Važno: Ovo je Ugovor o licenciranju sa krajnjim korisnikom između vas i kompanije Huawei Device Co., Ltd. (u daljem tekstu „Huawei“) kojim se reguliše korišćenje softvera HiSuite (ovog „Softvera“). Klikom na INSTALIRAJ potvrđujete da ste pažljivo pročitali sadržaj ovog Ugovora i da prihvatate sve navedene uslove.

1. Opseg primene
Ovaj Ugovor se primenjuje samo na HiSuite. Prava predviđena ovim Ugovorom ne važe za neki drugi softver.

2. Prava intelektualne svojine
Sva prava intelektualne svojine za ovaj Softver pripadaju kompaniji Huawei i zaštićena su zakonima Narodne Republike Kine, međunarodnim ugovorima o autorskim pravima i drugim primenjivim zakonima i ugovorima kojima se regulišu prava intelektualne svojine.

3. Opseg licence
3.1 Ovaj Softver je dostupan besplatno. Možete ga preuzeti, instalirati i koristiti u nekomercijalne svrhe na neograničenom broju uređaja.
3.2 Možete ga kopirati, poslati i distribuirati u nekomercijalne svrhe na neograničen broj uređaja. Međutim, vodite računa da sve kopije ovog Softvera, uključujući sve poslate ili distribuirane kopije ovog Softvera, budu kompletne i da sadrže sve informacije obuhvaćene ovim Softverom, uključujući elektronsku dokumentaciju, napomene o autorskim pravima, registrovane žigove i ovaj Ugovor.

4. Ograničenja korišćenja
4.1 Ne smete vršiti reverzni inženjering, reverzno kompajliranje ili dekompajliranje ovog Softvera. Osim toga, ne smete izmeniti nijedan resurs koji sadrže datoteke softvera.
4.2 Ne smete rastavljati ovaj Softver ili ga ugrađivati, delimično ili u celosti, u druge softverske sisteme.
4.3 Ne smete izbrisati nijednu izjavu ili napomenu o autorskim pravima koju sadrži ovaj Softver.
4.4 Ne smete koristiti ovaj Softver za razvoj izvedenih softvera ili aplikacija.
4.5 Ne smete primenjivati funkcije ovog Softvera za obavljanje nezakonitih aktivnosti.
4.6 Huawei zadržava sva prava koja vam nisu izričito dodeljena ovim Ugovorom.

5. Odricanje odgovornosti
5.1 Ovaj Softver je dostupan „takav kakav jeste“. Huawei ne pruža nikakve garancije za pravovremeno ili precizno pružanje usluga obezbeđenih ovim Softverom.
5.2 Ovim prihvatate da usluge obezbeđene ovim Softverom možda neće pravilno funkcionisati usled okolnosti koje se ne mogu kontrolisati, računarskih virusa, hakerskih napada, nekompatibilnosti sistema i drugih neodređenih razloga. Huawei se neće smatrati odgovornim za bilo kakve gubitke koje pretrpite zbog pogrešnih ili izgubljenih podataka nastalih bez krivice kompanije Huawei.

6. Informacije o korišćenju
6.1 Funkcije ovog Softvera zahtevaju da se HiSuite instalira na telefon. Da bi ovaj Softver izvršio zahtevane usluge, tokom korišćenja će možda morati da pristupi nekim dozvolama telefona, između ostalog, dozvolama za upućivanje poziva, slanje tekstualnih poruka i pristup kontaktima.
6.2 Predviđeno je da se ovaj Softver instalira samo na telefone koji rade pod zvaničnim Huawei operativnim sistemom. Korisnicima koji instaliraju ovaj Softver na uređaje koji ne rade pod zvaničnim Huawei operativnim sistemom, Huawei ne pruža garancije za kvalitet usluga obezbeđenih ovim Softverom. 
6.3 Huawei može povremeno da obezbedi ažuriranja za ovaj Softver. Za neprekidan rad usluga neophodno je da ova verzija Softvera bude podudarna sa verzijom softvera HiSuite instaliranom na telefonu.

7. Raskid
Ako niste saglasni sa uslovima i odredbama ovog Ugovora, kompanija Huawei i/ili njeni davaoci licence zadržavaju pravo da u svakom trenutku raskinu ovaj Ugovor. Nakon raskida ovog Ugovora, morate odmah prestati da koristite ovaj Softver i izbrisati sve povezane podatke koje ste instalirali ili kopirali na računar. 

8. Ograničena garancija
8.1 Osim garancija koje su izričito predviđene ovim Ugovorom, Huawei ne pruža nijedne druge garancije, izričite ili podrazumevane, uključujući bez ograničenja garancije o podesnosti za prodaju i za određenu namenu.
8.2 Huawei ne pruža garancije o nekršenju prava intelektualne svojine treće strane.

9. Ograničena odgovornost
9.1 Huawei ne snosi odgovornost i ne pruža garancije za probleme sa softverom nastale usled nepredviđenih okolnosti, zloupotrebe ili neovlašćene izmene ovog Softvera. 
9.2 Huawei ne snosi odgovornost za bilo kakve slučajne, indirektne ili kaznene štete nastale tokom korišćenja ovog Softvera, uključujući bez ograničenja bilo kakav gubitak poslovnih dobiti, prekid poslovanja, gubitak informacija ili podataka. Huawei ne snosi odgovornost čak i ako je ukazano na mogućnost nastanka takvih šteta. 

10. Ažurirane verzije
10.1 Huawei zadržava pravo da odluči da li će ubuduće objavljivati ažurirane verzije ovog Softvera.
10.2 Osim ako se ne izda zamenski ugovor o licenciranju, ovaj Ugovor će se primenjivati i na ažurirane verzije ovog Softvera.
10.3 Ako je ovaj Softver označen kao ažurirana verzija, morate se pridržavati ovog Ugovora.

11. Pisana komunikacija
Sva komunikacija vezana za ovaj Ugovor biće u pisanoj formi.

12. Razno
12.1 Ako ste korisnik iz Evropske unije, ovaj Ugovor je regulisan zakonima Nemačke. Svi sporovi nastali između vas i kompanije Huawei vezano za ovaj Ugovor rešavaće se na sudu sa jurisdikcijom u Nemačkoj. Ako ste korisnik iz neke druge zemlje ili regije, ovaj Ugovor je regulisan zakonima Narodne Republike Kine. Svi sporovi vezani za ovaj Ugovor rešiće se prijateljskim pregovorima. Ukoliko se pregovorima ne dođe do rešenja, spor će se rešiti pred Narodnim sudom u okrugu Longgang grada Šendžen.
12.2 Nisu sklopljeni nikakvi usmeni sporazumi.
12.3 Ukoliko neka odredba ovog Ugovora iz bilo kojeg razloga postane nevažeća ili nesprovodiva, u celosti ili delimično, ili ako nije u skladu sa primenjivim zakonima, navedena odredba će se smatrati razdeljivom. Međutim, to neće uticati na valjanost i sprovodivost drugih odredbi.
12.4 Huawei može povremeno da ažurira ili izmeni ovaj Ugovor i da vam pošalje izmenjenu verziju koristeći sredstva predviđena zakonom. Ako ne prihvatate izmenu koju je Huawei uneo u ovaj Ugovor, odmah prestanite da koristite Softver. Ako nastavite da ga koristite nakon izmene koju je Huawei uneo u ovaj Ugovor, znači da prihvatate tu izmenu.

13. Ceo ugovor
Ovaj Ugovor i njegovi dodaci sačinjavaju ceo ugovor između strana koji se odnosi na navedeni predmet i zamenjuje sve prethodne izričite ili podrazumevane izjave i/ili ugovore vezane za taj predmet. Ovaj Ugovor sadrži sve obaveze koje kompanija Huawei ima u vezi sa ovim Softverom.
