Viktig: Denne avtalen er en lisensavtale for sluttbrukere mellom deg og Huawei Device Co., Ltd. (Heretter under navnet “Huawei”) som regulerer bruken av HiSuite (denne “programvaren”). Ved å klikke på INSTALLER viser du at du har lest innholdet i denne avtalen nøye, og at du godtar alle vilkårene den inneholder.

1. Gyldighetsområde
Denne avtalen gjelder bare for HiSuite. Rettighetene som gis i denne avtalen, gjelder ingen annen programvare.

2. Immaterielle rettigheter
Alle immaterielle rettigheter for denne programvaren tilhører Huawei og er beskyttet av Folkerepublikken Kinas lover, internasjonale opphavsrettsavtaler og andre relevante lover og avtaler som regulerer immaterielle rettigheter.

3. Lisensens omfang
3.1 Denne programvaren er gratis. Du kan laste ned, installere og bruke denne programvaren på et ubegrenset antall enheter til ikke-kommersielle formål.
3.2 Du kan kopiere, sende og distribuere denne programvaren til et ubegrenset antall enheter til ikke-kommersielle formål. Du må likevel sørge for at alle kopier av denne programvaren, inklusive alle kopier av denne programvaren som sendes eller distribueres, er komplette og inneholder all informasjon som er inkludert i programvaren, inklusive elektronisk dokumentasjon, merknader om opphavsrett, varemerker og denne avtalen.

4. Begrensninger for bruk
4.1 Du kan ikke reversere konstruksjonen eller kompileringen av denne programvaren, eller dekompilere denne programvaren. Du kan heller ikke redigere noen av ressursene som finnes i programvarefilene.
4.2 Du kan ikke deassemblere denne programvaren eller bygge inn denne programvaren delvis eller helt i andre programvaresystemer.
4.3 Du kan ikke slette noen erklæringer eller merknader om opphavsrett som finnes i denne programvaren.
4.4 Du kan ikke bruke denne programvaren til å utvikle avledet programvare eller applikasjoner.
4.5 Du kan ikke bruke noen av funksjonene i denne programvaren til å delta i ulovlige aktiviteter.
4.6 Huawei forbeholder seg alle andre rettigheter som ikke er uttrykkelig gitt deg i denne avtalen.

5. Ansvarsfraskrivelse
5.1 Denne programvaren stilles til rådighet i sin nåværende tilstand. Huawei gir ingen garantier angående hvor aktuelle eller nøyaktige tjenestene som tilbys av denne programvarener.
5.2 Du erkjenner herved at tjenestene som tilbys av denne programvaren kanskje ikke fungerer korrekt pga. ukontrollerbare omstendigheter, datavirus, hackerangrep, systeminkompatibilitet og andre uspesifiserte årsaker. Huawei skal ikke holdes ansvarlig for eventuelle tap du rammes av pga. datafeil eller tap av data som ikke er Huaweis feil.

6. Informasjon om bruk
6.1 Funksjonene i denne programvaren krever at HiSuite er installert på telefonen din. For at denne programvaren skal kunne utføre tjenestene du etterspurte, kan det hende den må ha tilgang til noen telefontillatelser under bruk, deriblant tillatelse til å foreta samtaler, sende tekstmeldinger og få tilgang til kontaktene dine.
6.2 Denne programvaren er kun utformet for å installeres på telefoner som kjører det offisielle Huawei-operativsystemet. Huawei gir ingen garantier angående kvaliteten på tjenestene som tilbys av denne programvaren for brukere som installerer denne programvaren på enheter som ikke kjører det offisielle Huawei-operativsystemet. 
6.3 Huawei kan bringe til veie oppdateringer til denne programvaren fra tid til annen. For å sikre kontinuerlig tilveiebringelse av tjenester, må denne versjonen av programvaren være den samme som HiSuite-versjonen som er installert på telefonen.

7. Oppsigelse
Hvis du ikke overholder vilkårene i denne avtalen, forbeholder Huawei og/eller deres lisensgivere seg rettigheten til å si opp denne avtalen når som helst. Når denne avtalen er sagt opp, må du slutte å bruke denne programvaren med én gang og slette all programvare og alle relaterte data som du har installert på eller kopiert til en datamaskin. 

8. Begrenset garanti
8.1 Bortsett fra garantiene som uttrykkelig gis i denne avtalen, gir Huawei ingen andre garantier, enten direkte eller indirekte, inklusive, men ikke begrenset til, garantier for salgbarheten og egnetheten til et bestemt formål.
8.2 Huawei gir ingen garantier angående at tredjeparters rettigheter ikke krenkes.

9. Begrenset ansvar
9.1 Huawei skal ikke holdes ansvarlig for og gir ingen garantier for problemer med programvaren som skyldes uforutsette omstendigheter, misbruk eller uautoriserte endringer av denne programvaren. 
9.2 Huawei skal ikke holdes ansvarlig for eventuelle utilsiktede, indirekte eller avskrekkende skader som oppstår som følge av bruken av denne programvaren, inklusive, men ikke begrenset til, tap av fortjeneste fra forretninger, forretningsavbrudd, tap av informasjon eller data. Huawei skal ikke holdes ansvarlig selv om de er blitt gjort oppmerksomme på muligheten for slike skader. 

10. Versjonsoppdateringer
10.1 Huawei forbeholder seg retten til å avgjøre om de skal publisere versjonsoppdateringer for denne programvaren i fremtiden.
10.2 Med mindre en erstatningslisensavtale utstedes, skal denne avtalen fortsatt gjelde for oppdaterte versjoner av denne programvaren.
10.3 Hvis denne programvaren er merket som oppdatert versjon, må du overholde denne avtalen.

11. Skriftlige henvendelser
Alle henvendelser angående denne avtalen skal gjøres skriftlig.

12. Diverse
12.1 Hvis du er bosatt i EU, skal denne avtalen reguleres av lovene i Tyskland. Eventuelle tvister mellom deg og Huawei angående denne avtalen skal fremlegges for rettsprosess til en domstol med myndighet i Tyskland. Hvis du er bosatt i et annet land eller en annen region, skal denne avtalen reguleres av lovene i Folkerepublikken Kina. Eventuelle tvister angående denne avtalen skal avgjøres gjennom vennlig mekling. Dersom tvisten ikke kan avgjøres gjennom mekling, legges tvisten frem for Shenzhen Longgang District People's Court for å bli løst gjennom rettsprosess.
12.2 Det er ikke inngått noen muntlige avtaler.
12.3 Dersom en bestemmelse i denne avtalen blir ugyldig eller ikke kan håndheves, uansett årsak, helt eller delvis, eller strider mot relevante lover, skal denne bestemmelsen ansees som å kunne brytes. Det skal derimot ikke påvirke de andre bestemmelsenes gyldighet og rettskraftighet.
12.4 Huawei kan oppdatere eller endre denne avtalen fra tid til annen, og sende den endrede versjonen til deg via metoder som er tillatt ved lov. Hvis du ikke samtykker i Huaweis endring av denne avtalen, må du slutte å bruke denne programvaren med én gang. Hvis du fortsetter å bruke denne programvaren etter at du har mottatt Huaweis oppdatering, viser du at du samtykker i Huaweis endring av denne avtalen.

13. Hele avtalen
Denne avtalen og dens tillegg utgjør hele avtalen mellom partene angående innholdet i den, og erstatter eventuelle tidligere direkte eller indirekte fremstillinger og/eller avtaler angående innholdet. Denne avtalen inneholder alle Huaweis forpliktelser angående denne programvaren.
