Pengguna yang dihormati,

Huawei Device Co., Ltd. dan gabungan korporat seluruh dunia kami ("Huawei" atau "Kami") memahami betapa pentingnya privasi anda kepada anda dan kami bertekad untuk melindungi privasi anda. Jangan serahkan atau berikan sebarang data peribadi atau sulit kepada Huawei sebelum anda membaca, memahami dan bersetuju sepenuhnya dengan Dasar Privasi ini ("Dasar ini").

Kami mencipta Dasar ini bagi membantu anda memahami:

1) Cara Huawei menggunakan data peribadi anda

2) Cara Huawei menggunakan kuki dan teknologi yang serupa

3) Cara Huawei mendedahkan data peribadi anda

4) Cara untuk mencapai, mengubah suai dan mengubah data peribadi anda

5) Cara Huawei melindungi data peribadi anda

6) Cara Huawei mengendalikan data peribadi kanak-kanak

7) Pembekal pihak ketiga dan perkhidmatan mereka

8) Cara data peribadi anda dipindahkan di peringkat antarabangsa

9) Cara Dasar ini dikemas kini

10) Pengguna antarabangsa

11) Cara untuk menghubungi Huawei

Sila ambil perhatian bahawa Dasar ini hanya diguna pakai kepada produk elektronik Huawei tahap pengguna, misalnya telefon berciri, telefon pintar, tablet, peranti rumah, kad data, aplikasi komputer, alatan, perisian, tapak web dan perkhidmatan yang memaparkan atau dihubungkan kepada Dasar ini.

Dasar ini menggambarkan cara Huawei mengendalikan data peribadi dan sulit serta bagaimana Huawei bertekad untuk melindungi privasi anda. Walau bagaimanapun, satu dasar tidak akan mencukupi untuk menangani semua kebimbangan pemprosesan data. Oleh sebab itu, Huawei akan menyediakan maklumat tambahan yang khusus untuk produk atau perkhidmatan sebagai tambahan kepada Dasar ini bagi memaklumkan anda tentang tujuan pengumpulan data yang lain. Anda disyorkan supaya membaca Dasar ini dan dasar tambahan untuk memahami dasar privasi kami berkenaan produk atau perkhidmatan tertentu dengan lebih baik.

## 1. Cara Huawei menggunakan data peribadi anda

Data peribadi ialah maklumat yang boleh mengenal pasti seseorang secara individu atau dengan gabungan maklumat lain yang dikumpulkan semasa menggunakan produk atau perkhidmatan kami seperti nama, tarikh lahir, alamat, nombor kad pengenalan, nombor telefon, nombor akaun, gambar serta masa dan tempat seseorang itu menggunakan produk atau perkhidmatan yang dinyatakan di atas. Huawei mengumpul dan menggunakan data peribadi anda semata-mata bagi tujuan yang dinyatakan dalam Dasar ini. Contoh jenis data peribadi yang boleh kami kumpulkan dan cara kami menggunakannya adalah seperti berikut:

1) Jenis data peribadi yang Huawei kumpulkan

Kami boleh mengumpul pelbagai data peribadi daripada anda, misalnya nama anda, gambar profil, nombor telefon, alamat e-mel, umur dan butiran lokasi. Di bawah ini terdapat beberapa contoh jenis data peribadi yang boleh kami kumpulkan daripada anda.

a. Maklumat yang anda berikan secara langsung - Beberapa perkhidmatan kami membenarkan anda mencipta akaun atau profil. Kami akan meminta anda memberikan maklumat akaun yang diperlukan seperti alamat e-mel anda, alamat penghantaran, nombor telefon, maklumat produk, waktu pembelian dan kaedah bayaran. Jika anda menggunakan perkhidmatan Huawei untuk berkongsi kandungan dengan rakan anda, kami boleh meminta anda memberikan maklumat hubungan rakan anda, misalnya nama mereka, gambar profil, nombor telefon dan alamat e-mel. Sesetengah perkhidmatan kami membolehkan anda berkomunikasi dan berkongsi maklumat dengan orang lain. Komunikasi dan maklumat yang dikongsi itu akan diproses dengan selamat. Jika peranti atau aplikasi anda mengalami sebarang masalah, anda boleh memilih untuk menghantar maklumat masalah itu kepada Huawei.

b. Maklumat mengenai penggunaan anda terhadap perkhidmatan kami - Kami boleh mengumpul data sistem dan aplikasi daripada peranti anda termasuk nama peranti, versi sistem dan aplikasi, tetapan rantau dan bahasa, versi peranti, nombor pengenalan peranti (IMEI, ESN, MEID dan SN), maklumat lokasi geografi peranti anda (seperti ID kawasan tempat peranti anda berada), ID rangkaian pembekal perkhidmatan anda (PLMN), cara anda menggunakan aplikasi dan alamat IP yang anda gunakan untuk mencapai ke Internet. Kami turut boleh mengumpul maklumat log seperti masa dan tempoh anda gunakan perkhidmatan kami, istilah pertanyaan carian yang anda masukkan menerusi perkhidmatan dan sebarang maklumat yang disimpan dalam kuki yang telah kami tetapkan pada peranti anda.

c. Maklumat daripada sumber pihak ketiga - Kami boleh menerima maklumat tentang anda daripada sumber-sumber yang boleh didapati secara terbuka dan komersil seperti yang dibenarkan oleh undang-undang. Kami turut boleh menerima maklumat tentang anda daripada perkhidmatan rangkaian sosial pihak ketiga apabila anda memilih untuk menyambung dengan perkhidmatan tersebut seperti apabila anda memilih untuk log masuk ke akaun anda pada tapak web kami menggunakan akaun Facebook atau Twitter anda.

2) Cara Huawei menggunakan data peribadi anda

Kami boleh menggunakan data peribadi anda untuk:

a. melaksanakan pesanan belian anda, menyampaikan produk dan perkhidmatan anda, mengaktifkan atau mengesahkan produk atau perkhidmatan anda, membuat perubahan atas permintaan anda dan menyediakan sokongan teknikal;

b. menghubungi anda, menghantar maklumat tentang produk dan perkhidmatan kepada anda yang mungkin anda minati, menjemput anda ke promosi dan tinjauan pasaran Huawei selepas mendapat persetujuan anda atau memberi anda maklumat pemasaran langsung dengan keizinan anda; jika anda tidak mahu menerima maklumat sedemikian, anda boleh memilih untuk tidak menyertai pada bila-bila masa;

c. memaklumkan anda tentang kemas kini sistem atau aplikasi yang tersedia dan melaksanakan kemas kini tersebut;

d. memberi anda pengalaman pengguna yang diperibadikan dan untuk menyesuaikan kandungan serta mengaktifkan perkhidmatan selepas jualan;

e. menjalankan audit dalaman, analisis data dan kajian untuk meningkatkan produk dan perkhidmatan kami;

f. menganalisis kecekapan operasi perniagaan kami dan bahagian pasaran kami;

g. meningkatkan komunikasi pelanggan dan memastikan kualiti serta keselamatan perkhidmatan yang kami berikan kepada anda;

h. melakukan perkhidmatan penyelesaian masalah sekiranya anda pilih untuk menghantar maklumat ralat anda kepada kami;

i. menyegerakkan, berkongsi dan menyimpan data yang dimuat naik atau dimuat turun oleh anda dan data yang diperlukan untuk melaksanakan muat naik serta muat turun tersebut; dan

j. meningkatkan pencegahan kerugian dan program antipenipuan kami.

3) Perkhidmatan berasaskan lokasi

Apabila anda mencapai perkhidmatan berasaskan lokasi tertentu, sebagai contoh, apabila anda mencari maklumat, menavigasi atau menyemak cuaca pada lokasi tertentu, Huawei boleh mengumpul, menggunakan dan memproses maklumat lokasi tepat atau kabur peranti anda. Ini bertujuan membenarkan Huawei menyediakan perkhidmatan tersebut untuk anda. Maklumat yang dikumpulkan boleh termasuk nombor pengenalan peranti anda (IMEI, ESN, MEID dan SN), jenis, model dan maklumat lokasi masa sebenar (termasuk maklumat yang diperoleh melalui GPS, Wi-Fi dan ID rangkaian pembekal perkhidmatan anda). Huawei mengumpul maklumat lokasi untuk menyediakan serta meningkatkan produk dan perkhidmatan berasaskan lokasi.

Kami akan menanyakan anda mengikut perkhidmatan sama ada anda ingin mendayakan perkhidmatan lokasi. Anda boleh memilih untuk tidak berkongsi maklumat lokasi anda dengan mematikan perkhidmatan lokasi pada peranti anda. Untuk mendapatkan maklumat terperinci tentang cara untuk menyahdayakan perkhidmatan berasaskan lokasi, sila hubungi pembawa atau pembekal perkhidmatan anda.

4) Pengumpulan dan penggunaan maklumat yang tidak boleh dikenal pasti

"Maklumat yang tidak boleh dikenal pasti" merujuk kepada maklumat yang tidak boleh digunakan untuk mengenal pasti individu tertentu. Huawei boleh mengumpulkan maklumat statistik yang diagregat seperti bilangan pelawat pada tapak web kami. Huawei mengumpul maklumat tersebut untuk memahami cara orang menggunakan tapak web, produk atau perkhidmatan kami. Dengan cara ini, Huawei dapat meningkatkan dan menyelaraskan perkhidmatan kami bagi lebih memenuhi keperluan pelanggan. Huawei boleh, mengikut budi bicaranya, mengumpul, menggunakan, memproses, memindahkan atau mendedahkan maklumat yang tidak boleh dikenal pasti bagi tujuan lain.

Kami berusaha untuk mengasingkan data peribadi serta maklumat anda yang tidak boleh dikenal pasti dan menggunakan setiap jenis maklumat secara berasingan. Sekiranya data peribadi digabungkan dengan maklumat yang tidak boleh dikenal pasti, gabungan data ini akan dianggap sebagai data peribadi selagi data ini kekal tergabung.

## 2. Cara Huawei menggunakan kuki dan teknologi yang serupa

1) Kuki

Bagi memastikan tapak web kami berfungsi dengan betul, kadang-kala kami meletakkan fail data kecil pada komputer atau peranti mudah alih anda yang dikenali sebagai kuki. Kuki ialah fail teks ringkas yang disimpan pada komputer atau peranti mudah alih anda oleh pelayan tapak web dan hanya pelayan tersebut yang boleh mendapatkan semula atau membaca kandungan kuki tersebut. Setiap kuki adalah unik kepada penyemak imbas web atau aplikasi mudah alih anda. Ia mengandungi maklumat tertentu seperti pengecam, nama tapak, beberapa digit dan aksara. Kuki membolehkan tapak web untuk mengingati maklumat seperti pilihan anda atau kandungan bakul beli belah anda.

Kebanyakan tapak web besar atau pembekal perkhidmatan Internet melakukan ini untuk meningkatkan pengalaman pengguna anda dengan mendayakan tapak web tersebut untuk "mengingati" anda, sama ada bagi tempoh lawatan satu kali anda (menggunakan "kuki sesi") atau untuk lawatan yang berulang (menggunakan "kuki berterusan"). Kuki membantu tapak web mengingati tetapan anda – bahasa, saiz fon dan keutamaan lain sebagaimana anda mahu melihat tapak web tersebut pada komputer atau peranti mudah alih anda. Dengan cara ini, anda tidak perlu memasukkan semula maklumat tersebut setiap kali anda melawati kami semula. Jika sesuatu tapak web tidak menggunakan kuki, ia akan menganggap anda sebagai pengunjung baharu setiap kali anda membuka halaman baharu pada tapak web tersebut. Sebagai contoh, apabila anda memasukkan butiran log masuk anda dan beralih ke halaman lain, tapak web tersebut tidak akan mengenali anda dan ia tidak akan dapat memastikan anda kekal dilog masuk.

Huawei tidak menggunakan kuki untuk mana-mana tujuan lain selain daripada yang dinyatakan di sini. Anda boleh mengawal atau memadamkan kuki seperti mana yang anda perlukan. Untuk mendapatkan butiran, lihat AboutCookies.org. Anda boleh memadamkan semua kuki yang terdapat pada komputer anda dan menetapkan kebanyakan penyemak imbas untuk menyekat kuki. Walau bagaimanapun, jika anda berbuat demikian, anda mungkin perlu melaraskan beberapa tetapan pilihan secara manual setiap kali anda melawati tapak web kami. Untuk mendapatkan maklumat tentang cara untuk mengubah tetapan penyemak imbas anda, sila lawati hiperpautan berikut: <Internet Explorer>, <Google Chrome>,< Mozilla Firefox>, <Safari>, dan <Opera>.

2) Isyarat web dan teg piksel

Sebagai tambahan kepada kuki, isyarat web dan teg piksel adalah teknologi yang sama yang boleh kami gunakan. Lazimnya, dalam e-mel yang dihantar oleh Huawei kepada anda akan mengandungi "URL klikan" yang dipaut ke kandungan pada tapak web Huawei. Jika anda klik pada pautan itu, klikan akan dijejak oleh Huawei untuk membantu kami mempelajari pilihan anda dalam produk atau perkhidmatan kami dan meningkatkan khidmat pelanggan kami. Isyarat web lazimnya ialah imej grafik yang lut sinar yang diletakkan pada tapak atau dalam e-mel. Teg piksel membolehkan kami menghantar mesej e-mel dalam format khas yang membantu kami untuk mengetahui jika e-mel itu telah dibuka. Jika anda tidak mahu dijejaki oleh teknologi ini, anda boleh berhenti melanggan e-mel itu pada bila-bila masa.

3) Isyarat jangan jejak

Banyak penyemak imbas web menampilkan ciri "Jangan Jejak", yang menghantar isyarat "Jangan Jejak" ke tapak web yang dibuka oleh pengguna. Pada masa ini, tiada kata sepakat di kalangan peserta dalam organisasi tetapan standard Internet yang terkemuka berkaitan tindakan tapak web apabila menerima isyarat seperti ini. Walau bagaimanapun, kami menghormati pilihan "Jangan Jejak" yang boleh ditetapkan dalam penyemak imbas anda.

## 3. Cara Huawei mendedahkan data peribadi anda

Huawei tidak menjual data peribadi anda kepada pihak ketiga. Walau bagaimanapun, Huawei mungkin mendedahkan data peribadi anda dalam situasi berikut:

1) Pendedahan dengan keizinan anda yang jelas - Selepas mendapat kelulusan anda, Huawei boleh berkongsi data peribadi anda dengan pihak yang anda arahkan dalam cara yang anda pilih.

2) Pendedahan kepada anggota gabungan Huawei - Data peribadi anda akan dikongsi di antara anggota gabungan Huawei dan sebagai satu perkara dasar, kami tidak akan mendedahkan lebih daripada maklumat minimum yang diperlukan kepada anggota gabungan kami.

3) Pendedahan kepada rakan-rakan kerjasama yang dibenarkan ("Rakan Kongsi kami") - Huawei mungkin perlu menyediakan perkhidmatan kepada anda melalui Rakan Kongsi kami. Oleh sebab itu, Huawei akan berkongsi beberapa data peribadi anda dengan Rakan Kongsi kami untuk menyediakan khidmat pelanggan yang lebih baik dan meningkatkan pengalaman anda secara keseluruhannya. Sebagai contoh, apabila anda memutuskan untuk membeli produk Huawei secara dalam talian, Huawei perlu menyerahkan data peribadi anda kepada pembekal khidmat logistik yang berkenaan bagi membolehkan mereka untuk menghantar produk tersebut kepada anda atau membolehkan Rakan Kongsi kami memberikan perkhidmatan kepada anda. Data peribadi anda akan diproses hanya untuk tujuan yang dinyatakan dengan jelas dan sah serta jumlah data terhad kepada jumlah minimum yang diperlukan untuk mencapai tujuan yang dimaksudkan. Semua syarikat subsidiari Huawei atau Rakan Kongsi kami tidak dibenarkan untuk mengongsi data peribadi untuk sebarang tujuan lain.

4) Pendedahan data peribadi ada di bawah keperluan undang-undang atau yang semunasabahnya perlu: Huawei boleh mendedahkan data peribadi anda dalam keadaan yang dikehendaki oleh undang-undang, prosiding undang-undang, pihak berkuasa litigasi, awam atau kerajaan. Dalam sesetengah bidang kuasa, data peribadi anda turut boleh didedahkan kepada pihak transaksi dalam keadaan di mana Huawei terlibat dalam pembaharuan, gabungan atau pembubaran insolvensi. Kami turut boleh mendedahkan maklumat anda dalam keadaan yang semunasabahnya perlu, yang termasuk untuk menguatkuasakan terma dan syarat kami serta untuk melindungi pelanggan kami.

## 4. Cara untuk mencapai, mengubah suai dan mengubah data peribadi anda

Di bawah terma dan syarat Huawei, anda boleh mengurus data peribadi anda pada bila-bila masa, seperti maklumat pendaftaran akaun peribadi anda. Sehubungan itu, anda hendaklah memastikan bahawa data peribadi yang anda serahkan adalah tepat. Huawei berusaha dengan sewajarnya untuk memastikan data peribadi anda tepat, lengkap dan terkini.

Anda berhak untuk mencapai data peribadi anda, tertakluk kepada pengecualian yang dibenarkan oleh undang-undang. Kami akan mematuhi undang-undang di negara dan bidang kuasa yang mempunyai hak privasi dan maklumat khusus. Jika anda ingin menggunakan hak capaian data anda, sila beritahu kami melalui e-mel di consumer_privacy@huawei.com. Anda mungkin perlu menyerahkan permintaan anda secara bertulis atas sebab keselamatan.

Selain itu, anda berhak untuk memadamkan atau membetulkan sebarang maklumat tentang anda yang kami simpan. Selepas membuat permintaan, Huawei akan memadamkan atau membetulkan maklumat mengikut arahan anda. Untuk melakukannya, anda boleh menghubungi kami melalui e-mel di consumer_privacy@huawei.com. Namun, kami boleh menolak untuk memproses permintaan anda jika kami mempunyai asas yang munasabah untuk mempercayai bahawa permintaan dibuat dengan niat jahat, amat tidak praktikal atau capaian tidak diperlukan oleh undang-undang tempatan.

## 5. Cara Huawei melindungi data peribadi anda

Huawei memandang serius tentang keselamatan data peribadi anda. Kami mematuhi amalan standard industri untuk melindungi data peribadi anda daripada capaian yang tidak dibenarkan, pendedahan, penggunaan, penukaran, kerosakan atau kerugian. Kami mengambil segala langkah yang semunasabahnya dapat dilaksanakan untuk melindungi data peribadi anda, contohnya: kami menggunakan penyulitan untuk memastikan kerahsiaan data; kami menggunakan mekanisme perlindungan yang boleh dipercayai untuk melindungi data daripada serangan berniat jahat; kami telah menetapkan mekanisme kawalan melawat tempat, membenarkan hanya kakitangan yang berkebenaran untuk mencapai data peribadi; kami memastikan para pekerja kami memahami kepentingan dalam melindungi data peribadi menerusi sesi latihan berkenaan kesedaran perlindungan keselamatan dan privasi.

Kami mengambil segala langkah yang semunasabahnya dapat dilaksanakan untuk mengehadkan data peribadi anda kepada mereka yang memadai dan relevan. Kami menyimpan data peribadi anda hanya untuk tempoh yang diperlukan untuk memenuhi tujuan yang digariskan dalam Dasar ini dan tidak menyimpan data peribadi anda untuk tempoh yang lebih lama daripada yang diperlukan melainkan tempoh penyimpanan yang lebih lama diperlukan atau dibenarkan oleh undang-undang. Walaupun kami mengambil langkah-langkah yang munasabah untuk melindungi data peribadi anda, sila ambil perhatian bahawa tiada langkah keselamatan yang 100% sempurna atau tidak dapat ditembusi.

## 6. Cara Huawei mengendalikan data peribadi kanak-kanak

Produk, tapak web dan perkhidmatan kami khusus ditujukan untuk orang dewasa. Kanak-kanak tidak dibenarkan untuk mencipta akaun pengguna mereka sendiri tanpa persetujuan ibu bapa/penjaga mereka. Di mana pengumpulan data peribadi kanak-kanak dibuat menurut keperluan undang-undang atau dengan keizinan ibu bapa, kami hanya akan menggunakan atau mendedahkan data peribadi tersebut sehingga tahap yang dibenarkan oleh undang-undang, dengan keizinan ibu bapa menurut undang-undang dan peraturan tempatan atau untuk melindungi kanak-kanak tersebut. Walaupun definisi kanak-kanak mungkin berbeza bergantung kepada undang-undang dan adat budaya tempatan, Kanak-kanak ialah seorang yang belum mancapai umur 18 tahun.

Jika Huawei mengetahui bahawa ia telah mengumpul data peribadi kanak-kanak tanpa terlebih dahulu mendapat persetujuan ibu bapa boleh disahkan, ia akan mengambil langkah untuk memadamkan maklumat tersebut secepat mungkin.

## 7. Pembekal pihak ketiga dan perkhidmatan mereka

Untuk memastikan lawatan yang berkesan dan memperbaik pengalaman pengguna, anda mungkin disediakan dengan kandungan atau hiperpautan Internet daripada pihak ketiga yang bukan daripada Huawei dan Rakan Kongsi kami ("Pihak Ketiga"). Huawei tidak mempunyai kawalan ke atas Pihak Ketiga dan anda boleh memilih sama ada hendak mencapai hiperpautan atau kandungan mereka atau menggunakan perkhidmatan atau produk mereka.

Huawei tidak boleh mengawal sebarang langkah perlindungan privasi serta data Pihak Ketiga dan langkah tersebut tidak akan ditadbir oleh Dasar ini. Apabila anda membuat keputusan untuk memberikan sebarang maklumat kepada Pihak Ketiga secara sukarela, sila rujuk kepada dasar perlindungan privasi mereka.

## 8. Cara data peribadi anda dipindahkan di peringkat antarabangsa

Produk dan perkhidmatan Huawei boleh disediakan menggunakan sumber dan pelayan yang terletak di pelbagai negara dan rantau di seluruh dunia. Oleh sebab itu, data peribadi anda boleh dipindahkan atau dicapai merentas sempadan antarabangsa di luar negara tempat anda menggunakan produk atau perkhidmatan kami. Negara tersebut mungkin tidak mempunyai undang-undang yang memberikan perlindungan khusus untuk data peribadi atau mempunyai peraturan perundangan berbeza berkenaan perlindungan data. Dalam hal sedemikian, Huawei akan memastikan bahawa tahap perlindungan yang sama diberikan kepada data anda dan perlindungan yang memadai untuk data anda diberikan seperti yang diperlukan oleh semua undang-undang dan peraturan. Sebagai contoh, Huawei boleh bergantung kepada keizinan anda untuk memindahkan data anda di peringkat antarabangsa atau melaksanakan langkah-langkah keselamatan seperti ketanpanamaan sebelum melakukan pemindahan data merentas sempadan.

## 9. Cara Dasar ini dikemas kini

Huawei berhak mengemas kini atau meminda Dasar ini dari semasa ke semasa. Huawei akan memaklumkan anda tentang perubahan tersebut menerusi saluran yang berbeza. Di mana terdapat sebarang perubahan kepada dasar privasi, kami akan menyiarkan dasar privasi yang telah dikemas kini pada tapak web kami (http://consumer.huawei.com). Kami turut boleh memberi anda notis berasingan (misalnya pemberitahuan elektronik) yang memaklumkan anda tentang sebarang perubahan kepada dasar privasi kami.

## 10. Pengguna antarabangsa

Sila ambil perhatian bahawa maklumat peribadi di dalam skop Perkhidmatan Awan Pengguna Huawei melibatkan individu yang tinggal di negara ahli Kawasan Ekonomi Eropah (EEA) atau Switzerland, Albania, Andorra, Bosnia, Kepulauan Faroe, Gibraltar, Greenland, Macedonia, Moldova, Monaco, Montenegro, San Marino, Serbia, Vatican, Jepun, Korea, USA, Kanada dikawal oleh Huawei Technologies Deutschland, GmbH. Namun begitu, kedai dalam talian Huawei www.hihonor.com/us dikawal oleh Huawei Device USA, Inc.

## 11. Cara untuk menghubungi Huawei

Jika anda ingin mengajukan sebarang soalan, ulasan atau cadangan, sila hubungi kami melalui e-mel di consumer_privacy@huawei.com atau hantarnya ke mana-mana pejabat lapangan global kami. Untuk mendapatkan senarai lengkap lokasi pejabat kami, sila lawati tapak web kami di:

http://www.huawei.com/en/contact-us

Notis Penting - Versi bahasa tempatan Dasar Privasi Huawei mungkin berbeza daripada versi ini kerana undang-undang tempatan dan tabiat bahasa. Berhubung dengan perbezaan ini, versi bahasa tempatan dikekalkan.

Kali terakhir dikemas kini: September 2016

Hak Cipta © Huawei Device Co., Ltd. 2016. Hak cipta terpelihara