Oluline See leping on teie ja ettevõtte Huawei Device Co., Ltd (edaspidi: Huawei) vahel sõlmitud lõppkasutaja litsentsileping HiSuite’i (see „tarkvara“) kasutamise kohta. Klõpsates valikul INSTALLI, kinnitate, et olete selle lepingu sisu põhjalikult lugenud ja nõustute kõigi lepingu tingimustega.

1. Kohaldamisala
See leping kehtib ainult HiSuite’i puhul. Kõik selle lepinguga antavad õigused ei kehti ühegi teise tarkvara puhul.

2. Intellektuaalomandiõigused
Kõik selle tarkvaraga seotud intellektuaalomandiõigused kuuluvad Huaweile ning neid õigusi kaitsevad Hiina Rahvavabariigi õigusaktid, rahvusvahelised autoriõiguse lepingud ning muud intellektuaalomandiõigusi käsitlevad kohalduvad õigusaktid ja lepingud.

3. Litsentsi kohaldamisala
3.1 See tarkvara antakse tasuta. Võite seda tarkvara mittekaubanduslikul eesmärgil kasutamiseks piiramatu arv kordi mitmesse seadmesse alla laadida, installida ja kasutada.
3.2 Võite seda tarkvara mittekaubanduslikul eesmärgil piiramatul arvul seadmetesse kopeerida, saata või levitada. Siiski peate tagama kõigi selle tarkvara koopiate, sh selle tarkvara saadetavad või levitatavad koopiad, terviklikkuse ning selle, et need sisaldavad kõiki selles tarkvaras sisalduvaid andmeid, sh elektroonilised dokumendid, autoriõiguse märked, kaubamärgid ja see leping.

4. Kasutuspiirangud
4.1 Teil ei ole õigust seda tarkvara pöördprojekteerida, dekompileerida ega osadeks lahutada. Lisaks ei ole teil õigust tarkvarafailides sisalduvaid allikaid redigeerida.
4.2 Teil ei ole õigust seda tarkvara osadeks lahti võtta ega osaliselt või tervikuna teistesse tarkvarasüsteemidesse kaasata.
4.3 Teil ei ole õigust ühtegi autoriõiguse märget ega selle tarkvara osaks olevaid teateid kustutada.
4.4 Teil ei ole õigust sellest tarkvarast tuletada tarkvara ega rakendusi.
4.5 Teil ei ole õigust selle tarkvara funktsioone ebaseaduslikus tegevuses osalemiseks kasutada.
4.6 Huawei jätab endale kõik õigused, mida ei ole selles lepingus sõnaselgelt antud.

5. Vastutuse välistamine
5.1 Seda tarkvara pakutakse „sellisena, nagu see on“. Huawei ei anna mingisugust garantiid seoses selle tarkvara alusel osutatavate teenuste ajakohasuse ega täpsusega.
5.2 Siinsega kinnitate, et selle tarkvara alusel osutatavad teenused ei pruugi nõuetekohaselt toimida kontrollimatute asjaolude, arvutiviiruste, häkkerite rünnaku, süsteemi ühildumatuse ja teiste nimetamata põhjuste tõttu. Huawei ei ole vastutav mingisuguse kahju eest, mida võib põhjustada andmeviga või andmekadu, mida ei ole põhjustanud Huawei.

6. Kasutajateave
6.1 Selle rakenduse funktsioonid eeldavad HiSuite’i teie telefoni installimist. Teie poolt soovitud teenuste osutamiseks võib see tarkvara vajada kasutamise ajal juurdepääsu mõnedele telefonis lubatud funktsioonidele, sh luba teha kõnesid, saata tekstisõnumeid ja pääseda juurde teie kontaktidele.
6.2 See tarkvara on mõeldud installimiseks ainult telefonidesse, milles kasutatakse Huawei ametlikku opsüsteemi. Huawei ei anna ühtegi garantiid seoses selle teenuse poolt osutatavate teenustega kasutajatele, kes installivad selle tarkvara seadmesse, milles ei kasutata Huawei ametlikku opsüsteemi. 
6.3 Huawei võib aeg-ajalt pakkuda selle tarkvara värskendusi. Teenuste jätkuva osutamise tagamiseks peab selle tarkvara versioon ühilduma teie telefoni installitud HiSuite’i versiooniga.

7. Lõpetamine
Teie suutmatuse korral selle lepingu tingimusi täita, on Huaweil ja/või selle litsentsiandjal õigus see leping igal ajal lõpetada. Pärast selle lepingu lõpetamist peate selle tarkvara kasutamise kohe lõpetama ning kustutama kogu tarkvara ja kõik sellega seotud andmed, mille olete arvutisse installinud või kopeerinud. 

8. Piiratud garantii
8.1 Huawei ei anna peale selles lepingus sõnaselgelt antud garantiidele ühtegi, ei sõnaselget ega kaudset garantiid, sealhulgas kuid mitte ainult turustatavuse garantii või kindlaks otstarbeks sobivuse garantii.
8.2 Huawei ei anna ühtegi garantiid seoses kolmanda poole õiguste mitterikkumisega.

9. Piiratud garantii
9.1 Huawei ei ole vastutav ega anna ühtegi garantiid seoses tarkvara probleemidega, mille on põhjustanud ettenägematud asjaolud, selle tarkvara kuritarvitamine, väärkasutus või ebaseaduslik muutmine. 
9.2 Huawei ei ole vastutav ühegi juhusliku, kaudse kahju ega karistuse eest, mida põhjustab selle tarkvara kasutamine, sealhulgas, kuid mitte ainult ettevõtte kasumi kaotus, ettevõtte tegevuse katkemine, teabe- või andmekadu. Huawei ei võta vastutust isegi juhul, kui teda hoiatatakse vastava kahju esinemise võimalikkusest. 

10. Versiooni värskendused
10.1 Huawei jätab endale õiguse otsustada, kas tulevikus selle tarkvara versioonivärskendusi välja anda.
10.2 Kui uut litsentsilepingut ei sõlmita, kehtib selle tarkvara värskendatud versioonidele see leping.
10.3 Kui see tarkvara on tähistatud kui värskendatud versioon, tuleb teil täita selle lepingu nõudeid.

11. Kirjalik andmevahetus
Kogu selle lepinguga seotud andmevahetus peab olema kirjalik.

12. Mitmesugust
12.1 Kui olete Euroopa Liidus resideeruv tarbija, kehtivad sellele lepingule Saksamaa õigusaktid. Kõik teie ja Huawei vahel selle lepingu täitmisega seoses tekkivad vaidlused esitatakse lahendamiseks Saksamaa kohtualluvuse kohtusse. Kui olete mõnes teises riigis või regioonis resideeruv tarbija, kehtivad sellele lepingule Hiina Rahvavabariigi õigusaktid. Kõik selle lepinguga seoses tekkivad vaidlused lahendatakse sõbralike läbirääkimiste teel. Juhul kui vaidlust ei ole läbirääkimiste teel võimalik lahendada, esitatakse vaidlus lahendamiseks Shenzheni Longgangi piirkonna inimkohtusse.
12.2 Ühtegi suulist lepingut ei ole sõlmitud.
12.3 Juhul kui mõni selle lepingu säte muutub mingil põhjusel kehtetuks või jõustamatuks, kas siis tervenisti või osaliselt, või on vastuolus kohaldatavate õigusaktidega, ei kuulu vastav säte kohaldamisele. See aga ei mõjuta lepingu teiste sätete kehtivust ega jõustatavust.
12.4 Huaweil on õigus seda lepingut aeg-ajalt värskendada või muuta ja muudetud versiooni teie õigusaktides lubatud viisil saata. Kui te ei nõustu Huawei tehtud selle lepingu muudatustega, peate selle tarkvara kasutamise kohe lõpetama. Kui jätkate selle tarkvara kasutamist pärast Huawei värskenduse saamist, kinnitate oma nõustolekut Huawei tehtud selle lepingu muudatustega.

13. Terviklik leping
See leping ja selle lisad moodustavad poolte vahel sõlmitud tervikliku lepingu seoses siinkohal käsitletud teemadega ning asendavad võimalikke varasemaid sõnaselgeid või kaudseid esitusi ja/või lepinguid seoses kõnealuse teemaga. See leping hõlmab kõiki Huawei kohustusi seoses selle tarkvaraga.
