Spoštovani uporabniki,

V družbi Huawei Device Co., Ltd. in v povezanih podjetjih po svetu ("Huawei" oz. "mi/naši/nas") razumemo, kako pomembna je za vas zasebnost, zato smo v celoti zavezani k varovanju vaše zasebnosti. Ne pošiljajte oz. ne pripravljajte osebnih ali zasebnih podatkov za podjetje Huawei, dokler natančno ne preberete, razumete in se strinjate s Pravilnikom o zasebnosti ("ta pravilnik").

Ta pravilnik smo pripravili zato, da boste bolje razumeli:

1) Kako Huawei uporablja vaše osebne podatke

2) Kako Huawei uporablja piškotke in podobne tehnologije

3) Kako Huawei razkriva vaše osebne podatke

4) Kako lahko dostopate do osebnih podatkov, jih urejate in spreminjate

5) Kako Huawei varuje vaše osebne podatke

6) Kako Huawei obravnava osebne podatke otrok

7) Druge ponudnike in njihove storitve

8) Mednarodni prenos vaših osebnih podatkov

9) Posodobitev tega pravilnika

10) Mednarodni uporabniki

11) Kako stopiti v stik s podjetjem Huawei

Upoštevajte, da ta pravilnik velja samo za uporabniške elektronske izdelke Huawei, to so telefoni z naprednimi funkcijami, pametni telefoni, tablični računalniki, podatkovne kartice, računalniški programi, orodja, programska oprema, spletna mesta in storitve, pri katerih je prikazan ta pravilnik oz. je na njih ustvarjena povezava do tega pravilnika.

V tem pravilniku je opisano, kako podjetje Huawei obravnava osebne in zasebne podatke in na kakšen način je zavezano k varovanju vaše zasebnosti. Vendar pa en sam pravilnik ni dovolj obširen, da bi obravnaval celoten spekter obdelave podatkov. Zato Huawei v dodatkih k temu pravilniku navaja dodatne informacije, ki so specifične za izdelek ali storitev, s katerimi vas obvesti o zbiranju osebnih podatkov za druge namene. Priporočamo, da preberete ta pravilnik in dodatke, saj boste tako bolje razumeli naš pristop do zasebnosti v zvezi z določenim izdelkom ali storitvijo.

## 1. Kako Huawei uporablja vaše osebne podatke

Osebni podatki so informacije, ki lahko identificirajo osebo posamično ali v kombinaciji z drugimi podatki in se zbirajo med uporabo izdelka ali storitve, kot so na primer ime, datum rojstva, naslov, identifikacijska številka, telefonska številka, številka računa, fotografija ter čas in kraj uporabe omenjenega izdelka ali storitve. Huawei zbira in obdeluje vaše osebne podatke samo za namene, navedene v tem pravilniku. Primeri vrst osebnih podatkov, ki jih morda zbiramo, in način njihove uporabe:

1) Katere osebne podatke zbira Huawei

Lahko zbiramo različne informacije o vas, npr. vaše ime, profilno sliko, telefonsko številko, e-poštni naslov, starost in podatke o lokacijah. V nadaljevanju je nekaj primerov vrst osebnih podatkov, ki jih morda zbiramo.

a. Podatki, ki nam jih neposredno podate - Naše številne storitve vam omogočajo ustvarjanje računov ali profilov. Morda bomo od vas zahtevali, da navedete potrebne informacije o računu, kot so e-poštni naslov, naslov za dostavo, telefonska številka, podatki o izdelku, datum nakupa in način plačila. Če uporabljate storitve Huawei za skupno rabo vsebin s prijatelji, boste morda morali navesti prijateljeve kontaktne podatke, to je njegovo/njeno ime, profilno sliko, telefonsko številko in e-poštni naslov. Nekatere naše storitve vam omogočajo komunikacijo in skupno rabo informacij z drugimi osebami. Taka komunikacija in skupna raba informacij se izvajata na zaščiten način in varno. Če se na vaši napravi ali v programu pojavijo napake, lahko sporočila o napakah pošljete družbi Huawei.

b. Podatki o vaši uporabi naših storitev - Zbiramo lahko sistemske podatke in podatke o programih na vaših napravah, vključno z imenom naprave, različicami sistema in programa, regijskimi in jezikovnimi nastavitvami, različicami naprav, identifikacijskimi številkami naprav (IMEI, ESN, MEID in SN), geografskimi lokacijskimi informacijami vaše naprave (kot je na primer ID področja, kjer se vaša naprava nahaja), ID omrežja vašega ponudnika storitev (PLMN), način uporabe vaših programov in naslov IP, preko katerega dostopate do interneta. Lahko zbiramo tudi dnevniške informacije, kot so čas in trajanje uporabe storitev, iskalne pojme, ki jih vnesete pri uporabi storitev, in kakršne koli informacije, shranjene v piškotkih, ki jih namestimo na vaše naprave.

c. Informacije od drugih ponudnikov - Lahko prejemamo informacije o vas iz javnih in komercialno dostopnih virov, kot dovoljuje zakonodaja. Lahko prejemamo tudi podatke o vas od drugih ponudnikov storitev družabnih omrežij, ko se s temi omrežji povezujete, kot na primer, ko se prijavite v svoj račun na naših spletnih mestih prek računa za Facebook ali Twitter.

2) Kako Huawei uporablja vaše osebne podatke

Vaše osebne podatke lahko uporabljamo za:

a. izvršitev vaših nakupov, dostavo izdelkov ali storitev, aktiviranje ali preverjanje pristnosti vaših izdelkov ali storitev, spreminjanje na vašo zahtevo in nudenje tehnične pomoči;

b. navezovanje stika z vami, pošiljanje informacij o naših izdelkih in storitvah, ki bi vas morda zanimali, vas z vašim strinjanjem povabimo k udeležbi na promocijah podjetja Huawei in pri tržnih raziskavah ali pa vam z vašo izključno privolitvijo ponudimo neposredne marketinške informacije; če takih informacij ne želite prejemati, se lahko temu kadarkoli odrečete;

c. obveščanje o razpoložljivosti sistemskih ali programskih posodobitev in za izvedbo teh posodobitev;

d. nudenje uporabniških izkušenj in vsebin po meri ter za aktiviranje vaših poprodajnih storitev;

e. izvajanje notranjih preverjanj, analiz podatkov in raziskav z namenom izboljšanja naših izdelkov in storitev;

f. analiziranje učinkovitosti našega poslovanja in tržnega deleža;

g. izboljšanje komunikacije s strankami in zagotavljanje kakovosti in varnosti storitev, ki jih nudimo;

h. nudenje storitev za odpravljanje težav, če nam pošljete informacije o napakah;

i. sinhroniziranje, skupno rabo in hranjenje podatkov, ki jih naložite ali prenesete, ter podatkov, potrebnih za nalaganje in prenašanje ter za

j. izboljšanje naših programov za preprečevanje izgube podatkov in za ukrepe proti prevaram.

3) Lokacijske storitve

Če uporabljate določene storitve, vezane na lokacijo, velja naslednje: pri iskanju, navigaciji in iskanju podatkov o vremenskih razmerah na podlagi določene lokacije lahko Huawei zbira, uporablja in obdeluje natančne in nenatančne lokacijske podatke o vaši napravi. Na tak način vam lahko Huawei zagotavlja predhodno navedene storitve. Zbrani podatki lahko vključujejo identifikacijske številke (IMEI, ESN, MEID in SN), tip in model vaše naprave ter sprotne informacije o lokaciji (vključno z informacijami iz sistema GPS, omrežjem Wi-Fi in omrežnim identifikatorjem vašega ponudnika storitev). Huawei zbira informacije o lokaciji, da lahko zagotavlja in izboljšuje lokacijske izdelke in storitve.

Morda vas bomo pri posamezni uporabi storitve povprašali, ali želite omogočiti lokacijske storitve. Lahko izberete, da podatkov o lokaciji nočete dati v skupno rabo, tako da izključite lokacijske storitve na vaši napravi. Za podrobne informacije o tem, kako onemogočiti lokacijske storitve, se posvetujte z vašim operaterjem ali ponudnikom storitev.

4) Zbiranje in uporaba podatkov, ki ne omogočajo identifikacije

"Podatki, ki ne omogočajo identifikacije", so tisti, na podlagi katerih ni mogoče prepoznati določene osebe. Huawei lahko zbira združene statistične podatke, kot je število obiskovalcev vašega spletnega mesta. V družbi Huawei zbirajo takšne podatke, da bolje razumejo, kako ljudje uporabljajo naše spletno mesto, izdelke ali storitve. Na ta način lahko v družbi Huawei izboljšujejo in posodabljajo svoje storitve na podlagi zahtev uporabnikov. V družbi Huawei lahko po lastni presoji zbirajo, uporabljajo, obdelujejo, prenašajo ali razkrivajo podatke, ki ne omogočajo identifikacije, za druge namene.

Prizadevamo si ohranjati vaše osebne podatke in podatke, ki ne omogočajo identifikacije, ločene in podatke obeh vrst uporabljamo neodvisno druge od drugih. V primeru, da so osebni podatki kombinirani s podatki, ki ne omogočajo identifikacije, se takšna kombinacija obravnava kot osebni podatki, dokler ostaja kombinirana.

## 2. Kako Huawei uporablja piškotke in podobne tehnologije

1) Piškotki

Za zagotovitev pravilnega delovanja naših spletnih mest včasih v vaše računalnike ali mobilne naprave shranimo majhne podatkovne datoteke, imenovane piškotki. Piškotek je enostavna besedilna datoteka, ki jo strežnik shrani v vaš računalnik ali mobilno napravo. Vsebino tega piškotka lahko pridobi ali bere samo ta strežnik. Vsak piškotek je edinstven za vaš spletni brskalnik ali mobilno aplikacijo. Vsebuje določene podatke, kot so identifikator, ime spletnega mesta, števke in znake. Piškotki omogočajo spletnim mestom, da si zapomnijo podatke, kot so vaše prednostne nastavitve ali vsebina vaše nakupovalne košarice.

Večina velikih spletnih mest in ponudnikov internetnih storitev to naredi z namenom izboljšanja uporabniške izkušnje, tako da spletnim mestom omogočajo, da si vas zapomnijo, in sicer v času trajanja enega obiska (z uporabo sejnega piškotka) ali več obiskov (z uporabo trajnega piškotka). Piškotki omogočajo spletnim mestom, da si zapomnijo vaše nastavitve za jezik, velikost pisave in druge prednostne nastavitve glede prikaza spletnih mest v računalnikih ali mobilnih napravah. Tako vam teh nastavitev ni treba znova vnašati pri vsakem obisku. Če spletno mesto ne uporablja piškotkov, boste vsakič, ko na spletnem mestu odprete novo stran, veljali za novega obiskovalca. Če na primer vnesete prijavne podatke in se pomaknete na drugo stran, vas spletno mesto ne bo prepoznalo in ne bo moglo ohraniti vaše prijave.

Huawei ne uporablja piškotkov za noben drug namen, kot je opisano tukaj. Po potrebi lahko piškotke nadzirate ali izbrišete. Za podrobnosti glejte spletno mesto AboutCookies.org. Vse piškotke, ki so že v računalnikih, lahko izbrišete, in večino brskalnikov nastavite tako, da preprečijo njihovo shranjevanje. Vendar morate v tem primeru ročno prilagajati nekatere prednostne nastavitve ob vsakem obisku naših spletnih mest. Za podrobnosti glede spreminjanja nastavitev vašega brskalnika obiščite naslednje povezave: <Internet Explorer>, <Google Chrome>, <Mozilla Firefox>, <Safari> in <Opera>.

2) Spletni svetilniki in točkovne oznake

Poleg piškotkov lahko uporabljamo tudi spletne svetilnike in točkovne oznake. Običajno dobite v e-poštnem sporočilu od družbe Huawei povezavo za "klik do naslova URL" do vsebine na strežniku družbe Huawei. Če kliknete na povezavo, Huawei ta klik zabeleži, kar nam pomaga dojeti vaše zanimanje za naše izdelke in storitve in izboljšati našo podporo strankam. Spletni svetilnik je običajno prozorna slika, ki se nahaja na spletnem mestu ali v e-poštnem sporočilu. Točkovne oznake omogočajo pošiljanje e-poštnih sporočil v posebni obliki zapisa in nam pomagajo zaznati, ali je bilo sporočilo odprto. Če ne želite, da vas te tehnologije spremljajo, se lahko kadarkoli odjavite od prejemanja e-pošte.

3) Signali "Ne sledi"

Mnogo brskalnikov uporablja funkcijo "Ne sledi", ki spletnim mestom, ki jih odpre uporabnik, pošilja signal "Ne sledi". Trenutno še ni soglasja med člani vodilne organizacije za internetne standarde o tem, kaj naj spletno mesto stori, ko prejme take signale. Vendar pa mi spoštujemo možnost "Ne sledi", ki jo lahko nastavite v vašem brskalniku.

## 3. Kako Huawei razkriva vaše osebne podatke

Huawei ne pošilja vaših osebnih podatkov tretjim strankam. Vendar pa lahko družba Huawei razkrije vaše osebne podatke v naslednjih primerih:

1) Razkritje z vašim izrecnim soglasjem - Po vaši privolitvi lahko Huawei da vaše osebne podatke v skupno rabo s strankami, ki ste jih izbrali in na izbran način.

2) Razkritje podružnicam družbe Huawei - Vaši osebni podatki bodo v skupni rabi s podružnicami družbe Huawei in v skladu s pravilnikom našim podružnicam ne bomo razkrili več podatkov, kot je nujno potrebno.

3) Razkritje pooblaščenim kooperacijskim partnerjem ("našim partnerjem") - družba Huawei bo morda zagotavljala svoje storitve preko svojih partnerjev. Zato lahko Huawei nekatere vaše osebne podatke uporablja skupaj s svojimi partnerji, da vam lahko zagotavlja boljše uporabniške storitve in izboljša vašo celotno izkušnjo. Če se, na primer, odločite za spletni nakup izdelkov Huawei, mora Huawei vaše osebne podatke posredovati ustreznim ponudnikom logističnih storitev, da vam lahko ti dostavijo izdelke, ali da našim partnerjem omogoči, da vam zagotavljajo storitve. Vaše osebne podatke lahko obdelujemo le za določene, izrecne in zakonite namene, količina podatkov pa je omejena na najmanj potrebno za izvedbo predvidenih namenov. Nobena podružnica ali partner družbe Huawei ne sme za noben drug namen uporabljati osebnih podatkov, danih v skupno rabo.

4) Razkritje vaših osebnih podatkov zaradi nujnih zakonskih zahtev ali zaradi drugih razumnih pogojev: Huawei lahko razkrije vaše osebne podatke, ko to zahteva zakon, pravni ali pravdni postopek ali javne in vladne oblasti. Vaše osebne podatke lahko v nekaterih sodnih pristojnostih razkrije tudi transakcijskim strankam v primeru, da je družba Huawei vključena v reorganizacijo, združitev ali stečaj. Vaše podatke lahko razkrijemo tudi v razumno potrebnih primerih, ki vključujejo naše pogoje poslovanja in zaščito naših strank.

## 4. Kako lahko dostopate do osebnih podatkov, jih urejate ali spreminjate

Na podlagi določil in pogojev podjetja Huawei lahko kadar koli upravljate svoje osebne podatke, kot so osebni registracijski podatki o računu. Zaradi tega poskrbite, da bodo vaši osebni podatki, ki ste jih vnesli, pravilni. Huawei se v ustrezni meri trudi ohranjati vaše osebne podatke točne, celovite in aktualne.

Pravico imate dostopati do vaših osebnih podatkov, z nekaj izjemami, ki jih določa zakonodaja. Če v določenih državah in sodnih pristojnosti obstajajo določene pravice v zvezi z zasebnostjo in informacijami, jih upoštevamo. Če želite uporabiti svojo pravico za dostop do podatkov, nas o tem obvestite po e-pošti na naslov consumer_privacy@huawei.com. Iz varnostnih razlogov boste vlogo morda morali vložiti v pisni obliki.

Razen tega ste upravičeni do brisanja ali popravljanja katerega koli podatka, s katerim razpolagamo. Na vašo zahtevo in skladno z vašimi navodili bomo v družbi Huawei izbrisali ali popravili podatke. Če želite to storiti, nas obvestite po e-pošti na naslov consumer_privacy@huawei.com. Vendar pa mi lahko zavrnemo obdelavo zahtevkov, če imamo razumno osnovo za prepričanje, da so bili zahtevki vloženi zlonamerno ali so izjemno nepraktični ali če dostop do njih ni drugače zahtevan s strani lokalne zakonodaje.

## 5. Kako Huawei varuje vaše osebne podatke

V družbi Huawei se zelo resno posvečamo varnosti vaših osebnih podatkov. Za zaščito vaših osebnih podatkov pred nepooblaščenim dostopom, razkritjem, uporabo, poškodovanjem ali izgubo sledimo standardni praksi, uveljavljeni v tem sektorju. Izvajamo vse razumno uporabne korake pri zaščiti vaših osebnih podatkov, na primer: za zagotavljanje zaupnosti podatkov uporabljamo šifriranje; uporabljamo zaupanja vredne zaščitne mehanizme za zaščito podatkov pred zlonamernimi napadi; vzpostavili smo mehanizme za nadzor obiskov, ki omogočajo dostop do osebnih podatkov samo pooblaščenim osebam; z usposabljanji na temo varnosti in zavesti o varovanju zasebnosti zagotavljamo, da naši zaposleni razumejo pomembnost zaščite osebnih podatkov.

Izvajamo vse razumno uporabne korake za omejevanje dostopa do vaših osebnih podatkov, tako da je možen samo primeren in ustrezen dostop. Vaše osebne podatke hranimo le tako dolgo, dokler služijo namenom, navedenim v tem pravilniku. Ne hranimo jih dlje, kot je potrebno, razen če je daljše obdobje hrambe zahtevano ali dovoljeno po zakonu. Čeprav z največjo skrbnostjo varujemo vaše osebne podatke, se morate zavedati, da noben varnostni ukrep ni 100 % popoln in nepremostljiv.

## 6. Kako Huawei obravnava osebne podatke otrok

Naši izdelki, spletna mesta in storitve so prvenstveno namenjeni odraslim. Otroci ne morejo ustvarjati lastnih uporabniških računov brez soglasja njihovih staršev/skrbnikov. Kadar se izdela zbirka otrokovih osebnih podatkov v skladu z zakonskimi zahtevami ali s privolitvijo staršev, bomo uporabljali in razkrivali samo osebne podatke do po zakonu določene mere, s privolitvijo staršev v skladu z lokalno zakonodajo in predpisi ali z namenom zaščite otroka. Ker se definicija otroka lahko v odvisnosti od veljavne zakonodaje in lokalnih kulturnih navad lahko razlikuje, štejemo za otroka vsako osebo, mlajšo od 13 let.

Če družba Huawei ugotovi, da je zbirala osebne podatke otroka, ne da bi poprej pridobila preverljivo privolitev staršev, bo te podatke v najkrajšem možnem času izbrisala.

## 7. Drugi ponudniki in njihove storitve

Za zagotovitev učinkovitih obiskov in izboljšanje vaše uporabniške izkušnje boste morda prejemali vsebine ali internetne hiperpovezave drugih ponudnikov izven družbe Huawei in njenih partnerjev ("tretje stranke"). Huawei nima nadzora nad tretjimi strankami in vi se lahko sami odločate, ali boste do njihovih hiperpovezav in vsebin dostopali oz. uporabljali njihove storitve ali izdelke.

Huawei ne more nadzorovati drugih proizvajalec/ponudnikov glede varovanja zasebnosti in podatkov in zanje ne velja ta Pravilnik o zasebnosti. Če se odločite, da boste prostovoljno dali kakršne koli informacije tretji stranki, upoštevajte njihove pravilnike o zaščiti zasebnosti.

## 8. Mednarodni prenos vaših osebnih podatkov

Izdelki in storitve Huawei so na voljo prek virov in strežnikov v različnih državah in področjih po svetu. Zato se lahko vaši osebni podatki prenašajo ali se do njih dostopa čez mednarodne meje države, v kateri uporabljate naše izdelke ali storitve. V teh državah morda ni v veljavi zakonodaja, ki bi omogočala posebno varovanje osebnih podatkov, ali pa so lahko v veljavi drugačni zakonski predpisi glede varovanja podatkov. V takih primerih bo družba Huawei zagotovila enak nivo zaščite vaših podatkov in ustrezno zaščitila vaše podatke v skladu z vso veljavno zakonodajo in predpisi. Na primer, Huawei lahko podatke prenaša na podlagi vaše privolitve ali pa vzpostavi varnostne ukrepe, kot so anonimizacija pred čezmejnim prenosom podatkov.

## 9. Posodobitev tega pravilnika

Huawei si pridržuje pravico do občasnega posodabljanja in dopolnjevanja tega pravilnika. Družba Huawei vas bo na različne načine obveščala o teh spremembah. Če bo prišlo do spremembe Pravilnika o zasebnosti, bomo posodobljen Pravilnik o zasebnosti objavili na naši spletni strani (http://consumer.huawei.com). Morda vam bomo poslali tudi posebno obvestilo (npr. elektronsko obvestilo), ki vas bo opozorilo na vse spremembe našega Pravilnika o zasebnosti.

## 10. Mednarodni uporabniki

Osebne podatke v okviru storitev v oblaku Huawei Consumer, ki zadevajo posameznike, ki imajo stalno prebivališče v državi članici Evropskega gospodarskega prostora (EGP) ali Švici, Albaniji, Andori, Bosni, na Ferskih otokih, v Gibraltarju, na Grenlandiji, v Makedoniji, Moldaviji, Monaku, Črni gori, San Marinu, Srbiji, Vatikanu, na Japonskem, v Koreji, ZDA in Kanadi, nadzira podjetje Huawei Technologies Deutschland, GmbH. Spletno trgovino Huawei na naslovu www.hihonor.com/us pa nadzira podjetje Huawei Device USA, Inc.

## 11. Kako stopiti v stik s podjetjem Huawei

Če imate kakršna koli vprašanja, pripombe ali predloge, jih pošljite z e-pošto na naslov consumer_privacy@huawei.com ali na kateri koli naslov naših globalnih pisarn. Celoten seznam lokacij naših pisarn najdete na spletnem mestu:

http://www.huawei.com/en/contact-us

Pomembna opomba - Različica Pravilnika o zasebnosti Huawei v lokalnem jeziku lahko zaradi lokalne zakonodaje in jezikovnih navad odstopa od te različice. V primeru razlik se upošteva lokalna različica.

Zadnja posodobitev: september 2016

Copyright © Huawei Device Co., Ltd. 2016. Vse pravice pridržane