חשוב: הסכם זה משמש כהסכם רישיון למשתמש קצה בינך לבין Huawei Device Co., Ltd.‎ (להלן "Huawei") לגבי השימוש ב-HiSuite ("תוכנה" זו). לחיצה על 'התקן' מעידה שקראת בקפידה את תוכן הסכם זה וכי אתה מקבל את כל התנאים שבו.

1. תחולה
הסכם זה חל רק על HiSuite. הזכויות המוענקות בהסכם זה אינן חלות על אף תוכנה אחרת.

2. זכויות קניין רוחני
כל זכויות הקניין הרוחני עבור תוכנה זו שייכות ל-Huawei והן מוגנות על-ידי החוקים של הרפובליקה העממית של סין, אמנות בינלאומיות לזכויות יוצרים, וחוקים ואמנות אחרים החלים על זכויות קניין רוחני.

3. היקף הרישיון
3.1 תוכנה זו מסופקת ללא עלות. ניתן להוריד תוכנה זו, להתקינה ולהשתמש בה, על מספר בלתי-מוגבל של התקנים לצרכים שאינם מסחריים.
3.2 ניתן להעתיק תוכנה זו, לשלוח אותה ולהפיצה, למספר בלתי-מוגבל של התקנים לצרכים שאינם מסחריים. אולם, יש לוודא שכל העותקים של תוכנה זו, כולל כל העותקים של תוכנה זו שנשלחים או מופצים, הם שלמים ומכילים את כל המידע הכלול יחד עם תוכנה זו, כולל תיעוד אלקטרוני, הודעות זכויות יוצרים, סימנים מסחריים והסכם זה.

4. הגבלות שימוש
4.1 אין לבצע הנדסה לאחור או קומפילציה לאחור של תוכנה זו. בנוסף, אין לערוך אף אחד מהמשאבים הכלולים בקובצי התוכנה.
4.2 אין לפרק תוכנה זו או להטביע אותה, חלקה או כולה, במערכות תוכנה אחרות.
4.3 אין למחוק הודעות זכויות יוצרים או הודעות הכלולות בתוכנה זו.
4.4 אין להשתמש בתוכנה זו לפיתוח כל תוכנה או יישומים נגזרים.
4.5 אין להשתמש באף תכונה של תוכנה זו על-מנת לעסוק בשום פעילות בלתי-חוקית.
4.6 Huawei שומרת לעצמה את כל הזכויות האחרות שאינן מוענקות באופן מפורש בהסכם זה.

5. כתב מיאון
5.1 תוכנה זו מסופקת "כמו שהיא". Huawei אינה ערבה לרמת העדכון או הדיוק של השירותים המסופקים באמצעות תוכנה זו.
5.2 אתה מאשר בזאת שייתכן שהשירותים המסופקים באמצעות תוכנה זו לא יפעלו כהלכה עקב נסיבות שאינן ניתנות לשליטה, וירוסי מחשב, התקפות האקרים, אי-תאימות של מערכות, וסיבות אחרות שלא צוינו. Huawei לא תישא בכל חבות לכל אובדן שעלול להיגרם כתוצאה משגיאות נתונים או אובדן נתונים שאינם באשמתה של Huawei.

6. פרטי שימוש
6.1 התכונות בתוכנה זו מחייבות התקנה של HiSuite בטלפון. על-מנת לבצע את השירותים המבוקשים, ייתכן שתוכנה זו תזדקק גישה לחלק מהרשאות הטלפון במהלך השימוש, כולל הרשאה לביצוע שיחות, שליחת הודעות טקסט, וגישה לאנשי הקשר.
6.2 תוכנה זו תוכננה להתקנה רק על טלפונים המריצים את הגרסה הרשמית של מערכת ההפעלה של Huawei. Huawei אינה מתחייבת לגבי איכות השירותים המסופקים על-ידי תוכנה זו עבור משתמשים המתקינים תוכנה זו על התקנים שאינם מריצים את הגרסה הרשמית של מערכת ההפעלה של Huawei. 
6.3 Huawei עשויה לספק עדכונים עבור תוכנה זו מעת לעת. כדי להבטיח את אספקת השירותים, על גרסת תוכנה זו להתאים לגרסת HiSuite המותקנת על הטלפון.

7. סיום
Huawei ו/או מעניקי הרישיון שלה שומרים לעצמם את הזכות לסיים הסכם זה בכל עת במקרה של אי-עמידה בתנאים ובהתניות של הסכם זה. לאחר סיום הסכם זה, יש להפסיק מיד את השימוש בתוכנה זו ולמחוק את כל התוכנה וכל הנתונים הקשורים אליה שהותקנו למחשב או הועתקו אליו. 

8. הגבלת אחריות
8.1 מלבד האחריות המפורשת בהסכם זה, Huawei לא מספקת כל אחריות נוספת בין במפורש או במרומז, כולל אך לא מוגבל לאחריות של סחירות והתאמה למטרה מסוימת.
8.2 Huawei לא מספקת כל אחריות בנוגע לאי-הפרה של זכויות צד שלישי.

9. הגבלת חבות
9.1 Huawei לא תישא בכל חבות ואינה מספקת אחריות לבעיות תוכנה הנגרמות כתוצאה מנסיבות בלתי-צפויות, ניצול לרעה, שימוש שגוי, או שינויים בלתי-מורשים בתוכנה זו. 
9.2 Huawei לא תישא בכל חבות לכל נזק מקרי, עקיף או נזיקין הנובעים מהשימוש בתוכנה זו, כולל אך לא מוגבל לכל אובדן של רווח עסקי, הפסקה בפעילות עסקית, אובדן מידע או נתונים. Huawei לא תישא בכל חבות גם אם הובאה לידיעתה האפשרות לנזקים שכאלה. 

10. עדכוני גרסה
10.1 Huawei שומרת לעצמה את הזכות להחליט אם לשחרר עדכוני גרסאות עבור תוכנה זו בעתיד.
10.2 אלה אם מופק הסכם רישיון חלופי, הסכם זה ימשיך לחול על גרסאות מעודכנות של התוכנה.
10.3 אם תוכנה זו מסומנת כגרסה מעודכנת, יש לציית להסכם זה.

11. תקשורת כתובה
על כל תקשורת הנודעת להסכם זה להתבצע בכתב.

12. שונות
12.1 עבור צרכנים באיחוד באירופי , הסכם זה יהיה כפוף לחוקים של גרמניה.כל מחלוקת בינך לבין Huawei בנוגע להסכם זה תימסר לדיון משפטי בבית-משפט בתחום השיפוט של גרמניה. עבור צרכנים בארץ או אזור אחרים, הסכם זה יהיה כפוף לחוקים של הרפובליקה העממית של סין. כל מחלוקת בנוגע להסכם זה תיושב באמצעות משא ומתן ידידותי. במקרה שלא יהיה ניתן ליישב את המחלוקת באמצעות משא ומתן, המחלוקת תוגש לדיון משפטי ב-Shenzhen Longgang District People's Court.
12.2 לא נערכו כל הסכמים בעל-פה.
12.3 במקרה שסעיף כלשהו בהסכם זה יהפוך לבלתי-חוקי או לא בר-אכיפה מסיבה כלשהי, במלואו או בחלקו, או יפר כל חוק החל, הסעיף האמור ייחשב מבוטל. אולם, התוקף והתחולה של כל שאר הסעיפים לא יושפעו.
12.4 Huawei עשויה לעדכן או לשנות הסכם זה מעת לעת ולשלוח לך את הגרסה המעודכנת באמצעים המותרים על-פי חוק. במקרה של אי-הסכמה לשינויים של Huawei להסכם זה, יש להפסיק מיד את השימוש בתוכנה זו. המשך שימוש בתוכנה זו לאחר קבלת העדכון של Huawei, יהווה הסכמה לשינוי של Huawei להסכם.

13. כלל ההסכם
הסכם זה והנספחים שלו מהווים את כלל ההסכם בין הצדדים המתייחס לנושא הכלול בו ומחליפים כל ייצוג ו/או הסכמים קודמים בין אם מפורשים או מרומזים הנוגעים לנושא זה. הסכם זה מכיל את כל המחויבויות של Huawei הנוגעים לתוכנה זו.
