Fontos: A jelen Szerződés az Ön és a Huawei Device Co., Ltd. (a továbbiakban: „Huawei”) között létrejött végfelhasználói licencszerződés, amely a HiSuite szoftver (a továbbiakban: „Szoftver”) használatát szabályozza. A TELEPÍTÉS (INSTALL) gombra kattintva azt jelzi, hogy figyelmesen elolvasta a jelen Szerződést, valamint kivétel nélkül elfogadja a benne foglalt feltételeket.

1. A Szerződés hatálya
A jelen Szerződés csak a HiSuite szoftverre vonatkozik. A Szerződés által garantált jogok egy másik szoftverre sem alkalmazhatók.

2. Szellemi tulajdonhoz fűződő jogok
A Szoftverrel kapcsolatos minden szellemi tulajdonhoz fűződő jog a Huaweit illeti meg, amelyeket a Kínai Népköztársaság jogszabályai, nemzetközi szerzői jogi egyezmények, valamint a szerzői jogra alkalmazandó egyéb jogszabályok és egyezmények védelmeznek.

3. A licenc hatálya
3.1. A Szoftvert ingyenesen biztosítjuk. A Szoftvert nem kereskedelmi célú használat esetén korlátlan számú eszközön töltheti le, telepítheti és használhatja.
3.2. A Szoftver másolását, küldését és terjesztését nem kereskedelmi célú használat esetén korlátlan számú eszközön hajthatja végre. Azt viszont biztosítania kell, hogy a Szoftver minden másolata – a Szoftver elküldött és terjesztett másolatait is beleértve – teljes legyen, és tartalmazza a jelen Szoftver minden információját, úgymint az elektronikus formátumú dokumentációt, a szerzői jogi nyilatkozatokat, a védjegyeket és a jelen Szerződést.

4. A használat korlátozása
4.1. Tilos a Szoftvert műszakilag visszafejteni, visszafordítani és dekompilálni. Továbbá tilos a Szoftver fájljai közt található források bármelyikét szerkeszteni.
4.2. Tilos a Szoftvert szétbontani, valamint részben vagy egészben más szoftverrendszerekbe beágyazni.
4.3. Tilos a Szoftverben található bármilyen szerzői jogi nyilatkozatokat vagy megjegyzéseket törölni.
4.4. Tilos a Szoftvert azon célból használni, hogy származtatott szoftvert vagy alkalmazást fejlesszen.
4.5. Tilos a Szoftver bármely funkcióját illegális tevékenység folytatása céljából használni.
4.6. A Huawei fenntart magának minden olyan jogot, amelyet a jelen Szerződés kifejezetten nem biztosít Önnek.
5. Felelősségkorlátozó záradék
5.1. A Szoftvert a „meglévő formájában” biztosítjuk. A Huawei a Szoftver által nyújtott szolgáltatások időbeli rendelkezésre állása és pontossága vonatkozásában nem vállal garanciát.
5.2. Ezennel Ön tudomásul veszi, hogy a Szoftver szolgáltatásai rajtunk kívül álló tényezők, számítógépes vírusok, hackertámadások, a rendszer-kompatibilitás hiánya miatt és egyéb meg nem határozott okokból kifolyólag esetleg nem fognak megfelelően működni. A Huaweit nem terheli felelősség az Ön által olyan adathiba vagy adatvesztés miatt elszenvedett károkért, amely nem a Huawei hibájából következett be.

6. Használati információk
6.1. A Szoftverben elérhető funkciók működéséhez telepített HiSuite szoftver szükséges a telefonján. A kívánt szolgáltatások végrehajtásához előfordulhat, hogy a Szoftver használat közben hozzáférési engedélyt igényel bizonyos telefonos funkciókhoz, többek között a hívásindításhoz, szövegesüzenet-küldéshez és a névjegyzék eléréséhez.
6.2. A Szoftver a hivatalos Huawei operációs rendszert futtató telefonokon történő telepítésre lett kialakítva. A Huawei olyan felhasználóknak nem garantálja a Szoftver szolgáltatásainak minőségét, akik nem a hivatalos Huawei operációs rendszert futtató eszközökön telepítik a Szoftvert. 
6.3. A Huawei időről időre frissítéseket biztosíthat a Szoftver számára. A szolgáltatásnyújtás folyamatos biztosítása érdekében a Szoftver ezen verziójának meg kell egyeznie a HiSuite telefonjára telepített verziójával.

7. Felmondás
Amennyiben Ön nem tartja be a jelen Szerződés feltételeit, úgy a Huawei és/vagy annak licencbe adó partnerei fenntartják a jogot arra, hogy bármikor felmondják a Szerződést. A Szerződés felmondása után azonnal be kell fejeznie a Szoftver használatát, és törölnie kell minden olyan szoftvert és kapcsolódó adatot, amelyet a számítógépére telepített vagy másolt. 

8. Korlátozott garancia
8.1. A Szerződésben kifejezetten biztosított garanciákon kívül a Huawei sem kifejezetten, sem hallgatólagosan nem nyújt további garanciát, beleértve többek között az eladhatóságra és a bizonyos célra való alkalmasságra vonatkozó garanciákat.
8.2. A harmadik felek jogainak meg nem sértésére a Huawei nem vállal garanciát.

9. Korlátozott felelősség
9.1. A Huawei nem vállal felelősséget és garanciát olyan szoftverhibákért, amelyek előre nem látható körülményekből, illetve a Szoftverrel kapcsolatos visszaélésből, annak helytelen használatból vagy nem engedélyezett módosításából erednek. 
9.2. A Huawei nem vállal felelősséget a Szoftver használatából eredő olyan előre nem látott, közvetett vagy büntető jellegű károk megtérítéséért, mint például az elmaradt üzleti nyereség, az üzleti tevékenység félbeszakadása, az információ- vagy adatvesztés. A Huawei még akkor sem vonható felelősségre, ha tájékoztatást kap ilyen károk eshetőségéről. 

10. Verziófrissítések
10.1. A Huawei fenntartja magának a jogot, hogy eldöntse, a jövőben ad-e ki verziófrissítéseket a Szoftverhez.
10.2. A jelen Szerződés vonatkozik majd a Szoftver frissített verzióira is, hacsak ki nem adunk egy ezt felváltó licencszerződést.
10.3. Ha ez a Szoftver frissített verzióként van megjelölve, Ön a jelen Szerződés feltételeit köteles betartani.

11. Írásbeli kommunikáció
A Szerződéssel kapcsolatos bármilyen kommunikáció írásban történik.

12. Egyéb rendelkezések
12.1. Amennyiben Ön az Európai Unió egyik országában lakó felhasználó, úgy a Szerződésre a német törvények vonatkoznak. Az Ön és a Huawei közötti jelen Szerződésből fakadó bármilyen jogi vita esetén Németország egyik illetékes bíróságához kell fordulni. Amennyiben Ön egy másik ország vagy régió országában élő felhasználó, úgy a Szerződésre a Kínai Népköztársaság jogszabályai vonatkoznak. A Szerződésből adódó bármilyen vitát békés tárgyalások útján kell rendezni. Amennyiben egy vitát tárgyalások útján nem lehet rendezni, úgy annak keresetét a sencseni Longgang Kerületi Népbírósághoz kell benyújtani, hogy peres úton történjen a rendezés.
12.2. Szóbeli megállapodásra nem került sor.
12.3. Ha a Szerződés bármely rendelkezése részben vagy egészben bármilyen okból érvénytelenné vagy betarthatatlanná válik, illetve vonatkozó jogszabályokat sért, az adott rendelkezés érvénytelennek tekintendő. A Szerződésbe foglalt többi rendelkezés érvényessége és alkalmazhatósága viszont nem változik.
12.4. A Huawei a Szerződést időről időre frissítheti vagy módosíthatja, a módosított verziót pedig törvényileg szabályzott módon elküldheti Önnek. Amennyiben nem fogadja el a Szerződés Huawei általi módosítását, úgy azonnal abba kell hagynia a Szoftver használatát. Ha a Huawei frissítésének fogadása után is folytatja a Szoftver használatát, azzal azt jelzi, hogy elfogadja a Szerződés Huawei általi módosítását.

13. Teljességi záradék
A jelen Szerződés és annak függelékei együtt alkotják a felek között a témával kapcsolatban megkötött szerződés egészét, továbbá felváltanak minden, a témával kapcsolatos korábbi kifejezett vagy hallgatólagos állítást és/vagy szerződést. A Szerződés a jelen Szoftverre vonatkozóan a Huawei minden kötelezettségét tartalmazza.
