เรียนผู้ใช้ทุกท่าน

Huawei Device Co., Ltd. คือเครือข่ายองค์กรระดับโลก ("Huawei" หรือ "เรา/ของเรา/พวกเรา") เข้าใจดีถึงความสำคัญ

ของความเป็นส่วนตัวของคุณ และเรามุ่งมั่นเต็มที่ในการปกป้องความเป็นส่วนตัวของคุณ กรุณาอย่าส่งหรือแจ้งข้อมูลส่วนบุคคลหรือข้อมูลส่วนตัว

ให้แก่ Huawei โดยที่ยังไม่ได้อ่าน ทำความเข้าใจและยอมรับนโยบายความเป็นส่วนตัวนี้ ("นโยบายนี้")

เราจัดทำนโยบายนี้ขึ้นช่วยให้คุณเข้าใจเกี่ยวกับ:

1) การใช้ข้อมูลส่วนตัวของคุณโดย Huawei

2) การใช้คุ้กกี้และเทคโนโลยีใกล้เคียงกันของ Huawei

3) การเปิดเผยข้อมูลส่วนตัวของคุณโดย Huawei

4) การสืบค้น แก้ไขและเปลี่ยนแปลงข้อมูลส่วนตัวของคุณ

5) การปกป้องข้อมูลส่วนตัวของคุณโดย Huawei

6) การจัดการข้อมูลส่วนตัวของผู้เยาว์ของ Huawei

7) ผู้ให้บริการจากภายนอกและบริการที่เกี่ยวข้อง

8) การโอนข้อมูลส่วนบุคคลของคุณไปยังต่างประเทศ

9) การปรับปรุงนโยบายนี้

10) ผู้ใช้ระหว่างประเทศ

11) การติดต่อ Huawei

นโยบายนี้มีผลกับผลิตภัณฑ์อิเล็กทรอนิกส์สำหรับผู้ใช้ทั่วไปของ Huawei เช่น โทรศัพท์ สมาร์ทโฟน แท็บเล็ต อุปกรณ์ในครัวเรือน การ์ดข้อมูล แอพพลิเคชั่นคอมพิวเตอร์ เครื่องมือ ซอฟต์แวร์ เว็บไซต์และบริการต่าง ๆ ที่แสดงหรือเชื่อมโยงกับนโยบายนี้

นโยบายนี้กล่าวถึงแนวทางการจัดการข้อมูลส่วนบุคคลและข้อมูลส่วนตัวของ Huawei และปณิธานของ Huawei ในการปกป้องความเป็น

ส่วนตัวของคุณ ทั้งนี้นโยบายเดียวอาจไม่ครอบคลุมเพียงพอในการจัดการข้อกังวลด้านการประมวลผลข้อมูลทั้งหมด ดังนั้น Huawei จะจัดหา

ข้อมูลเพิ่มเติมสำหรับผลิตภัณฑ์และบริการเสริมกับนโยบายนี้เพื่อให้คุณได้รับทราบข้อมูลอย่างต่อเนื่องเกี่ยวกับวัตถุประสงค์ในการจัดเก็บข้อมูล แนะนำให้อ่านนโยบายชุดนี้และชุดข้อมูลเพิ่มเติมเพื่อให้เกิดความเข้าใจที่ดีขึ้นเกี่ยวกับนโยบายความเป็นส่วนตัวของเราเกี่ยวกับผลิตภัณฑ์และบริการ

เฉพาะ

## 1. การใช้ข้อมูลส่วนตัวของคุณโดย Huawei

ข้อมูลส่วนบุคคลคือข้อมูลที่สามารถระบุตัวบุคคลหรือใช้ร่วมกับข้อมูลอื่นเพื่อระบุตัวบุคคล และมีการจัดเก็บระหว่างการใช้ผลิตภัณฑ์และบริการ

ของเรา เช่น ชื่อ วันเกิด ที่อยู่ เลขประจำตัว หมายเลขโทรศัพท์ เลขบัญชี ภาพถ่าย เวลาและสถานที่ที่บุคคลดังกล่าวใช้ผลิตภัณฑ์หรือบริการที่เกี่ยวข้อง Huawei มีการจัดเก็บและใช้ข้อมูลส่วนบุคคลของคุณเพื่อวัตถุประสงค์ตามที่ระบุไว้ในนโยบายนี้โดยเฉพาะ ตัวอย่างประเภทข้อมูลส่วนบุคคลที่เรา

อาจจัดเก็บและแนวทางในการใช้ข้อมูลมีดังนี้

1) ข้อมูลส่วนบุคคลใดที่ Huawei มีการจัดเก็บ

เราอาจมีการจัดเก็บข้อมูลส่วนบุคคลจากคุณ เช่น ชื่อ ภาพโพรไฟล์ หมายเลขโทรศัพท์ อีเมลแอดเดรส อายุและรายละเอียดสถานที่ ต่อไปนี้เป็นตัวอย่างบางส่วนของประเภทข้อมูลส่วนบุคคลที่เราอาจจัดเก็บจากคุณ

a. ข้อมูลที่คุณจัดหาให้โดยตรง - บริการบางส่วนของเราอาจสามารถใช้โดยคุณเพื่อจัดทำบัญชีผู้ใช้หรือจัดทำโพรไฟล์ เราอาจแจ้ง

ให้คุณแจ้งข้อมูลที่จำเป็นทางบัญชี เช่น อีเมลแอดเดรส ที่อยู่นำส่ง หมายเลขโทรศัพท์ ข้อมูลผลิตภัณฑ์ เวลาที่จัดซื้อและวิธีการ

ชำระเงิน หากคุณใช้บริการของ Huawei เพื่อแชร์ข้อมูลกับเพื่อน ๆ เราอาจต้องให้คุณแจ้งข้อมูลติดต่อของเพื่อนของคุณ เช่น ชื่อ ภาพโพรไฟล์ หมายเลขโทรศัพท์และอีเมลแอดเดรส คุณอาจสามารถใช้บริการบางส่วนของเราเพื่อแจ้งและแชร์ข้อมูล

กับบุคคลอื่น การสื่อสารและข้อมูลที่แชร์จะมีการประมวลผลอย่างปลอดภัย หากอุปกรณ์หรือแอพพลิเคชั่นของคุณเกิด

ข้อผิดพลาดใด ๆ คุณสามารถเลือกส่งข้อมูลข้อผิดพลาดดังกล่าวให้แก่ Huawei

b. ข้อมูลเกี่ยวกับการใช้บริการของเราโดยคุณ - เราอาจมีการรวบรวมข้อมูลระบบและแอพพลิเคชั่นจากอุปกรณ์ของคุณ รวมทั้ง

ชื่ออุปกรณ์ เวอร์ชั่นของระบบและแอพพลิเคชั่น ค่าพื้นที่และภาษา เวอร์ชั่นอุปกรณ์ เลขประจำตัวอุปกรณ์ (IMEI, ESN, MEID และ SN) ข้อมูลเชิงภูมืศาสตร์เกี่ยวกับอุปกรณ์ของคุณ (เช่น ID พื้นที่ติดตั้งอุปกรณ์ของคุณ) ID เครือข่ายผู้

ให้บริการของคุณ (PLMN) การใช้แอพพลิเคชั่นของคุณ และที่อยู่ IP ที่คุณใช้เพื่อท่องอินเทอร์เน็ต เรายังอาจจัดเก็บข้อมูล

บันทึกประวัติ เช่น เวลาและระยะเวลาการใช้บริการของเราโดยคุณ คำสืบค้นที่กรอกผ่านส่วนบริการ และข้อมูลที่จัดเก็บไว้

ใคุ้กกี้ที่เรากำหนดไว้ในอุปกรณ์ของคุณ

c. ข้อมูลจากแหล่งที่มาอื่น - เราอาจได้รับข้อมูลเกี่ยวกับคุณจากแหล่งข้อมูลสาธารณะหรือแหล่งข้อมูลเชิงพาณิชย์ตามที่กฎหมาย

ให้อนุญาตไว้ นอกจากนี้เรายังอาจได้รับข้อมูลเกี่ยวกับคุณจากเครือข่ายสังคมออนไลน์อื่น ๆ เมื่อคุณเลือกเชื่อมต่อกับส่วน

บริการเหล่านี้ เช่น ในกรณีที่เลือกล็อกอินไปยังบัญชีผู้ใช้ของคุณในเว็บไซต์ของเราผ่านบัญชี Facebook หรือ Twitter ของคุณ

2) การใช้ข้อมูลส่วนตัวของคุณโดย Huawei

เราอาจใช้ข้อมูลส่วนบุคคลของคุณเพื่อ:

a. ดำเนินการตามคำสั่งซื้อของคุณ นำส่งผลิตภัณฑ์หรือบริการของคุณ เปิดใช้งานหรือยืนยันผลิตภัณฑ์หรือบริการของคุณ ดำเนินการเปลี่ยนแปลงตามคำขอของคุณ และจัดหาบริการด้านเทคนิค

b. ติดต่อคุณ ส่งข้อมูลเกี่ยวกับผลิตภัณฑ์และบริการให้แก่คุณตามที่คุณอาจสนใจ เชิญคุณเข้าร่วมโปรโมชั่นของ Huawei และแบบสอบถามด้านการตลาดเมื่อมีข้อตกลงกับคุณ หรือการจัดหาข้อมูลการตลาดโดยตรงกับคุณเมื่อคุณให้ความยินยอม

โดยชัดแจ้ง หากคุณไม่ต้องการรับข้อมูลดังกล่าว คุณสามารถถอนตัวได้ทุกเมื่อ

c. แจ้งให้คุณทราบเกี่ยวกับข้อมูลอัพเดตระบบหรือแอพพลิเคชั่นที่มีและการปรับใช้ข้อมูลอัพเดตดังกล่าว

d. จัดบริการแบบเป็นส่วนตัวสำหรับคุณและปรับแต่งเนื้อหา หรือเปิดใช้งานบริการหลังการขายของคุณ

e. ดำเนินการตรวจสอบภายใน วิเคราะห์ข้อมูลและวิจัยเพื่อปรับปรุงผลิตภัณฑ์และบริการของเรา

f. วิเคราะห์ประสิทธิภาพในการดำเนินธุรกิจและส่วนแบ่งตลาดของเรา

g. ปรับปรุงการแจ้งข้อมูลกับลูกค้าและกำกับดูแลคุณภาพและความปลอดภัยของบริการที่เราจัดหาให้แก่คุณ

h. ให้บริการแก้ไขปัญหาในกรณีที่คุณเลือกแจ้งข้อมูลข้อผิดพลาดให้เราทราบ

i. ซิงค์ แชร์และจัดเก็บข้อมูลที่คุณอัพโหลดหรือดาวน์โหลด และข้อมูลสำหรับปรับใช้ข้อมูลอัพโหลดและดาวน์โหลด และ

j. ปรับปรุงแนวทางป้องกันความสูญเสียที่จะเกิดขึ้นกับเรา และแผนงานป้องกันการฉ้อฉล

3) บริการตามพื้นที่

ขณะเข้าใช้บริการตามพื้นที่ต่าง ๆ เช่น ขณะค้นหาข้อมูล สืบค้น หรือตรวจสอบสภาพอากาศเฉพาะพื้นที่ Huawei อาจจัดเก็บ ใช้และประมวลผลข้อมูลพื้นที่ที่แม่นยำหรือโดยคร่าว ๆ ของอุปกรณ์ของคุณ ทั้งนี้เพื่อให้ Huawei สามารถจัดหาบริการดังกล่าว

ให้แก่คุณ ข้อมูลที่จัดเก็บอาจครอบคลุมเลขรหัสอุปกรณ์ของคุณ (IMEI, ESN, MEID และ SN) ประเภท รุ่น และข้อมูล

ตำแหน่งแบบเรียลไทม์ (รวมทั้งข้อมูลที่ได้ผ่าน GPS, Wi-Fi และ ID เครือข่ายผู้ให้บริการของคุณ) Huawei มีการจัดเก็บ

ข้อมูลสถานที่เพื่อจัดหาและปรับปรุงผลิตภัณฑ์และบริการเฉพาะพื้นที่ของเรา

เราอาจสอบถามกับคุณเป็นกรณีไปว่าต้องการให้เปิดใช้บริการระบุตำแหน่งหรือไม่ คุณสามารถเลือกไม่เปิดเผยข้อมูลสถานที่ของคุณ

โดยปิดบริการระบุตำแหน่งที่อุปกรณ์ของคุณ ดูรายละเอียดการปิดบริการระบุตำแหน่งได้โดยสอบถามผู้ให้บริการเครือข่ายของคุณ

4) การรวบรวมและใช้งานข้อมูลที่ไม่สามารถระบุตัวตนได้

"ข้อมูลที่ไม่สามารถระบุตัวตนได้" หมายถึงข้อมูลที่ไม่สามารถใช้เพื่อระบุบุคคลเฉพาะ Huawei อาจมีการรวบรวมข้อมูลสถิติ

แบบคละรวม เช่น จำนวนผู้เยี่ยมชมเว็บไซต์ของเรา Huawei อาจมีการจัดเก็บข้อมูลดังกล่าวเพื่อศึกษาแนวทางการใช้บริการ

เว็บไซต์ ผลิตภัณฑ์หรือบริการของเราโดยบุคคลทั่วไป โดยวิธีการดังกล่าว Huawei อาจมีการปรับปรุงและปรับกระบวนการ

ให้บริการของเราเพื่อตอบสนองความต้องการของลูกค้า Huawei อาจใช้ดุลพินิจเพื่อจัดเก็บ ใช้งาน ประมวลผล หรือเปิดเผย

ข้อมูลที่ไม่สามารถระบุตัวตนเพื่อวัตถุประสงค์อื่น

เรามุ่งมั่นดูแลข้อมูลส่วนบุคคลของคุณและข้อมูลที่ไม่สามารถระบุตัวตนได้แยกออกจากกัน และใช้ข้อมูลเหล่านี้โดยไม่คละรวมกัน ในกรณีที่ข้อมูลส่วนบุคคลมีการรวมกับข้อมูลที่ไม่สามารถระบุตัวบุคคลได้ การคละรวมข้อมูลดังกล่าวจะถือเป็นข้อมูลส่วนบุคคล

ตราบใดเท่าที่ยังมีการคละรวมกันอยู่

## 2. การใช้คุ้กกี้และเทคโนโลยีใกล้เคียงกันของ Huawei

1) คุ้กกี้

เพื่อให้แน่ใจว่าเว็บไซต์ของเราจะทำงานได้อย่างเหมาะสม บางครั้งอาจต้องมีการจัดวางไฟล์ข้อมูลเล็ก ๆ ไว้ในคอมพิวเตอร์หรือ

อุปกรณ์พกพาของคุณที่เรียกว่าคุ้กกี้ คุ้กกี้เป็นไฟล์ข้อความพื้นฐานที่จัดเก็บไว้ในคอมพิวเตอร์หรืออุปกรณ์พกพาของคุณโดยเซิร์ฟเวอร์

ของเว็บไซต์ และเฉพาะเซิร์ฟเวอร์ดังกล่าวเท่านั้นที่สามารถสืบค้นหรืออ่านข้อมูลคุ้กกี้ดังกล่าว คุ้กกี้ที่อยู่ในเว็บเบราเซอร์และ

แอพพลิเคชั่นพกพาของคุณจะไม่เหมือนกับคุ้กกี้อื่น ๆ โดยประกอบไปด้วยข้อมูลต่าง ๆ เช่น รหัสประจำตัว ชื่อไซต์ ตัวเลขและอักขระ

บางส่วน คุ้กกี้ช่วยให้เว็บไซต์สามารถจดจำข้อมูล เช่น ค่าปรับแต่งของคุณหรือสิ่งที่คุณซื้อในรถเข็นสินค้า

เว็บไซต์ขนาดใหญ่หรือผู้ให้บริการอินเทอร์เน็ตส่วนใหญ่จะใช้ระบบนี้เพื่อปรับปรุงการให้บริการโดยทำให้เว็บไซต์ "จดจำ" คุณ ทั้งระหว่างเยี่ยมชมหนึ่งครั้ง (โดยใช้ "คุ้กกี้การทำรายการ") หรือการเยี่ยมชมซ้ำ (ใช้ "คุ้กกี้แฝงค้าง") คุ้กกี้จะช่วยให้เว็บไซต์

สามารถจดจำค่า - ภาษา ขนาดแบบอักษร และค่าปรับแต่งอื่น ๆ ของคุณ เพื่อจัดแสดงผลเว็บไซต์บนคอมพิวเตอร์หรืออุปกรณ์

พกพาของคุณ วิธีนี้จะทำให้คุณไม่ต้องคอยกำหนดค่าทุกครั้งที่กลับมาเยี่ยมชมเว็บไซต์ของเรา หากเว็บไซต์ไม่มีคุ้กกี้ ระบบจะถือว่า

คุณเป็นผู้เยี่ยมชมรายใหม่เมื่อเปิดหน้าเอกสารในเว็บไซต์ขึ้นมา เช่น หากคุณกรอกรายละเอียดล็อกอินและเข้าไปยังหน้าอื่น เว็บไซต์

จะไม่สามารถจดจำคุณได้และไม่สามารถล็อกอินค้างไว้ให้กับคุณ

Huawei ไม่ได้ใช้คุ้กกี้เพื่อวัตถุประสงค์อื่นใดนอกเหนือจากที่ระบุไว้นี้ คุณสามารถควบคุมหรือลบคุ้กกี้ได้ตามต้องการ ดูรายละเอียดได้ใน AboutCookies.org คุณสามารถลบคุ้กกี้ทั้งหมดที่มีอยู่ในคอมพิวเตอร์และตั้งค่าเบราเซอร์ส่วนใหญ่ให้

บล็อคคุ้กกี้ได้ แต่ในกรณีนี้ คุณอาจต้องปรับแต่งค่าต่าง ๆ ด้วยตัวเองทุกครั้งที่เยี่ยมชมเว็บไซต์ของเรา ดูรายละเอียดการปรับค่า

เบราเซอร์ของคุณได้จากไฮเปอร์ลิงค์ต่อไปนี้ <Internet Explorer>, <Google Chrome>, <Mozilla Firefox>, <Safari> และ <Opera>

2) เว็บบีคอนและพิกเซลแท็ก

นอกเหนือจากคุ้กกี้ เว็บบีคอนและพิกเซลแท็กยังเป็นเทคโนโลยีที่ใกล้เคียงกันที่เราอาจนำมาใช้ โดยปกติในอีเมลที่ Huawei ส่งให้กับคุณจะมี "click-through URL" ที่เชื่อมโยงกับเนื้อหาในเว็บไซต์ของ Huawei หากคุณคลิกที่ลิงค์ ระบบ click-through จะถูกตรวจจับโดย Huawei เพื่อช่วยให้เราทราบรูปแบบการใช้งานผลิตภัณฑ์และบริการของเราโดยคุณ เพื่อปรับปรุงการให้บริการลูกค้าของเรา เว็บบีคอนมักจะเป็นภาพกราฟิกแบบใสที่จัดวางไว้ในไซต์หรืออีเมล พิกเซลแท็กใช้เพื่อส่ง

ข้อความอีเมลในรูปแบบพิเศษเพื่อช่วยให้เราทราบว่ามีการเปิอีเมลแล้วหรือไม่ หากคุณไม่ต้องการถูกติดตามโดยเทคโนโลยีเหล่านี้ สามารถยกเลิกการรับอีเมลได้ทุกเมื่อ

3) สัญญาณ Do not track

เว็บเบราเซอร์หลายตัวจะมีฟังก์ชั่น “Do-Not-Track” ที่จะส่งสัญญาณ “Do Not Track” ไปยังเว็บไซต์ที่ผู้ใช้เปิดขึ้น ปัจจุบันยังไม่มีข้อสรุปร่วมกันเกี่ยวกับกลุ่มองค์กรกำหนดมาตรฐานด้านอินเทอร์เน็ตชั้นนำว่าเว็บไซต์ควรทำอย่างไรเมื่อได้รับสัญญาณ

ดังกล่าว ทั้งนี้ เราให้ความสำคัญกับตัวเลือก “Do-Not-Track” ที่สามารถปรับตั้งได้จากเบราเซอร์ของคุณ

## 3. การเปิดเผยข้อมูลส่วนตัวของคุณโดย Huawei

Huawei ไม่มีการขายข้อมูลส่วนบุคคลของคุณให้แก่บุคคลภายนอก ทั้งนี้ Huawei อาจเปิดเผยข้อมูลส่วนบุคคลของคุณในกรณีต่อไปนี้

1) การเปิดเผยข้อมูลโดยได้รับความยินยอมจากคุณ หลังจากได้รับการรับรองแล้ว Huawei อาจเปิดเผยข้อมูลส่วนบุคคลของคุณกับ

บุคคลที่คุณแจ้งและในรูปแบบที่คุณกำหนดไว้

2) เปิดเผยข้อมูลให้แก่หน่วยงานในสังกัดของ Huawei - ข้อมูลส่วนบุคคลของคุณจะถูกแชร์ระหว่างหน่วยงานในสังกัดของ Huawei และภายใต้นโยบายของบริษัท เราจะไมเปิดเผยข้อมูลเกินความความจำเป็นที่จะต้องแจ้งให้หน่วยงานในสังกัดของเรา

รับทราบ

3) เปิดเผยข้อมูลให้แก่พันธมิตรในเครือข่ายความร่วมมือที่ได้รับอนุญาต ("พันธมิตรของเรา") - Huawei อาจต้องจัดหาบริการให้กับ

คุณผ่านพันธมิตรของเรา ด้วยเหตุนี้ Huawei อาจต้องเปิดเผยข้อมูลส่วนบุคคลบางส่วนของคุณกับพันธมิตรของเราเพื่อปรับปรุง

การให้บริการลูกค้า และความประทับใจในการใช้งานโดยรวม เช่น เมื่อคุณตัดสินใจซื้อผลิตภัณฑ์ของ Huawei ผ่านระบบ

ออนไลน์ Huawei อาจแจ้งข้อมูลส่วนบุคคลของคุณไปยังผู้ให้บริการจัดส่งที่เกี่ยวข้องเพื่อให้สามารถจัดส่งสินค้าให้กับคุณ หรือ

เพื่อให้พันธมิตรของเราสามารถจัดหาบริการให้แก่คุณ ข้อมูลส่วนบุคคลของคุณจะมีการประมวลผลเพื่อวัตถุประสงค์ที่แจ้งไว้เป็นการ

เฉพาะและถูกต้องเท่านั้น ข้อมูลจะจำกัดเฉพาะตามที่จำเป็นเพื่อดำเนินการภายใต้วัตถุประสงค์ดังกล่าว บริษัทในเครือและพันธมิตร

ทั้งหมดของ Huawei ไม่สามารถใช้ข้อมูลส่วนบุคคลที่ได้รับแจ้งเพื่อวัตถุประสงค์อื่นใด.

4) เปิดเผยข้อมูลส่วนบุคคลของคุณภายใต้เงื่อนไขทางกฎหมายที่ผูกมัดหรือโดยสาเหตุอื่นที่จำเป็น Huawei อาจเปิดเผยข้อมูลส่วน

บุคคลของคุณภายใต้เงื่อนไขทางกฎหมาย เนื่องจากการดำเนินคดี การฟ้องร้อง หรือเนื่องจากถูกเรียกร้องโดยหน่วยงานของรัฐ ในบางพื้นที่ ข้อมูลส่วนบุคคลของคุณยังอาจถูกเปิดเผยให้แก่ผู้ทำรายการภายใต้เงื่อนไขว่า Huawei จะต้องมีส่วนเกี่ยวข้องด้วย เช่น ในการปรับโครงสร้างองค์กร ควบรวมหรือยุบกิจการ นอกจากนี้เรายังอาจเปิดเผยข้อมูลของคุณหากมีความจำเป็นที่เหมาะสม เช่น เพื่อบังคับใช้ข้อกำหนดและเงื่อนไขของเรา และเพื่อปกป้องลูกค้าของเรา

## 4. การสืบค้น แก้ไขหรือเปลี่ยนแปลงข้อมูลส่วนตัวของคุณ

ภายใต้ข้อกำหนดและเงื่อนไขของ Huawei คุณสามารถจัดการข้อมูลส่วนบุคคลของคุณได้ทุกเมื่อ เช่น ข้อมูลลงทะเบียนบัญชีผู้ใช้ส่วนตัวของ

คุณ ในกรณีนี้ ควรกำกับดูแลให้แน่ใจว่าข้อมูลส่วนบุคคลที่คุณแจ้งมีความถูกต้อง Huawei มีความพยายามอย่างเต็มที่ในการดูแลข้อมูลส่วน

บุคคลของคุณให้ถูกต้อง ครบถ้วนและเป็นข้อมูลล่าสุด

คุณมีสิทธิ์ในการสืบค้นข้อมูลส่วนบุคคลของคุณภายใต้ข้อยกเว้นที่กฎหมายกำหนด ในประเทศและพื้นที่ที่มีการกำหนดสิทธิ์ความเป็น

ส่วนตัวและสิทธิ์เกี่ยวกับข้อมูลไว้เป็นการเฉพาะ บริษัทยินดีปฏิบัติตามข้อกำหนดเหล่านี้ หากคุณต้องการใช้สิทธิ์สืบค้นข้อมูลของคุณ กรุณาแจ้งให้เราทราบทางอีเมลที่ consumer_privacy@huawei.com โดยคุณจะต้องส่งหนังสือแจ้งความจำนงเพื่อให้เกิดความ

ปลอดภัยมากที่สุด

นอกจากนี้คุณยังมีสิทธิ์ในการลบหรือแก้ไขข้อมูลเกี่ยวกับคุณที่เรามีจัดเก็บไว้ เมื่อได้รับคำร้องจากคุณ Huawei จะลบหรือแก้ไขข้อมูลตาม

ความประสงค์ของคุณ ทำได้โดยการติดต่อเราทางอีเมลที่ consumer_privacy@huawei.com ทั้งนี้เรามีสิทธฺ์ในการดำเนินการ

ใด ๆ เกี่ยวกับข้อมูลหากมีเหตุให้เชื่อว่าคำขอดังกล่าวเป็นไปโดยไม่สุจริต ไม่สมเหตุสมผล หรือการสืบค้นดังกล่าวไม่อยู่ภายใต้เงื่อนไขทาง

กฎหมาย

## 5. การปกป้องข้อมูลส่วนตัวของคุณโดย Huawei

Huawei มีการกำหนดมาตรการด้านความปลอดภัยไว้สำหรับข้อมูลส่วนบุคคลของคุณอย่างเข้มงวด เราปฏิบัติตามมาตรฐานทางอุตสาหกรรม

เพื่อปกป้องข้อมูลส่วนบุคคลของคุณจากการสืบค้นโดยไม่ได้รับอนุญาต การเปิดเผย แก้ไข สร้างความเสียหายหรือการสูญเสียของข้อมูล เรา

พร้อมดำเนินขั้นตอนทั้งหมดที่สามารถทำได้เพื่อปกป้องข้อมูลส่วนบุคคลของคุณ เช่น เรามีการใช้การเข้ารหัสเพื่อให้แน่ใจว่าจะมีการปกปิด

ข้อมูล เราเลือกใช้ระบบป้องกันข้อมูลที่เชื่อถือได้เพื่อปกป้องข้อมูลจากผู้ไม่ประสงค์ดี เรากำหนดระบบควบคุมการเยี่ยมชมไว้เพื่อที่เฉพาะ

บุคคลที่ได้รับอนุญาตเท่านั้นที่สามารถสืบค้นข้อมูลส่วนบุคคล เรากำกับดูแลให้พนักงานเข้าใจความสำคัญของการปกป้องข้อมูลส่วนบุคคล

ผ่านกิจกรรมฝึกอบรมด้านความปลอดภัยและการปกป้องความเป็นส่วนตัว

เราดำเนินขั้นตอนที่ทำได้ทั้งหมดเพื่อจำกัดข้อมูลส่วนบุคคลของคุณเฉพาะกับผู้ที่เหมาะสมและเกี่ยวข้องเท่านั้น เรามีการเก็บรักษาข้อมูลส่วน

บุคคลของคุณเฉพาะภายในระยะเวลาที่จำเป็นเพื่อให้เป็นไปตามวัตถุประสงค์ที่กำหนดในนโยบายนี้ และไม่มีการเก็บรักษาข้อมูลส่วนบุคคล

ของคุณเกินกว่าที่จำเป็น ยกเว้นต้องเก็บรักษานานขึ้นหรือในกรณีที่กฎหมายให้อนุญาตไว้ แม้ว่าเราจะใช้ความระมัดระวังอย่างเต็มที่ในการ

ปกป้องข้อมูลส่วนบุคคลของคุณ แต่ไม่มีมาตรการความปลอดภัยใดที่สมบูรณ์แบบ 100% หรือไม่มีจุดบกพร่อง

## 6. การจัดการข้อมูลส่วนตัวของผู้เยาว์ของ Huawei

ผลิตภัณฑ์ เว็บไซต์และบริการของเราจัดทำขึ้นสำหรับผู้บรรลุนิติภาวะแล้วเท่านั้น ผู้เยาว์ไม่สามารถจัดทำบัญชีผู้ใช้ของตนเองโดยไม่ได้รับความ

ยินยอมจากพ่อแม่/ผู้ปกครอง ในกรณีที่มีการจัดเก็บข้อมูลส่วนบุคคลของผู้เยาว์ภายใต้เงื่อนไขทางกฎหมาย หรือภายใต้ความยินยอมของพ่อแม่ เราจะใช้หรือเปิดเผยข้อมูลส่วนบุคคลดังกล่าวภายใต้กรอบที่กฎหมายอนุญาตเท่านั้น โดยขอรับความยินยอมจากพ่อแม่ตามกฎหมายและระเบียบ

ข้อบังคับท้องถิ่น หรือโดยวิธีการใด ๆ เพื่อเป็นการปกป้องผู้เยาว์ นิยามของคำว่าผู้เยาว์อาจแตกต่างกันไปตามกฎหมายและธรรมเนียมปฏิบัติ

ในท้องถิ่น โดยเราจะถือว่าบุคคลที่มีอายุน้อยกว่า 13 ปีคือผู้เยาว์

หาก Huawei ทราบว่ามีการจัดเก็บข้อมูลส่วนบุคคลของผู้เยาว์โดยไม่ได้รับความยินยอมจากพ่อแม่ก่อน จะมีการดำเนินขั้นตอนเพื่อลบข้อมูล

ดังกล่าวโดยเร็วที่สุด

## 7. ผู้ให้บริการจากภายนอกและบริการที่เกี่ยวข้อง

เพื่อให้แน่ใจว่าจะมีการเยี่ยมชมและปรับปรุงการใช้งานให้เกิดประสิทธิภาพ คุณอาจได้รับข้อมูลหรือไฮเปอร์ลิงค์ทางอินเทอร์เน็ตจาก

บุคคลภายนอก Huawei และพันธมิตรของเรา ("บุคคลภายนอก") Huawei ไม่สามารถควบคุมบุคคลภายนอกเหล่านี้ โดยคุณสามารถ

เลือกว่าจะเข้าไปยังไฮเปอร์ลิงค์หรือข้อมูลดังกล่าว หรือใช้บริการหรือผลิตภัณฑ์ดังกล่าวหรือไม่ก็ได้

Huawei ไม่สามารถควบคุมความเป็นส่วนตัวและมาตรการป้องกันใด ๆ ของบุคคลภายนอก และมาตรการดังกล่าวไม่อยู่ภายใต้นโยบายนี้

เช่นกัน หากคุณสมัครใจแจ้งข้อมูลใด ๆ กับบุคคลภายนอกดังกล่าว กรุณาตรวจสอบนโยบายความเป็นส่วนตัวที่เกี่ยวข้องด้วยทุกครั้ง

## 8. การโอนข้อมูลส่วนบุคคลของคุณไปยังต่างประเทศ

ผลิตภัณฑ์และบริการของ Huawei อาจมีการจัดหาไว้โดยใช้ทรัพยากรและเซิร์ฟเวอร์ในประเทศและพื้นที่ต่าง ๆ ทั่วโลก ด้วยเหตุนี้ข้อมูลส่วน

บุคคลของคุณจึงอาจมีการถ่ายโอนหรือสืบค้นในหลายประเทศภายนอกประเทศที่คุณใช้ผลิตภัณฑ์หรือบริการของเรา ประเทศเหล่านี้อาจไม่มี

กฎหมายปกป้องข้อมูลส่วนบุคคลเป็นการเฉพาะสำหรับข้อมูลส่วนบุคคล หรืออาจมีข้อบังคับทางกฎหมายด้านการปกป้องข้อมูลที่แตกต่าง

ออกไป ในกรณีนี้ Huawei จะกำหนดมาตรการป้องกันที่เท่าเทียมกันสำหรับข้อมูลของคุณ และมีการคุ้มครองข้อมูลของคุณอย่างเพียงพอ

ภายใต้กฎหมายและข้อบังคับที่เกี่ยวข้อง เช่น Huawei อาจขอความยินยอมของคุณในการโอนข้อมูลของคุณไปยังต่างประเทศ หรือกำหนดมาตรการด้านความปลอดภัย เช่น การปกปิดตัวตนก่อนการโอนข้อมูลข้ามพรมแดน

## 9. การปรับปรุงนโยบายนี้

Huawei สงวนสิทธิ์ในการอัพเดตหรือแก้ไขนโยบายนี้ได้ทุกเมื่อ Huawei จะแจ้งให้คุณทราบเกี่ยวกับการเปลี่ยนแปลงใด ๆ ผ่านช่องทางต่าง ๆ หากมีการเปลี่ยนแปลงใด ๆ กับนโยบายความเป็นส่วนตัวของเรา เราจะโพสต์นโยบายความเป็นส่วนตัวใหม่ผ่านาทงเว็บไซต์ของเรา (http://consumer.huawei.com) นอกจากนี้เรายังอาจจัดทำประกาศแยกเฉพาะ (เช่น การแจ้งข้อมูลผ่านระบบอิเล็กทรอนิกส์) เพื่อแจ้งให้คุณทราบการเปลี่ยนแปลงใด ๆ กับนโยบายความเป็นส่วนตัวของเรา

## 10. ผู้ใช้ระหว่างประเทศ

ข้อมูลส่วนบุคคลภายในขอบเขตการให้บริการ Cloud สำหรับผู้ใช้ทั่วไปของ Huawei สำหรับบุคคลที่อาศัยในประเทศสมาชิกของเขตเศรษฐกิจยุโรป (EEA) หรือสวิตเซอร์แลนด์ อัลเบเนีย แอนดอร์รา บอสเนีย หมู่เกาะฟาโร ยิบรอลต้า กรีนแลนด์ มาซิโดเนีย มอลโดว่า โมนาโค มอนเตเนโกร ซานมาริโน เซอร์เบีย วาติกัน ญี่ปุ่น เกาหลี สหรัฐฯ แคนาดา อยู่ภายใต้การควบคุมของ Huawei Technologies Deutschland, GmbH ทั้งนี้ร้านค้าออนไลน์ของ Huawei www.hihonor.com/us อยู่ภายใต้การควบคุมของ Huawei Device USA, Inc.

ประกาศแจ้งที่สำคัญ - เวอร์ชั่นภาษาท้องถิ่นของนโยบายความเป็นส่วนตัวของ Huawei อาจแตกต่างไปจากเวอร์ชั่นนี้เนื่องจากข้อจำกัดทาง

กฎหมายและทางภาษา ในส่วนของส่วนที่แตกต่าง เวอร์ชั่นภาษาท้องถิ่นให้ถือมีผลบังคับใช้

## 11. การติดต่อ Huawei

หากคุณมีข้อสงสัยความเห็นหรือข้อเสนอแนะใด ๆ กรุณาติดต่อเราทางอีเมลที่ consumer_privacy@huawei.com หรือส่งข้อมูล

ผ่านสำนักงานในพื้นที่ของเราในจุดต่าง ๆ ทั่วโลก ดูรายชื่อสำนักงานทั้งหมดของเราได้จากเว็บไซต์ของบริษัทที่

http://www.huawei.com/en/contact-us

ประกาศแจ้งที่สำคัญ - เวอร์ชั่นภาษาท้องถิ่นของนโยบายความเป็นส่วนตัวของ Huawei อาจแตกต่างไปจากเวอร์ชั่นนี้เนื่องจากข้อจำกัดทาง

กฎหมายและทางภาษา ในส่วนของส่วนที่แตกต่าง เวอร์ชั่นภาษาท้องถิ่นให้ถือมีผลบังคับใช้

อัพเดตล่าสุด: กันยายน 2016

ลิขสิทธิ์ © Huawei Device Co., Ltd. 2016 สงวนลิขสิทธิ์