Gerbiamieji naudotojai,

Bendrovė „Huawei Device Co., Ltd.“ ir visame pasaulyje veikiančios jos dukterinės bendrovės („Huawei“ arba „mes/mūsų/mums/mus“) supranta, koks svarbus jums yra jūsų privatumas, ir visiškai įsipareigoja apsaugoti jūsų privatumą. Nepateikite jokių asmeninių ar privačių duomenų „Huawei“, kol atidžiai neperskaitėte ir nesupratote šios Privatumo politikos (šios „Politikos“) nuostatų.

Šią Politiką sukūrėme tam, kad geriau suprastumėte:

1) Kaip „Huawei“ naudoja jūsų asmeninius duomenis

2) Kaip „Huawei“ naudoja slapukus ir panašias technologijas

3) Kaip „Huawei“ atskleidžia jūsų asmeninius duomenis

4) Kaip pasiekti, modifikuoti ir keisti savo asmeninius duomenis

5) Kaip „Huawei“ saugo jūsų asmeninius duomenis

6) Kaip „Huawei“ tvarko vaikų asmeninius duomenis

7) Trečiųjų šalių paslaugų teikėjai ir jų paslaugos

8) Kaip jūsų asmeniniai duomenys perduodami tarptautiniu mastu

9) Kaip atnaujinama ši Politika

10) Tarptautiniai naudotojai

11) Kaip susisiekti su „Huawei“

Atminkite, kad ši Politika yra taikoma išskirtinai „Huawei“ vartotojo lygio elektroniniams gaminiams, pvz., paprastiesiems mobiliesiems telefonams, išmaniesiems telefonams, planšetiniams kompiuteriams, namų įrenginiams, duomenų kortelėms, kompiuterių programoms, priemonėms, programinei įrangai, interneto svetainėms ir paslaugoms, kuriose yra saitas į šią Politiką.

Šioje Politikoje apibūdinama, kaip „Huawei“ tvarko asmeninius ir privačius duomenis bei kaip „Huawei“ yra įsipareigojusi saugoti jūsų privatumą. Vis dėlto, vieno politikos dokumento nepakanka, siekiant apibrėžti visus su duomenų apdorojimu susijusius rūpesčius. Taigi, „Huawei“ gali pateikti papildomos su konkrečiais produktais ir paslaugomis susijusios informacijos, papildydama šią Politiką, kad būtumėte informuoti apie kitus duomenų rinkimo tikslus. Jums rekomenduojama perskaityti šią Politiką bei jos papildinius, kad geriau suprastumėte mūsų privatumo politikos nuostatas, taikomas konkrečiam produktui ar paslaugai.

## 1. Kaip „Huawei“ naudoja jūsų asmeninius duomenis

Asmeniniai duomenys – tai informacija, kurios gali pakakti siekiant identifikuoti asmenį arba kuri šiais tikslais gali būti naudojama su kita informacija, surinkta jums naudojantis mūsų produktais arba paslaugomis, pvz., vardas ir pavardė, gimimo data, adresas, identifikacinis numeris, telefono numeris, sąskaitos numeris, nuotrauka ir laikas bei data, kada asmuo naudojosi pirmiau nurodytais produktais ar paslaugomis. „Huawei“ renka ir naudoja jūsų asmeninius duomenis išskirtinai šioje Politikoje nurodytais tikslais. Mūsų renkamų asmeninių duomenų rūšių pavyzdžiai ir jų naudojimo būdai:

1) Kokius asmeninius duomenis „Huawei“ renka

Mes galime rinkti įvairius jūsų asmeninius duomenis, pvz., jūsų vardas ir pavardė, profilio nuotrauka, telefono numeris, el. pašto adresas, amžius ir buvimo vietos duomenys. Toliau pateikiami keli pavyzdžiai, kokių tipų jūsų asmeninius duomenis mes galime rinkti.

a. Jūsų tiesiogiai pateikiama informacija: kelios mūsų tarnybos leidžia jums kurti paskyras arba profilius. Mes galime paprašyti jūsų suteikti būtinosios informacijos apie paskyrą, pvz., jūsų el. pašto adresas, pristatymo adresas, telefono numeris, informacija apie gaminį, pirkimo laikas ir mokėjimo metodas. Jei naudojatės „Huawei“ paslaugomis, leidžiančiomis bendrinti turinį su savo draugais, mes prašysime pateikti jūsų draugų kontaktinės informacijos, pvz., jų vardai ir pavardės, profilio nuotrauka, telefono numeris ir el. pašto adresas. Kai kurios mūsų paslaugos leidžia jums bendrauti ir bendrinti informaciją su kitais žmonėmis. Tokia bendravimo ir bendrinama informacija bus apsaugota ir saugiai apdorojama. Jei jūsų įrenginyje arba programoje įvyksta klaida, galite nuspręsti išsiųsti „Huawei“ klaidos informaciją.

b. Informacija apie tai, kaip naudojatės mūsų paslaugomis: mes galime rinkti sisteminius ir programų duomenis iš jūsų įrenginių, įskaitant įrenginio pavadinimą, sistemos ir programos versijas, regioną ir kalbos nustatymus, įrenginių versijas, įrenginio identifikacinius numerius (IMEI, ESN, MEID ir SN), jūsų įrenginio geografinę vietos informaciją (pvz., vietos, kurioje yra jūsų įrenginys, ID), jūsų tinklo operatoriaus tinklo ID (PLMN), kaip naudojatės savo programomis ir kokiu IP adresu naudojatės siekdami prisijungti prie interneto. Be to, galime rinkti žurnalų informaciją, pvz., kada ir kiek laiko naudojotės mūsų paslaugomis, kokios buvo paieškos užklausos, kurias įvedėte naudodamiesi mūsų paslaugomis, kokia informacija laikoma slapukuose, kuriuos nustatėme jūsų įrenginiuose ir pan.

c. Informacija iš trečiųjų šalių šaltinių: mes galime gauti informacijos apie jus iš viešai arba komerciniu būdu pasiekiamų šaltinių (kiek tai leidžia įstatymai). Be to, galime gauti informacijos apie jus iš trečiųjų šalių socialinių tinklų tarnybų, jei nusprendžiate prie jų prisijungti, pvz., kai prisijungiate prie savo paskyros mūsų interneto svetainėse, naudodamiesi savo „Facebook“ ar „Twitter“ paskyra.

2) Kaip „Huawei“ naudoja jūsų asmeninius duomenis

Mes galime naudoti jūsų asmeninius duomenis siekdami:

a. įvykdyti jūsų pirkimo užsakymus, pristatyti jums gaminius arba paslaugas, aktyvinti arba patikrinti jūsų gaminius arba paslaugas, atlikti keitimus pagal jūsų užklausą ir teikti techninę pagalbą;

b. susisiekti su jumis, siųsti jums informacijos apie produktus ir paslaugas, kurios galėtų jus sudominti, kviesti jus sudalyvauti „Huawei“ akcijose ir rinkos tyrimuose (su jūsų sutikimu) arba teikti jums tiesioginės rinkodaros informacijos (su jūsų išskirtiniu sutikimu). Jei nenorėsite gauti tokios informacijos, galėsite bet kada atsisakyti;

c. informuoti jus apie išleistus sistemos arba programų naujinius bei įdiegti tokius naujinius;

d. formuoti jūsų suasmenintą naudotojo patirtį ir teikti tinkintą turinį, taip pat – aktyvinti jūsų aptarnavimo po pardavimo paslaugas;

e. vykdyti vidinio audito, duomenų analizės ir tyrimų procedūras, siekdami tobulinti savo produktus ir paslaugas;

f. analizuoti savo verslo operacijų efektyvumą ir rinkos dalies tendencijas;

g. tobulinti ryšius su klientais ir užtikrinti jums teikiamų paslaugų kokybę bei saugumą;

h. atlikti trikčių šalinimo paslaugas, jei nuspręsite siųsti mums savo klaidų informaciją;

i. sinchronizuoti, bendrinti ir laikyti jūsų įkeltus ar atsisiųstus duomenis bei duomenis, reikalingus naujiniams ir atsisiuntimams pritaikyti;

j. tobulinti savo nuostolių prevencijos ir apsaugos nuo sukčiavimo programas.

3) Buvimo vieta grindžiamos paslaugos

Kai naudojatės tam tikromis buvimo vieta grindžiamomis paslaugomis, pvz., kai ieškote informacijos, naudojatės navigacija ar peržiūrite orų prognozę konkrečiose vietose, „Huawei“ gali rinkti, naudoti ir apdoroti tikslią arba apytikslę jūsų įrenginio buvimo vietos informaciją. Taip „Huawei“ gali jums teikti pirmiau išvardytas paslaugas. Gali būti renkama tokia informacija: jūsų įrenginio identifikaciniai numeriai (IMEI, ESN, MEID ir SN), tipas, modelis ir buvimo vietos informacija realiuoju laiku (įskaitant gaunamą per GPS, „Wi-Fi“ bei jūsų paslaugų tiekėjo tinklo ID). „Huawei“ buvimo vietos informaciją renka siekdama teikti ir tobulinti buvimo vietos pagrindu veikiančius produktus bei paslaugas.

Kiekvienai paslaugai galime paklausti, ar norite, kad būtų įjungtos buvimo vietos paslaugos. Galite pasirinkti nebendrinti savo buvimo vietos informacijos, savo įrenginiuose išjungdami buvimo vietos paslaugas. Išsamios informacijos apie tai, kaip išjungti buvimo vietos paslaugas, gausite susisiekite su savo tinklo operatoriumi arba paslaugos teikėju.

4) Su konkrečiu asmeniu nesusiejamos informacijos rinkimas ir naudojimas

„Su asmeniu nesusiejama informacija“ – tai informacija, kurios negalima panaudoti konkrečiam asmeniui identifikuoti. „Huawei“ gali rinkti bendrąją statistinę informaciją, pvz., mūsų interneto svetainės lankytojų skaičių. „Huawei“ tokią informaciją renka tam, kad galėtų suprasti, kaip žmonės naudojasi mūsų interneto svetaine, produktais ar paslaugomis. Tokiu būdu „Huawei“ gali pagerinti ir racionalizuoti mūsų paslaugas, kad jos geriau atitiktų klientų poreikius. „Huawei“ savo nuožiūra gali rinkti, naudoti, apdoroti, perduoti arba atskleisti su asmeniu nesusiejamą informaciją kitais tikslais.

Mes stengiamės laikyti jūsų asmeninius duomenis ir su asmeniu nesusiejamą informaciją atskirai ir kiekvieno tipo informaciją naudoti nepriklausomai. Tuo atveju, jei asmeniniai duomenys ir su asmeniu nesusiejama informacija bus sujungti, toks derinys bus laikomas asmeniniais duomenimis (kol liks sujungtas).

## 2. Kaip „Huawei“ naudoja slapukus ir panašias technologijas

1) Slapukai

Siekdami užtikrinti, kad mūsų interneto svetainės veiktų tinkamai, kartais jūsų kompiuteriuose ar mobiliuosiuose įrenginiuose patalpiname nedidelius duomenų failus, vadinamus slapukais. Slapukas – tai paprastas tekstinis failas, kurį interneto svetainės serveris įrašo į jūsų kompiuterį ar mobilųjį įrenginį. Tą slapuką gali iškviesti ar jo turinį skaityti tik tas serveris. Kiekvienas slapukas yra unikalus jūsų interneto naršyklei ar programėlei. Jame patalpinama tam tikra informacija, pvz., identifikatorius, svetainės pavadinimas, tam tikri skaitmenys ir ženklai. Slapukai interneto svetainėms leidžia įsiminti informaciją, pvz., pagal jūsų pasirinkimus ar pagal tai, kas yra jūsų pirkinių krepšelyje.

Daugelis didžiųjų interneto svetainių ar interneto paslaugų tiekėjų tai daro siekdami pagerinti naudotojo patirtį, leisdami interneto svetainėms jus „įsiminti“ – vieno apsilankymo metu (naudojant „seanso slapuką“) arba kelių apsilankymų metu (naudojant „nuolatinį slapuką“). Slapukai interneto svetainėms padeda įsiminti jūsų nustatymus – kalbą, šrifto dydį bei kitus pageidavimus, kaip norėtumėte matyti interneto svetaines savo kompiuteriuose ar mobiliuosiuose įrenginiuose. Tokiu būdu jums nereikės vis iš naujo įvesti savo pasirinkimų kitą kartą grįžus pas mus. Jei interneto svetainė slapukų nenaudos, kiekvieną kartą, joje atvėrus naują puslapį, ji jus laikys nauju lankytoju. Pavyzdžiui, jums įvedus savo prisijungimo duomenis ir parėjus į kitą puslapį, interneto svetainė jūsų neatpažins ir neleis likti prisijungus.

„Huawei“ nenaudoja slapukų jokiais kitais tikslais nei nurodyta čia. Prireikus slapukus galite valdyti ar panaikinti. Išsamesnės informacijos rasite čia: AboutCookies.org. Yra galimybė visus savo kompiuteriuose jau esančius slapukus panaikinti ir nustatyti daugelį naršyklių blokuoti slapukus. Vis dėlto, jei taip padarysite, kaskart apsilankius mūsų interneto svetainėse, gali tekti rankiniu būdu keisti tam tikrus pageidavimų nustatymus. Išsamios informacijos apie tai, kaip keisti savo naršyklės nustatymus, rasite spustelėję šiuos saitus: <Internet Explorer>, <Google Chrome>, <Mozilla Firefox>, <Safari>, ir <Opera>.

2) Žiniatinklio indikatoriai ir pikselinės gairės

Be slapukų galime naudoti panašias techologijas – žiniatinklio indikatorius ir pikselines gaires. Paprastai el. laiške, kurį „Huawei“ jums atsiunčia, būna „spustelėjimo URL“, susietas su „Huawei“ interneto svetainėje esančiu turiniu. Jums spustelėjus saitą, „Huawei“ informuojama apie šį veiksmą: taip mes sužinome apie jūsų pageidavimus savo produktuose ar paslaugose ir galime tobulinti klientų aptarnavimo procesą. Žiniatinklio indikatoriumi paprastai būna permatomas grafinis vaizdas, įdedamas į interneto svetainę ar el. laišką. Pikselinės gairės leidžia mums siųsti specialaus formato el. laiškus, apie kurių atvėrimą mums pranešama. Jei nenorite būti sekami naudojant minėtas technologijas, galite bet kada atsisakyti el. laiškų prenumeratos.

3) Nesekimo signalai

Daugelyje interneto naršyklių yra funkcija „Nesekti“, kuri į naudotojų atvertas interneto svetaines siunčia nesekimo signalus. Šiuo metu pirmaujančios interneto standartizavimo organizacijos nariai dar nėra sutarę dėl to, ką interneto svetainių serveriai turi daryti gavę tokius signalus. Vis dėlto mes gerbiame parinktį „Nesekti“, kuri gali būti nustatyta jūsų naršyklėje.

## 3. Kaip „Huawei“ atskleidžia jūsų asmeninius duomenis

„Huawei“ neparduoda jūsų asmeninių duomenų trečiosioms šalims. Tačiau „Huawei“ gali atskleisti jūsų asmeninius duomenis tokiais atvejais:

1) Atskleidimas gavus jūsų išskirtinį sutikimą – gavusi jūsų leidimą, „Huawei“ gali bendrinti jūsų asmeninius duomenis su jūsų nurodytomis šalimis ir jūsų pasirinktu būdu.

2) Atskleidimas „Huawei“ dukterinėms įmonėms – jūsų asmeniniai duomenys bus bendrinami su „Huawei“ dukterinėmis įmonėmis ir, vadovaudamiesi politikos nuostatomis, mes neatskleisime daugiau informacijos nei reikia siekiant jas informuoti.

3) Atskleidimas įgaliotiesiems bendradarbiavimo partneriams („mūsų Partneriams“) – „Huawei“ gali nuspręsti teikti jums paslaugas per mūsų Partnerius. Taigi, „Huawei“ gali bendrinti tam tikrus jūsų asmeninius duomenis su mūsų Partneriais, siekdama teikti geresnes klientų aptarnavimo paslaugas ir gerinti jūsų bendrąją naudojimo patirtį. Pavyzdžiui, kai nusprendžiate pirkti „Huawei“ produktus internetu, „Huawei“ turės pateikti jūsų asmeninius duomenis atitinkamiems logistikos paslaugų tiekėjams, kad šie galėtų jums pristatyti produktus arba leisti mūsų Partneriams jums teikti paslaugas. Jūsų asmeniniai duomenys gali būti apdorojami tik nurodytais, aiškiais ir teisėtais tikslais. Duomenų kiekis ribojamas: naudojamas minimalus būtinasis kiekis, leidžiantis pasiekti konkrečių tikslų. Visiems „Huawei“ filialams arba mūsų Partneriams draudžiama bendrinti asmeninius duomenis bet kokiais kitais tikslais.

4) Jūsų asmeninių duomenų atskleidimas gavus įpareigojančius teisinius reikalavimus ar kilus kitokiai pagrįstai būtinybei: „Huawei“ gali atskleisti jūsų asmeninius duomenis, jei to reikalauja įstatymai, teisinės procedūros, teismai arba viešojo valdymo ir teisėsaugos įstaigos. Atskirose jurisdikcijose jūsų asmeniniai duomenys taip pat gali būti atskleidžiami sandorių šalims, jei bendrovė „Huawei“ yra susijusi su pertvarkymo, sujungimo arba likvidavimo dėl nemokumo veiksmais. Mes taip pat galime atskleisti jūsų informaciją tais atvejais, kai tai padaryti pagrįstai reikalinga, pvz., siekiant įgyvendinti mūsų sąlygas ir nuostatas bei apsaugoti mūsų klientus.

## 4. Kaip pasiekti, modifikuoti arba keisti savo asmeninius duomenis

Pagal bendrovės „Huawei“ sąlygas ir nuostatas galite bet kada tvarkyti savo asmeninius duomenis, pvz., savo asmeninės paskyros registracijos informaciją. Šiuo atžvilgiu turite užtikrinti, kad jūsų pateikti asmeniniai duomenys būtų tikslūs. „Huawei“ deda pagrįstas pastangas, siekdama užtikrinti jūsų asmeninių duomenų tikslumą, išsamumą ir aktualumą.

Jūs turite teisę pasiekti savo asmeninius duomenis (išskyrus tam tikras įstatymais nustatytas išimtis). Tose šalyse ir jurisdikcijose, kur galioja specialiosios privatumo ir informacijos teisės, mes laikomės tokių reikalavimų. Jei pageidautumėte išreikšti savo duomenų prieigos teisę, prašome pranešti mums el. paštu consumer_privacy@huawei.com. Saugumo sumetimais gali tekti prašymą pateikti raštu.

Be to, turite teisę panaikinti arba pakoreguoti bet kokią mūsų turimą informaciją apie jus. Jūsų prašymu „Huawei“ panaikins arba pakoreguos informaciją (pagal jūsų instrukcijas). Norėdami tai padaryti, galite susisiekti su mumis el. paštu consumer_privacy@huawei.com. Vis dėlto mes galime atsisakyti apdoroti užklausą, jei turime pagrindo manyti, kad ji pateikta iš blogos valios, yra itin nepraktiška arba kitais atvejais, kai prieigos prie tokios informacijos nereikalauja vietos įstatymai.

## 5. Kaip „Huawei“ saugo jūsų asmeninius duomenis

„Huawei“ rimtai žiūri į jūsų asmeninių duomenų saugumą. Mes laikomės standartinės rinkos praktikos saugodami jūsų asmeninius duomenis nuo neleistinos prieigos, atskleidimo, naudojimo, keitimo, sugadinimo ir praradimo. Norėdami apsaugoti jūsų asmeninius duomenis, imamės visų praktiškų veiksmų, pvz., siekdami duomenų konfidencialumo, naudojame šifravimo metodus; siekdami apsaugoti duomenis nuo kenkimo atakų, naudojame patikimus apsaugos mechanizmus; fizinėje duomenų laikymo vietoje esame įdiegę lankymo kontrolės mechanizmus: asmeninius duomenis gali pasiekti tik įgaliotieji asmenys; siekiame užtikrinti, kad darbuotojai suprastų asmeninių duomenų apsaugos svarbą vykdydami mokymus saugumo ir privatumo apsaugos klausimais.

Imamės visų pagrįstai praktiškų veiksmų siekdami apriboti jūsų asmeninių duomenų kiekį ir laikyti tik adekvačius bei aktualius duomenis. Jūsų asmeninius duomenis laikome tik tiek, kiek to reikia pagal paskirtį, nurodytą šioje Politikoje. Nelaikome jūsų asmeninių duomenų ilgiau nei reikia, nebent ilgiau laikyti reikalautų ar leistų įstatymai. Nors itin stengiamės apsaugoti jūsų asmeninius duomenis, atminkite, kad jokios apsaugos priemonės nėra absoliučiai tobulos ar neįveikiamos.

## 6. Kaip „Huawei“ tvarko vaikų asmeninius duomenis

Mūsų produktai, interneto svetainės ir paslaugos yra skirtos pirmiausia suaugusiesiems. Vaikams neleidžiama kurti savo naudotojo paskyrų be tėvų ar globėjų sutikimo. Jei vaiko asmeniniai duomenys renkami pagal teisinius reikalavimus arba gavus tėvų sutikimą, tokius asmeninius duomenis naudosime arba atskleisime tik tiek, kiek to reikalauja įstatymai, su tėvų sutikimu pagal vietos įstatymus ir reglamentus arba siekdami apsaugoti vaiką. Nors vaiko apibrėžimas, nurodytas galiojančiuose įstatymuose ir pagal vietos kultūrinius papročius, gali būti nevienodas, mes laikome, kad vaikai yra iki 13 metų amžiaus.

Jei „Huawei“ sužinos surinkusi asmeninių vaiko duomenų negavus patvirtinamo tėvų sutikimo, mes imsimės veiksmų kaip įmanoma greičiau panaikinti šią informaciją.

## 7. Trečiųjų šalių paslaugų teikėjai ir jų paslaugos

Siekiant užtikrinti apsilankymų efektyvumą ir tobulinti naudotojų patirtį, jums gali būti pateikiama turinio arba internetinių hipersaitų iš trečiųjų šalių, kurios nepriklauso „Huawei“ ar mūsų Partneriams („Trečiosios šalys“). „Huawei“ nekontroliuoja Trečiųjų šalių ir jūs galite pasirinkti, ar spustelėtu jų hipersaitus bei peržiūrėti turinį, naudotis paslaugomis ar produktais.

„Huawei“ negali kontroliuoti jokių Trečiųjų šalių naudojamų privatumo ar duomenų apsaugos priemonių, tokios priemonės į šią Politiką taip pat neįtrauktos. Kai nusprendžiate savanoriškai pateikti informaciją Trečiosioms šalims, žr. jų privatumo apsaugos politiką.

## 8. Kaip jūsų asmeniniai duomenys perduodami tarptautiniu mastu

„Huawei“ produktai ir paslaugos gali būti teikiamos naudojantis įvairiose pasaulio šalyse ir regionuose esančiais ištekliais ir serveriais. Taigi, jūsų asmeniniai duomenys gali būti perduodami į kitas šalis (arba jose naudojami) nei šalis, kurioje naudojatės mūsų produktais ar paslaugomis. Tose šalyse gali negalioti įstatymai, suteikiantys konkrečią asmeninių duomenų apsaugą, arba jose gali galioti kitokie teisiniai reglamentai dėl duomenų apsaugos. Tokiais atvejais „Huawei“ sieks užtikrinti tokį patį jūsų duomenų apsaugos lygį: jūsų duomenys bus saugomi kaip to reikalauja visi galiojantys įstatymai ir reglamentai. Pavyzdžiui, „Huawei“ gali vadovautis jūsų sutikimu perduoti jūsų duomenis į kitą šalį arba prieš tai darydama įgyvendinti saugumo priemones, pvz., anonimizuoti duomenis.

## 9. Kaip atnaujinama ši Politika

„Huawei“ pasilieka teisę retkarčiais atnaujinti arba pakoreguoti šią Politiką. „Huawei“ stengsis įvairiais kanalais perspėti jus apie pakeitimus. Atlikę savo privatumo politikos pakeitimų, savo interneto svetainėje (http://consumer.huawei.com) paskelbsime atnaujintą privatumo politiką. Taip pat galime pateikti jums atskirą pareiškimą (pvz., elektroninį pranešimą), informuojantį apie mūsų privatumo politikos pakeitimus.

## 10. Tarptautiniai naudotojai

Atminkite, kad asmeninę informaciją, kurią naudodamiesi „Huawei“ debesų paslaugomis teikia asmenys, gyvenantys Europos Ekonominės Erdvės (EEE) šalyse arba Šveicarijoje, Albanijoje, Andoroje, Bosnijoje, Farerų salose, Gibraltare, Grenlandijoje, Makedonijoje, Moldovoje, Monake, Juodkalnijoje, San Marine, Serbijoje, Vatikane, Japonijoje, Korėjoje, JAV arba Kanadoje, valdo „Huawei Technologies Deutschland, GmbH“. Vis dėlto „Huawei“ internetinę parduotuvę www.hihonor.com/us valdo „Huawei Device USA, Inc.“.

## 11. Kaip susisiekti su „Huawei“

Jei turite bet kokių klausimų, komentarų ar pasiūlymų, susisiekite su mumis el. paštu consumer_privacy@huawei.com arba pateikite juos vieno iš mūsų pasaulinių vietinių biurų darbuotojams. Išsamų mūsų biurų sąrašą rasite interneto svetainėje:

http://www.huawei.com/en/contact-us

Svarbus pareiškimas: „Huawei“ Privatumo politikos versija vietos kalba gali skirtis nuo šios versijos dėl vietos įstatymų ir kalbinių papročių. Skirtumų atžvilgiu galioja versija vietos kalba.

Paskutinis atnaujinimas: 2016 m. rugsėjo mėn.

© „Huawei Device Co., Ltd.“ 2016. Visos teisės saugomos