ข้อมูลสำคัญ: ข้อตกลงนี้เป็นข้อตกลงสิทธิ์การใช้งานผู้ใช้ปลายทางระหว่างคุณและ Huawei Device Co., Ltd. (ต่อจากนี้ไปเรียกกว่า "Huawei") ที่กำกับดูแลการใช้ HiSuite ("ซอฟต์แวร์" นี้) การคลิก ติดตั้ง บ่งชี้ว่าคุณได้อ่านเนื้อหาของข้อตกลงนี้อย่างละเอียดและได้รับยอมรับข้อกำหนดทั้งหมดในข้อตกลงนี้แล้ว

1. ขอบเขตการบังคับใช้
ข้อตกลงนี้บังคับใช้กับ HiSuite เท่านั้น สิทธิ์ที่มอบให้โดยข้อตกลงนี้ไม่บังคับใช้กับซอฟต์แวร์อื่นใด

2. สิทธิ์ในทรัพย์สินทางปัญญา
สิทธิ์ในทรัพย์สินทางปัญญาทั้งหมดสำหรับซอฟต์แวร์นี้เป็นของ Huawei และได้รับการคุ้มครองตามกฎหมายแห่งสาธารณรัฐประชาชนจีน สนธิสัญญาลิขสิทธิ์สากล รวมทั้งกฎหมายที่เกี่ยวข้องอื่น ๆ และสนธิสัญญาที่กำกับดูแลสิทธิ์ในทรัพย์สินทางปัญญา

3. ขอบเขตของสิทธิ์การใช้งาน
3.1 ซอฟต์แวร์นี้จัดไว้ให้โดยไม่มีค่าใช้จ่าย คุณสามารถดาวน์โหลด ติดตั้ง และใช้ซอฟต์แวร์นี้กับอุปกรณ์ไม่จำกัดจำนวนเพื่อจุดประสงค์ที่ไม่ใช่เพื่อการค้า
3.2 คุณสามารถคัดลอก ส่ง และแจกจ่ายซอฟต์แวร์นี้ไปยังอุปกรณ์ไม่จำกัดจำนวนเพื่อจุดประสงค์ที่ไม่ใช่เพื่อการค้า อย่างไรก็ตาม คุณต้องตรวจสอบให้แน่ใจว่าสำเนาทั้งหมดของซอฟต์แวร์นี้ รวมทั้งสำเนาทั้งหมดของซอฟต์แวร์นี้ที่ถูกส่งหรือแจกจ่าย ครบถ้วนและมีข้อมูลทั้งหมดที่มาพร้อมกับซอฟต์แวร์นี้ รวมทั้งเอกสารอิเล็กทรอนิกส์ ประกาศเกี่ยวกับลิขสิทธิ์ เครื่องหมายการค้า และข้อตกลงนี้

4. ข้อจำกัดการใช้งาน
4.1 คุณต้องไม่ทำวิศวกรรมย้อนกลับ แปลย้อนกลับ หรือแปลกลับซอฟต์แวร์นี้ นอกจากนี้ คุณต้องไม่แก้ไขทรัพยากรใด ๆ ที่อยู่ในไฟล์ซอฟต์แวร์
4.2 คุณต้องไม่ถอดแยกชิ้นส่วนซอฟต์แวร์นี้หรือฝังทั้งหมดหรือบางส่วนของซอฟต์แวร์นี้ในระบบซอฟต์แวร์อื่น
4.3 คุณต้องไม่ลบถ้อยแถลงหรือประกาศเกี่ยวกับลิขสิทธิ์ที่อยู่ในซอฟต์แวร์นี้
4.4 คุณต้องไม่ใช้ซอฟต์แวร์นี้เพื่อพัฒนาซอฟต์แวร์หรือแอปพลิเคชันที่ลอกเลียนแบบ
4.5 คุณต้องไม่ใช้คุณลักษณะใด ๆ ในซอฟต์แวร์นี้เพื่อเข้าร่วมในกิจกรรมที่ผิดกฎหมายใด ๆ
4.6 Huawei ขอสงวนสิทธิ์อื่น ๆ ทั้งหมดที่ไม่ได้มอบให้คุณอย่างชัดแจ้งในข้อตกลงนี้

5. ข้อสงวนสิทธิ์
5.1 ซอฟต์แวร์นี้จัดไว้ให้ "ตามสภาพที่เป็นอยู่" Huawei ไม่ให้การรับประกันใด ๆ เกี่ยวกับความตรงต่อเวลาหรือความถูกต้องของบริการที่มอบให้โดยซอฟต์แวร์นี้
5.2 คุณรับทราบว่าบริการที่จัดไว้ให้โดยซอฟต์แวร์นี้อาจไม่ทำงานอย่างเหมาะสมเนื่องจากสถานการณ์ที่ควบคุมไม่ได้ ไวรัสคอมพิวเตอร์ การโจมตีของแฮกเกอร์ ความไม่เข้ากันของระบบ และเหตุผลที่ไม่ได้ระบุอื่น ๆ Huawei จะไม่รับผิดชอบต่อความสูญเสียใด ๆ ที่อาจเกิดขึ้นแก่คุณอันเนื่องมาจากข้อผิดพลาดของข้อมูลหรือการสูญเสียข้อมูลที่ไม่ใช่ความผิดของ Huawei

6. ข้อมูลการใช้งาน
6.1 คุณลักษณะในซอฟต์แวร์นี้กำหนดให้ต้องติดตั้ง HiSuite ในโทรศัพท์ของคุณ เพื่อมอบบริการตามที่คุณร้องขอ ซอฟต์แวร์นี้อาจจำเป็นต้องเข้าถึงสิทธิ์บางอย่างในโทรศัพท์ระหว่างการใช้งาน รวมทั้งสิทธิ์เพื่อทำการโทร ส่งข้อความตัวอักษร และเข้าถึงรายชื่อติดต่อของคุณ
6.2 ซอฟต์แวร์นี้ออกแบบมาเพื่อติดตั้งในโทรศัพท์ที่ใช้ระบบปฏิบัติการอย่างเป็นทางการของ Huawei เท่านั้น Huawei ไม่รับประกันเกี่ยวกับคุณภาพของบริการที่จัดไว้ให้โดยซอฟต์แวร์นี้สำหรับผู้ใช้ที่ติดตั้งซอฟต์แวร์นี้ในอุปกรณ์ที่ไม่ได้ใช้ระบบปฏิบัติการอย่างเป็นทางการของ Huawei 
6.3 Huawei อาจมอบการอัปเดตสำหรับซอฟต์แวร์นี้เป็นครั้งคราว เพื่อรับรองความต่อเนื่องในการให้บริการ เวอร์ชันนี้ของซอฟต์แวร์นี้ต้องตรงกับเวอร์ชันของ HiSuite ที่ติดตั้งในโทรศัพท์ของคุณ

7. การสิ้นสุด
หากคุณไม่ปฏิบัติตามข้อกำหนดและเงื่อนไขในข้อตกลงนี้ Huawei และ/หรือผู้ให้สิทธิ์การใช้งานของบริษัทขอสงวนสิทธิ์ที่จะสิ้นสุดข้อตกลงนี้ได้ทุกเมื่อ หลังจากข้อตกลงนี้สิ้นสุดลงแล้ว คุณต้องหยุดใช้ซอฟต์แวร์นี้ทันทีและลบซอฟต์แวร์ทั้งหมด รวมทั้งข้อมูลใด ๆ ที่เกี่ยวข้องซึ่งคุณได้ติดตั้งหรือคัดลอกไปยังคอมพิวเตอร์ของคุณ 

8. การรับประกันแบบจำกัด
8.1 นอกจากการรับประกันที่มอบให้อย่างชัดแจ้งในข้อตกลงนี้แล้ว Huawei ไม่ให้การรับประกันอื่น ๆ ทั้งแบบชัดแจ้งหรือโดยนัย รวมถึงแต่ไม่จำกัดเฉพาะการรับประกันความสามารถในการค้าขายหรือความเหมาะสมสำหรับวัตถุประสงค์เฉพาะ
8.2 Huawei ไม่ให้การรับประกันเกี่ยวกับการไม่ละเมิดสิทธิ์ของบุคคลภายนอก

9. ความรับผิดแบบจำกัด
9.1 Huawei จะไม่รับผิดชอบและไม่ให้การรับประกันสำหรับปัญหาซอฟต์แวร์ที่เกิดจากสถานการณ์ที่คาดไม่ถึง การใช้ในทางที่ผิด การใช้ผิดวัตถุประสงค์ หรือการดัดแปลงซอฟต์แวร์นี้โดยไม่ได้รับอนุญาต 
9.2 Huawei จะไม่รับผิดชอบต่อความเสียหายอันเกิดจากการผิดสัญญา ความเสียหายโดยอ้อมหรือที่เป็นการลงโทษที่เกิดจากการใช้ซอฟต์แวร์นี้ รวมถึงแต่ไม่จำกัดเฉพาะการสูญเสียผลกำไรทางธุรกิจ การหยุดชะงักของธุรกิจ การสูญเสียข้อมูล Huawei จะไม่รับผิดชอบแม้ว่าได้รับแจ้งถึงความเป็นไปได้ที่จะเกิดความเสียหายดังกล่าวแล้วก็ตาม 

10. การอัปเดตเวอร์ชัน
10.1 Huawei ขอสงวนสิทธิ์ในการตัดสินใจว่าควรออกการอัปเดตเวอร์ชันสำหรับซอฟต์แวร์นี้ในอนาคตหรือไม่
10.2 เว้นแต่จะมีการออกข้อตกลงสิทธิ์การใช้งานทดแทน ข้อตกลงนี้จะยังคงบังคับใช้กับเวอร์ชันที่อัปเดตของซอฟต์แวร์นี้
10.3 หากซอฟต์แวร์นี้ถูกทำเครื่องหมายว่าเป็นเวอร์ชันที่อัปเดต คุณต้องปฏิบัติตามข้อตกลงนี้

11. การสื่อสารเป็นลายลักษณ์อักษร
การสื่อสารทั้งหมดที่เกี่ยวข้องกับข้อตกลงนี้ควรทำเป็นลายลักษณ์อักษร

12. เบ็ดเตล็ด
12.1 หากคุณเป็นผู้บริโภคที่อาศัยอยู่ในสหภาพยุโรป ข้อตกลงนี้จะอยู่ภายใต้บังคับของกฎหมายประเทศเยอรมนี ข้อพิพาทใด ๆ ระหว่างคุณกับ Huawei เกี่ยวกับข้อตกลงนี้จะต้องยื่นฟ้องร้องต่อศาลที่มีเขตอำนาจในประเทศเยอรมนี หากคุณเป็นผู้บริโภคที่อาศัยอยู่ในประเทศหรือภูมิภาคอื่น ข้อตกลงนี้จะอยู่ภายใต้บังคับของกฎหมายแห่งสาธารณรัฐประชาชนจีน ข้อพิพาทใด ๆ เกี่ยวกับข้อตกลงนี้จะระงับด้วยการเจรจาฉันมิตร ในกรณีที่ไม่สามารถระงับข้อพิพาทผ่านการเจรจาได้ จะต้องส่งข้อพิพาทไปยังศาลประชาชนเขตหลงกังในเมืองเซินเจิ้นเพื่อระงับข้อพิพาทผ่านการฟ้องร้องคดี
12.2 ไม่มีการทำข้อตกลงเป็นวาจา
12.3 ในกรณีที่บทบัญญัติใด ๆ ในข้อตกลงนี้ไม่มีผลหรือไม่สามารถบังคับใช้ไม่ว่าด้วยเหตุผลใดก็ตาม ทั้งหมดหรือบางส่วน หรือละเมิดกฎหมายที่เกี่ยวข้องใด ๆ ให้ถือว่าบทบัญญัติดังกล่าวแยกส่วนออกได้ อย่างไรก็ตาม ความสมบูรณ์และการบังคับใช้ได้ของบทบัญญัติอื่น ๆ ในข้อตกลงนี้จะไม่ได้รับผลกระทบ
12.4 Huawei อาจอัปเดตหรือแก้ไขข้อตกลงนี้เป็นครั้งคราวและส่งฉบับที่แก้ไขแล้วไปให้คุณด้วยวิธีการที่กฎหมายอนุญาต หากคุณไม่ยอมรับการแก้ไขข้อตกลงนี้ของ Huawei คุณควรหยุดใช้ซอฟต์แวร์นี้ในทันที หากคุณใช้ซอฟต์แวร์นี้ต่อไปหลังจากได้รับการอัปเดตของ Huawei แสดงว่าคุณยอมรับการแก้ไขข้อตกลงนี้ของ Huawei แล้ว

13. ข้อตกลงเบ็ดเสร็จ
ข้อตกลงนี้และภาคผนวกของข้อตกลงถือเป็นข้อตกลงเบ็ดเสร็จระหว่างคู่สัญญาที่เกี่ยวข้องกับสาระสำคัญในที่นี้ และแทนที่การรับรองและ/หรือข้อตกลงใด ๆ ก่อนหน้านี้ทั้งแบบชัดแจ้งและโดยนัยที่เกี่ยวกับสาระสำคัญนี้ ข้อตกลงนี้ประกอบด้วยข้อผูกพันทั้งหมดของ Huawei เกี่ยวกับซอฟต์แวร์นี้
