Kjære brukere,

Huawei Device Co., Ltd. og tilknyttede organisasjoner over hele verden ("Huawei" eller "vi/vår/oss") forstår hvor viktig personvernet er for deg, og vi er fullt innforstått med at dine opplysninger skal beskyttes. Ikke send inn eller oppgi personlige eller private opplysninger til Huawei før du har lest nøye gjennom, forstått og godtatt denne personvernerklæringen ("denne erklæringen").

Vi har laget denne erklæringen for å bidra til at du skal forstå:

1) Hvordan Huawei benytter den personlige informasjonen din

2) Hvordan Huawei bruker informasjonskapsler og tilsvarende teknologier

3) Hvordan Huawei utleverer den personlige informasjonen din

4) Hvordan du får tilgang til og endrer de personlige dataene dine

5) Hvordan Huawei beskytter den personlige informasjonen din

6) Hvordan Huawei behandler den personlige informasjonen til mindreårige

7) Tredjeparts leverandører og tjenestene deres

8) Hvordan de personlige dataene dine overføres internasjonalt

9) Hvordan denne erklæringen oppdateres

10) Internasjonale brukere

11) Hvordan du kan kontakte Huawei

Vær oppmerksom på at denne erklæringen bare gjelder Huaweis elektroniske produkter på forbrukernivå, for eksempel telefoner med funksjoner, smarttelefoner, nettbrett, enheter for hjemmet, datakort, datamaskinprogrammer, verktøy, programvare, nettsteder og tjenester som viser eller er koblet til denne erklæringen.

Denne erklæringen beskriver hvordan Huawei behandler personlig og privat informasjon og hvordan Huawei forplikter seg til å beskytte opplysningene dine. Likevel vil én erklæring kanskje ikke være omfattende nok til å ivareta alle spørsmål om behandling av informasjon. Huawei vil derfor gi ytterligere informasjon som er spesiell for et produkt eller en tjeneste, som supplement til denne erklæringen for at du skal være orientert om andre formål for innsamling av informasjon. Vi anbefaler at du leser både denne erklæringen og supplementer for å forstå våre personvernerklæringer om et bestemt produkt eller en bestemt tjeneste på en bedre måte.

## 1. Hvordan Huawei benytter den personlige informasjonen din

Personlig informasjon er informasjon som kan identifisere en enkeltperson, eller den kan brukes i kombinasjon med annen informasjon. Informasjonen samles inn mens du bruker våre produkter eller tjenester. Eksempler på informasjon er navn, fødselsdato, adresse, fødselsnummer, telefonnummer, kontonummer, bilde samt når og hvor personen bruker produktene eller tjenestene som nevnes ovenfor. Huawei samler inn og benytter den personlige informasjonen din bare til formålene som nevnes i denne erklæringen. Nedenfor følger eksempler på hvilke typer med personlig informasjon vi kan samle inn, og hvordan vi kan bruke den:

1) Hvilke personlige informasjoner samler Huawei inn

Vi kan samle inn en rekke personlige informasjoner fra deg, for eksempel navnet ditt, profilbilde, telefonnummer, e-postadresse, alder og stedsinformasjon. Nedenfor finner du noen eksempler på typer med personlig informasjon som vi kan samle inn om deg.

a. Informasjon som du oppgir direkte: En rekke av våre tjenester gir deg muligheten til å opprette kontoer og profiler. Vi kan be deg om å oppgi nødvendig kontoinformasjon, for eksempel e-postadressen din, leveringsadresse, telefonnummer, produktinformasjon, tidspunkt for kjøp og betalingsmetode. Hvis du bruker Huawei-tjenester til å dele innhold med vennene dine, kan vi be om at du oppgir dine venners kontaktinformasjon, for eksempel navn, profilbilde, telefonnummer og e-postadresse. Noen av våre tjenester gir deg muligheten til å kommunisere og dele informasjon med andre personer. Kommunikasjonen og den delte informasjonen behandles på en sikker og trygg måte. Hvis du opplever feil med enheten eller programmet, kan du velge å sende feilinformasjonen til Huawei.

b. Informasjon om hvordan du bruker tjenestene våre: Vi kan samle inn system- og programdata fra enhetene dine. Dette inkluderer enhetsnavn, system- og programversjoner, innstillinger for område og språk, enhetsversjoner, enhets-ID (IMEI, ESN, MEID og SN), den geografiske stedsinformasjonen til enheten din (for eksempel ID-nummeret til området der du befinner deg), tjenesteleverandørens nettverks-ID (PLMN), hvordan du bruker programmene og IP-adressen som du bruker til å få tilgang til Internett. Vi kan også samle inn logginformasjon, for eksempel tidspunkt og varighet for bruk av tjeneste våre, søkeord du skriver inn via tjenestene og all informasjon som er lagret i informasjonskapsler vi har plassert i enhetene dine.

c. Informasjon fra tredjeparts kilder: Vi kan motta informasjon om deg fra offentlig og kommersielt tilgjengelige kilder som er tillatt ifølge loven. Vi kan også motta informasjon om deg fra tredjeparts sosiale nettverkstjenester når du velger å koble til disse tjenestene, for eksempel når du logger på kontoen på nettstedene våre ved å bruke Facebook- eller Twitter-kontoen.

2) Hvordan Huawei benytter den personlige informasjonen din

Vi kan benytte den personlige informasjonen din til følgende:

a. gjennomføre bestillingene dine, levere produktene eller tjenestene dine, aktivere eller bekrefte produktene eller tjenestene dine, utføre endringer du ber om og gi deg teknisk støtte

b. kontakte deg, sende deg informasjon om produkter og tjenester som du kan være interessert i, invitere deg til Huaweis kampanjer og markedsundersøkelser etter avtale med deg eller gi deg direkte markedsføringsinformasjon etter uttrykkelig samtykke fra deg. Hvis du ikke ønsker å motta denne typen informasjon, kan du velge dette bort når som helst

c. informere deg om tilgjengelige system- eller programoppdateringer og gjennomføre slike oppdateringer

d. gi deg en personlig tilpasset brukeropplevelse, tilpasse innholdet og aktivere kundeservicetjenester

e. gjennomføre internrevisjon, dataanalyse og undersøkelser for å gjøre produktene og tjenestene våre bedre

f. analysere virksomhetens effektivitet og markedsandelen vår

g. forbedre kundekommunikasjon og sørge for at kvaliteten og sikkerheten til tjenestene vi gir deg, er gode

h. utføre feilsøking dersom du velger å sende feilinformasjon til oss

i. synkronisere, dele og lagre data som du laster opp eller ned, og data som er nødvendig for å gjennomføre opplastingene og nedlastingene

j. samt å forbedre programmene for beskyttelse mot tap og svindel

3) Stedsbaserte tjenester

Når du tar i bruk bestemte stedsbaserte tjenester, for eksempel når du søker informasjon, navigerer eller sjekker været med utgangspunkt i spesielle steder, vil Huawei kunne samle inn, bruke og behandle den nøyaktige og omtrentlige stedsinformasjonen for enheten din. Dette gir Huawei tillatelse til å levere de nevnte tjenestene til deg. Innsamlet informasjon kan inneholde enhetens identifikasjonsnumre (IMEI, ESN, MEID og SN), type, modell og sanntids stedsinformasjon (inkludert den som hentes med GPS, Wi-Fi og tjenesteleverandørens nettverks-ID). Huawei samler inn stedinformasjonen for å levere og forbedre stedsbaserte produkter og tjenester.

Det er mulig vi spør deg om du vil aktivere posisjonstjeneste for hver enkelt tjeneste du bruker. Du kan velge ikke å dele stedsinformasjonen ved å slå av posisjonstjenester på enhetene dine. Hvis du vil ha mer informasjon om hvordan du deaktiverer stedsbaserte tjenester, kan du kontakte operatøren eller tjenesteleverandøren din.

4) Innsamling og bruk av ikke-identifiserbar informasjon

"Ikke-identifiserbar informasjon" betyr informasjon som ikke kan brukes til å identifisere en bestemt person. Huawei kan samle inn statistisk informasjon, for eksempel antall besøkere på nettstedet vårt. Huawei samler inn slik informasjon for å forstå hvordan personer bruker nettstedene, produktene eller tjenestene våre. På denne måten kan Huawei forbedre og strømlinjeforme tjenestene for å dekke kundenes behov på en enda bedre måte. Huawei forbeholder seg retten til, etter eget skjønn, å samle inn, bruke, behandle, overføre eller utlevere ikke-identifiserbar informasjon til andre formål.

Vi anstrenger oss for å holde de personlige informasjonene og ikke-identifiserbare informasjonene dine atskilt og å bruke hver informasjonstype selvstendig. I tilfeller der personlig informasjon blir kombinert med ikke-identifiserbar informasjon, vil kombinasjonen behandles som personlig informasjon så lenge den forblir kombinert.

## 2. Hvordan Huawei bruker informasjonskapsler og tilsvarende teknologier

1) Informasjonskapsler

For at nettstedene våre skal fungere riktig, plasserer vi av og til små datafiler, kjent som informasjonskapsler, på datamaskinene eller mobilenhetene dine. En informasjonskapsel er en enkel tekstfil som nettstedsserveren lagrer på datamaskinen eller mobilenheten din, og innholdet i informasjonskapselen kan bare hentes eller leses av denne serveren. Hver informasjonskapsel tilhører bare nettleseren din eller det mobile programmet ditt. Den inneholder bestemte opplysninger, for eksempel en identifikator, nettstedets navn, noen tall samt tegn. Informasjonskapsler gir nettsteder muligheten til å huske informasjon, for eksempel preferansene dine eller hva som finnes i handlekurven din.

De fleste store nettstedene eller Internett-tjenesteleverandørene gjør dette for å forbedre brukeropplevelsen ved å la nettsteder "huske" deg, enten etter et enkelt besøk (ved å bruke øktinformasjonskapsel) eller etter gjentatte besøk (ved å bruke fast informasjonskapsel). Informasjonskapsler hjelper nettsteder med å huske innstillingene dine – språk, fontstørrelse og andre preferanser for hvordan du ønsker å se nettstedene på datamaskinene eller mobilenhetene dine. På denne måten behøver du ikke å angi dette hver gang du kommer tilbake til oss. Hvis et nettsted ikke bruker informasjonskapsler, vil det anta at du er en ny bruker hver gang du åpner en ny side på nettstedet. Når du for eksempel skriver inn påloggingsinformasjonen og går til en annen side, vil nettstedet ikke gjenkjenne deg, og det vil ikke holde deg pålogget.

Huawei bruker ikke informasjonskapsler av andre grunner enn de som er spesifisert i denne erklæringen. Du kan kontrollere og slette informasjonskapsler etter behov. Hvis du vil ha mer informasjon, kan du se AboutCookies.org. Du kan slette alle informasjonskapsler på datamaskinene dine og innstille de fleste nettlesere til å blokkere informasjonskapsler. Hvis du gjør dette, kan det imidlertid hende du må justere enkelte preferanseinnstillinger manuelt hver gang du besøker nettstedene våre. Hvis du vil ha informasjon om hvordan du endrer nettleserinnstillingene, kan du bruke de følgende hyperkoblingene: <Internet Explorer>, <Google Chrome>, <Mozilla Firefox>, <Safari> og <Opera>.

2) Websignaler og sporingspiksler

Vi kan benytte tilsvarende teknologier, som websignaler og sporingspiksler, i tillegg til informasjonskapsler. I en e-post som Huawei sender til deg, vil det vanligvis være en gjennomklikkings-URL som er koblet til innhold på Huaweis nettsted. Hvis du klikker på koblingen, vil gjennomklikkingen spores av Huawei, noe som lærer oss mer om hvilke produkter og tjenester du foretrekker og hjelper oss med å forbedre kundeservicen vår. Et websignal er vanligvis et gjennomsiktig, grafisk bilde som plasseres på et nettsted eller i en e-post. Sporingspiksler gjør det mulig for oss å sende e-postmeldinger i et spesielt format, noe som gjør at vi får vite om e-posten åpnes. Hvis du ikke ønsker å bli sporet av disse teknologiene, kan du avslutte e-postabonnementet når som helst.

3) Ikke spor signaler

Mange nettsteder har Ikke spor-funksjon. Denne sender ut Ikke spor-signaler til nettsteder som åpnes av brukere. For tiden finnes det ingen enighet mellom deltakerne i den ledende standardiseringsorganisasjonen for Internett om hvordan nettsteder skal reagere når de mottar slike signaler. Vi respekterer imidlertid alternativet Ikke spor, som kan slås på i nettleseren.

## 3. Hvordan Huawei utleverer den personlige informasjonen din

Huawei selger ikke den personlige informasjonen din til tredjeparter. Huawei kan imidlertid utlevere den personlige informasjonen din i følgende situasjoner:

1) Utlevering etter uttrykkelig samtykke fra deg: Huawei kan dele den personlige informasjonen din med parter som du velger og på måten du ber om, etter at vi har fått godkjenningen din.

2) Utlevering til Huaweis tilknyttede selskaper: Den personlige informasjonen din blir delt mellom Huaweis tilknyttede selskaper, og vi vil, som en følge av retningslinjene, bare utlevere høyst nødvendig informasjon til våre tilknyttede selskaper.

3) Utlevering til autoriserte samarbeidspartnere ("våre partnere"): Huawei kan levere deg tjenester via våre partnere. Huawei kan derfor dele noe av den personlige informasjonen din med våre partnere, noe som gir deg bedre kundeservice og en bedre totalopplevelse. Når du for eksempel bestemmer deg for å kjøpe Huawei-produkter på nettet, må Huawei sende den personlige informasjonen din til relevante logistikktjenesteleverandører for at de skal kunne levere produktene til deg, eller for at våre partnere skal kunne levere deg tjenester. Den personlige informasjonen din kan bare behandles for bestemte, tydelige og lovlige formål, og mengden av informasjon begrenses til et nødvendig minimum for å oppnå det tiltenkte formålet. Alle Huaweis datterselskaper og partnere har ikke lov til å bruke delt personlig informasjon til noen andre formål.

4) Utlevering av den personlige informasjonen din under tvingende juridiske krav eller når det finnes rimelig grunn: Huawei kan utlevere den personlige informasjonen din når det kreves av loven, rettslige avgjørelser, rettstvist eller offentlige myndigheter. I noen rettsområder kan også den personlige informasjonen din utleveres til partene i en transaksjon der Huawei er involvert, for eksempel reorganiseringer, fusjon eller konkursavvikling. Vi kan også utlevere informasjonen din når vi finner det rimelig nødvendig, for eksempel for å håndheve vilkårene og betingelsene våre og for å beskytte kundene våre.

## 4. Hvordan du får tilgang til eller endrer de personlige dataene dine

I henhold til Huaweis vilkår og betingelser kan du administrere den personlige informasjonen din, for eksempel registreringsinformasjon for personlig konto, når som helst. Med hensyn til dette bør du sørge for at den personlige informasjonen som du sender inn, er nøyaktig. Huawei forsøker innenfor rimelighetens grenser å holde den personlige informasjonen din korrekt, fullstendig og oppdatert.

Du har rett til å få tilgang til den personlige informasjonen din, bortsett fra i noen unntak der det er tillat ved lov å nekte deg tilgang. Vi vil overholde spesielle personverns- og informasjonsrettigheter i land og rettsområder som har disse. Hvis du vil ha tilgang til informasjonen din, kan du ta kontakt ved å sende en e-post til consumer_privacy@huawei.com. Det kan være du må sende kravet skriftlig av hensyn til sikkerheten.

Dessuten har du rett til å få slettet eller rettet opp informasjon om deg som vi oppbevarer. Huawei vil, etter forespørsel fra deg, slette eller rette opp informasjon i henhold til instruksene dine. Hvis du vil gjøre dette, kan du kontakte oss ved å sende en e-post til consumer_privacy@huawei.com. Vi kan imidlertid avslå å behandle forespørselen hvis vi har rimelig grunn til å tro at forespørselen er uærlig eller svært upraktisk, eller når tilgang ikke er påkrevd av de lokale lovene.

## 5. Hvordan Huawei beskytter den personlige informasjonen din

Huawei tar sikkerheten til den personlige informasjonen din seriøst. Vi følger bransjestandarder for å sikre den personlige informasjonen din mot uautorisert tilgang, utlevering, bruk, endring, skade eller tap. Vi sørger for å utføre alle nødvendige tiltak for å beskytte den personlige informasjonen din, for eksempel: Vi bruker kryptering for å sikre datakonfidensialitet. Vi bruker pålitelige beskyttelsesmekanismer for å beskytte data mot skadelige angrep. Vi bruker mekanismer for besøkskontroll, noe som gir bare autoriserte personer tilgang til personlig informasjon. Vi sørger for at ansatte forstår hvor viktig det er å beskytte personlig informasjon, ved å gi dem tilgang til opplæringsøkter som øker bevisstheten rundt sikkerhet og personvern.

Vi utfører alle praktisk mulige tiltak for å begrense tilgangen til den personlige informasjonen din og gi tilgang til bare de som trenger den. Vi beholder den personlige informasjonen din bare i den perioden som er nødvendig for å oppfylle formålet beskrevet i denne erklæringen. Vi beholder heller ikke informasjonen lenger enn nødvendig, med mindre en lengre oppbevaringsperiode er påkrevd eller tillatt ved lov. Selv om vi utviser den ytterste forsiktighet for å beskytte den personlige informasjonen din, er det ikke mulig å garantere 100 prosent sikkerhet.

## 6. Hvordan Huawei behandler den personlige informasjonen til mindreårige

Produktene, nettstedene og tjenestene våre er hovedsaklig beregnet for voksne. Mindreårige har ikke lov til å opprette egne brukerkontoer uten samtykke fra foreldre/foresatte. Hvis vi samler inn den personlige informasjonen til en mindreårig i henhold til juridiske krav eller med samtykke fra foreldrene, vil vi bare benytte eller utlevere denne personlige informasjonen i den grad det er tillatt ved lov, med samtykke fra foreldre i samsvar med lokale lover og forskrifter eller for å beskytte den mindreårige. Selv om definisjonen av en mindreårig varierer i forhold til gjeldende lover og lokale, kulturelle skikker, anser vi enhver person under 13 år som mindreårig.

Hvis Huawei finner ut at personlig informasjon om en mindreårig er samlet inn uten kontrollerbart samtykke fra foreldrene, vil Huawei slette informasjonen så snart det er mulig.

## 7. Tredjeparts leverandører og tjenestene deres

Du kan tilbys innhold eller Internett-hyperkoblinger fra tredjeparter utenfor Huawei og våre partnere ("tredjeparter"), noe som skal sørge for at du får et vellykket besøk og en forbedret brukeropplevelse. Huawei kontrollerer ikke disse tredjepartene, og du kan selv velge om du vil bruke hyperkoblingene, innholdet, tjenestene eller produktene deres.

Huawei kan ikke kontrollere personvern og databeskyttelsestiltak hos tredjepartene, og slike tiltak vil heller ikke være regulert av denne erklæringen. Hvis du bestemmer deg for å gi informasjon frivillig til tredjepartene, må du se i deres retningslinjer for personvern.

## 8. Hvordan de personlige dataene dine overføres internasjonalt

Huaweis produkter og tjenester kan leveres ved hjelp av ressurser og servere i forskjellige land og regioner rundt om i verden. Den personlige informasjonen din kan derfor overføres eller det kan gis tilgang til den over internasjonale grenser utenfor landet der du bruker produktene eller tjenestene våre. Disse landene vil kanskje ikke ha lover som gir spesiell beskyttelse av personlig informasjon, eller de kan ha andre juridiske forskrifter for informasjonsbeskyttelse. I slike tilfeller vil Huawei sørge for at det samme beskyttelsesnivået for informasjonen din opprettholdes, og at det gis tilstrekkelig beskyttelse av informasjonen i henhold til gjeldende lover og regler. Huawei kan for eksempel be om ditt samtykke til å overføre informasjonen din internasjonalt eller til å gjennomføre sikkerhetstiltak, for eksempel å anonymisere informasjon før den overføres over nasjonale grenser.

## 9. Hvordan denne erklæringen oppdateres

Huawei forbeholder seg retten til å oppdatere eller endre denne erklæringen av og til. Huawei vil varsle deg om endringene gjennom forskjellige kanaler. Når vi gjør endringer på personvernerklæringen vår, vil vi legge ut oppdateringen på nettstedet vårt (http://consumer.huawei.com). Vi kan også gi deg en separat beskjed (for eksempel en elektronisk varsling) med informasjon om endringer i personvernerklæringen vår.

## 10. Internasjonale brukere

Merk at innenfor omfanget til Huaweis skytjenester for forbrukere blir personlig informasjon om enkeltpersoner som bor i et medlemsland i Det europeiske økonomiske samarbeidsområdet (EØS) eller i Sveits, Albania, Andorra, Bosnia-Hercegovina, Færøyene, Gibraltar, Grønland, Republikken Makedonia, Republikken Moldova, Monaco, Montenegro, Republikken San Marino, Serbia, Vatikanstaten, Japan, Korea, USA og Canada, kontrollert av Huawei Technologies Deutschland, GmbH. Huaweis nettbutikk www.hihonor.com/us kontrolleres imidlertid av Huawei Device USA, Inc.

## 11. Hvordan du kan kontakte Huawei

Hvis du har noen spørsmål, kommentarer eller forslag, kan du kontakte oss ved å sende en e-post til consumer_privacy@huawei.com eller sende dette inn til et av de globale feltkontorene våre. Hvis du vil ha en fullstendig liste over kontoradressene, kan du besøke nettstedet vårt:

http://www.huawei.com/en/contact-us

Viktig beskjed: Den lokale språkversjonen av Huaweis personvernerklæring kan være ulik denne versjonen av hensyn til lokale lover og på grunn av ulike språkvaner. Med hensyn til forskjellene vil den lokale språkversjonen være rådende.

Sist oppdatert: september 2016

Opphavsrett © Huawei Device Co., Ltd. 2016. Med enerett