משתמשים יקרים,

אנו, HuaweiDeviceCo., Ltd. וחברות התאגיד המסונפות בכל רחבי העולם (להלן "Huawei" או "אנו/שלנו/אנחנו") מבינים היטב עד כמה פרטיותך חשובה לך, ואנו נחושים ומחויבים לחלוטין לשמור על פרטיותך. אנו מבקשים ממך שלא לשלוח או למסור פרטים אישיים או נתונים פרטיים ל-Huaweiלפני שתקרא במלואה את מדיניות הפרטיות שלנו ("מדיניות זו"), תבין אותה ותסכים לה.

אנו יצרנו מדיניות זו כדי לסייע לך להבין:

1) כיצד משתמשת Huawei בנתונים האישיים שלך

2) כיצד משתמשת Huawei בקובצי cookie ובטכנולוגיות דומות

3) כיצד חושפת Huawei את הנתונים האישיים שלך

4) כיצד לגשת לנתונים האישיים, להחליף ולשנות אותם

5) כיצד מגינה Huawei על הנתונים האישיים שלך

6) כיצד Huawei מטפלת בנתונים האישיים של ילדים

7) ספקי צד שלישי והשירותים שלהם

8) כיצד מועברים הנתונים האישיים שלך לארצות אחרות

9) כיצד מתבצע העדכון של מדיניות זו

10) משתמשים בינלאומיים

11) כיצד ליצור קשר עם Huawei

לתשומת לבך, מדיניות זו חלה באופן בלעדי על מוצרים אלקטרוניים של Huaweiברמת הצרכן, לדוגמה טלפונים מסוג דרג ביניים, סמארטפונים, טאבלטים, מכשירים ביתיים, כרטיסי נתונים, יישומי מחשב, כלי עבודה, מוצרי תוכנה, אתרי אינטרנט ושירותים המציגים מדיניות זו או מספקים קישור אליה.

מדיניות זו מתארת כיצד Huaweiמטפלת בנתונים האישיים והפרטיים, וכיצד מתבטאת המחויבות של Huaweiלשמירה על פרטיותך. עם זאת, מדיניות אחת לא יכולה להיות מקיפה במידה מספקת כדי להעניק מענה לכל סוגיות עיבוד הנתונים. לכן, Huaweiתספק מידע נוסף - שהינו ספציפי למוצר או לשירות - בתור תוספת למדיניות זו, כדי ליידע אותך על מטרות איסוף נתונים אחרות. אנו ממליצים לך לקרוא הן את הנוסח של מדיניות זו והן את התוספות כדי להבין טוב יותר את כללי מדיניות הפרטיות שלנו הנוגעים למוצר או שירות מסוים.

## 1. כיצד משתמשת Huawei בנתונים האישיים שלך

נתונים אישיים הם פריטי מידע העשויים לזהות אדם, הן בנפרד והן בשילוב עם פריטי מידע אחרים, והנאספים במהלך השימוש במוצרים ובשירותים שלנו. פריטי מידע אלה עשויים לכלול שם, תאריך לידה, כתובת, מספר תעודת זהות, מספר טלפון, מספר חשבון, תמונה כמו גם המקום והזמן שבו אדם עשה שימוש במוצרים או בשירותים האמורים. Huaweiאוספת ומשתמשת בנתונים האישיים שלך אך ורק למטרות המפורטות במדיניות זו. להלן דוגמאות לסוגי הנתונים האישיים שאנו עשויים לאסוף ולאופן השימוש בנתונים אלה:

1) אילו נתונים אישיים אוספת Huawei

אנו עשויים לאסוף ממך מגוון נתונים אישיים, לדוגמה שמך, תמונת הפרופיל שלך, מספר הטלפון שלך, כתובת הדוא"ל שלך, גילך ופרטי המיקום שלך. להלן מספר דוגמאות של סוגי נתונים אישיים שאנו עשויים לאסוף ממך.

(א) מידע שאתה מספק באופן ישיר - חלק מהשירותים שלנו מאפשרים לך ליצור חשבונות או פרופילים. אנו עשויים לבקש ממך לספק מידע חיוני עבור יצירת החשבון, כגון כתובת הדוא"ל שלך, הכתובת שלך לביצוע משלוחים, מספר הטלפון שלך, פרטים הל מוצרים, מועד רכישה ושיטת תשלום. אם אתה משתמש בשירותי Huaweiכדי לשתף תוכן עם חבריך, ייתכן שיהיה עליך לספק את פרטי הקשר של חבריך, לדוגמה השם, תמונת הפרופיל, מספר הטלפון וכתובת הדוא"ל שלהם. חלק מהשירותים שלנו מאפשרים לך ליצור קשר ולשתף מידע עם אנשים אחרים. התקשורת והמידע שתשתף יעובדו בצורה בטוחה מאובטחת. אם ההתקן או היישום נתקלים בשגיאות כלשהן, תוכל לבחור לשלוח את פרטי השגיאות ל-Huawei.

(ב) מידע על השימוש שלך בשירותים שלנו - אנו עשויים לאסוף נתוני מערכת ויישום מההתקנים שלך, לרבות שם ההתקן, גרסאות מערכת ויישום, הגדרות אזור ושפה, גרסאות התקנים, מספרי זיהוי התקנים (IMEI, ESN, MEID, ו-SN), פרטי מיקום גאוגרפי של ההתקן שברשותך (כגון מזהה האזור שבו ממוקם ההתקן שלך), מזהה הרשת של ספק השירות שלך (PLMN), אופן השימוש שאתה עושה ביישומים, וכתובת ה-IPשבה אתה משתמש כדי להתחבר לאינטרנט. אנו גם עשויים לאסוף פרטי רישום כגון מועד ומשך השימוש שאתה עושה בשירותים שלנו, מילות חיפוש שאתה מזין באמצעות השירותים שלנו, וכל מידע המאוחסן בקובצי cookieשהצבנו בהתקנים שלך.

(ג) מידע מגורמי צד שלישי - אנו עשויים לקבל מידע עליך ממקורות ציבוריים הזמינים בצורה מסחרית, כפי שמתיר החוק. כמו כן, אנו עשויים לקבל מידע עליך משירותי צד שלישי של רישות חברתי, כאשר תבחר להתחבר לשירותים של, למשל כאשר תבחר להיכנס לחשבון שלך באתרי האינטרנט שלנו באמצעות החשבון שלך ב-Facebookאו ב-Twitter.

2) כיצד משתמשת Huaweiבנתונים האישיים שלך

אנו עשויים להשתמש בנתונים האישיים שלך כדי:

(א) למלא את הזמנות הרכישה שלך, לספק את המוצרים או השירותים שלך, לבצע הפעלה או אימות של המוצרים או השירותים שלך, לבצע שינויים על פי דרישתך ולספק תמיכה טכנית;

(ב) ליצור עמך קשר, לשלוח לך מידע על מוצרים ושירותים שבהם אתה עשוי לגלות עניין, להזמין אותך למבצעים ולסקרי השוק של Huaweiבכפוף להסכמתך או לספק לך מידע שיווקי ישיר בכפוף להסכמתך המפורשת; אם אינך מעוניין לקבל מידע מסוג זה, תוכל להספיק משלוח מידע מסוג זה בכל עת;

(ג) להודיע לך על עדכוני מערכת או יישומים זמינים ולבצע עדכונים אלה;

(ד) לספק לך חוויית משתמש מותאמת אישית ולבצע התאמה אישית של תוכן, וכן כדי להפעיל שירותים שלאחר המכירה;

(ה) לבצע ביקורת פנימית, ניתוח נתונים ומחקרים על-מנת לשפר את המוצרים ואת השירותים שאנו מציעים;

(ו) לנתח את היעילות של הפעילות העסקית ונתח השוק שלנו;

(ז) לשפר את התקשורת עם הלקוחות ולוודא שהשירות שאתה מקבל יהיה איכותי ומאובטח;

(ח) להעניק שירותי פתרון תקלות במקרים שבהם תבחר לשלוח לנו פרטים על שגיאות שבהן נתקלת;

(ט) לסנכרן, לשתף ולאחסן נתונים שאתה מעלה או מוריד וכן נתונים הדרושים לביצוע פעולות ההעלאה וההורדה; וכן

(י) לשפר את התוכניות למניעת נזקים ולמאבק בהונאה.

3) שירותים מבוססי מיקום

כאשר תיגש לשירותים מסוימים מבוססי מיקום, למשל כאשר תחפש מידע, תנווט או תבדוק את מזג האוויר עבור מקומות ספציפיים, Huaweiעשויה לאסוף את מידע המיקום הכללי או המדויק של ההתקן שלך, להשתמש בו ולעבד אותו. הדבר נועד לאפשר ל-Huaweiלהעניק לך את השירותים הנ"ל. המידע הנאסף עשוי לכלול את מספרי זיהוי ההתקן (IMEI‏, ESN‏, MEIDו-SN), סוג ודגם ההתקן, ומידע מיקום בזמן-אמת (כולל זה המתקבל באמצעות GPS‏, Wi-Fiוזיהוי הרשת של ספק השירות שלך). Huawei אוספת מידע מיקום כדי לספק מוצרים ושירותים מבוססי מיקום, ולשפר אותם.

אנו עשויים לשאול אותך, לכל שירות בנפרד, אם ברצונך להפעיל את שירותי המיקום. תוכל לבחור שלא לשתף את נתוני המיקום שלך על-ידי השבתת שירותי המיקום בהתקנים שלך. לקבלת מידע מפורט על האופן שבו ניתן להשבית שירותים מבוססי-מיקום, אנא פנה אל ספק השירות שלך.

4) איסוף מידע שאינו מאפשר זיהוי אישי והשימוש בו

הביטוי "מידע שאינו מאפשר זיהוי אישי" מתייחס למידע שלא ניתן להשתמש בו לצורך זיהוי אדם ספציפי. Huaweiעשויה לאסוף מידע סטטיסטי מצטבר, כגון מספר המבקרים באתר האינטרנט שלנו. Huaweiאוספת מידע מסוג זה כדי להבין כיצד אנשים משתמשים באתר האינטרנט שלנו, במוצרינו או בשירותינו. באופן זה, אנו ב-Huaweiנוכל להתאים ולשפר את שירותינו באופן שיעניקו מענה טוב יותר לצורכי הלקוחות. על פי שיקול דעתה הבלעדי, Huaweiתאסוף, תעשה שימוש, תעביר או תחשוף מידע שאינו מאפשר זיהוי אישי למטרות אחרות.

אנו עושים כל שבאפשרותנו כדי להפריד בין הנתונים האישיים שלך למידע שאינו מאפשר זיהוי אישי, ואנו משתמשים בכל סוג מידע בצורה נפרדת. במקרה שמתבצע שילוב של נתונים אישיים עם מידע שאינו מאפשר זיהוי אישי, היחס למידע המשולב יהיה כאל נתונים אישיים, כל עוד השילוב נותר בעינו.

## 2. כיצד משתמשת Huawei בקובצי cookie ובטכנולוגיות דומות

1) קובצי cookie

כדי להבטיח את הפעילות התקינה של תרי האינטרנט שלנו, אנו מוסיפים לעתים קובצי נתונים קטנים במחשבים או בהתקנים הניידים שלך, המוכרים בתור קובצי cookie. קובץ cookieהוא קובץ טקסט פשוט ששרת של אתר אינטרנט מאחסן במחשב או בהתקן הנייד שלך, ורק שרת זה יכול לאחזר או לקרוא את התוכן של קובץ cookieזה. כל קובץ cookieהינו ייחודי לדפדפן האינטרנט שלך או ליישום הנייד. הוא כולל פרטי מידע מסוימים, כגון מזהה, שם האתר וכן ספרות ותווים. קובצי cookieמאפשרים לאתרי אינטרנט לזכור מידע, כדוגמת ההעדפות שלך או תכולת סל הקניות שלך.

רוב אתרי האינטרנט הגדולים או ספקי שירותי האינטרנט עושים זאת כדי לשפר את חוויית המשתמש, על-ידי מתן אפשרות לאתרי אינטרנט "לזכור" אותך - בין אם זה במהלך הביקור היחיד שלך (תוך שימוש ב"קובץ cookieשל הפעלה") או לצורך ביקורים חוזרים (תוך שימוש ב"קובץ cookieמתמיד"). קובצי cookieמסייעים לאתרי אינטרנט לזכור את ההגדרות שלך - שפה, גודל גופן והעדפות אחרות המציינות כיצד ברצונך לצפות באתרי האינטרנט במחשבים או בהתקנים הסלולריים שלך. באופן זה, לא תיאלץ לשוב ולבצע הגדרות אלו מחדש בכל פעם שתחזור אלינו. אם אתר אינטרנט לא משתמש בקובצי cookie, הוא יתייחס אליך כאל מבקר חדש בכל פעם בה תפתח דף חדש באתר האינטרנט. כך לדוגמה, כאשר תקליד את פרטי הכניסה שלך ותעבור לדף אחר, אתר האינטרנט לא יזהה אותך ולא יוכל לשמור אותך במצב מחובר.

Huawei אינה משתמשת בקובצי cookieלשום מטרה אחרת מלבד אלה המפורטות במסמך זה. באפשרותך לשלוט על קובצי cookieאו למחוק אותם על-פי רצונך. לפרטים, ראה AboutCookies.org. באפשרותך למחוק את כל קובצי ה -cookieשנמצאים כבר במחשבים שלך וכן להגדיר את תצורת רוב הדפדפנים כך שיחסמו קובצי cookie. אך אם תעשה זאת, ייתכן שתצטרך להזין העדפות מסוימות באופן ידני בכל פעם שתבקר באתרי האינטרנט שלנו. לפרטים על האופן שבו ניתן לשנות את הגדרות הדפדפן שלך, בקר בקישורים הבאים: <Internet Explorer> , <Google Chrome> , <Mozilla Firefox> , <Safari> , ו - <Opera> .

2) משואות אינטרנט ותגיות פיקסלים

בנוסף לקובצי cookie, משואות אינטרנט ותגיות פיקסלים הן טכנולוגיות דומות נוספות שבהן אנו עשויים להשתמש. על פי רוב, הודעות דוא"ל שנשלחות על-ידי Huaweiמכילות כתובת URLהמונה את לחיצות המשתמשים עליה (click-through). כתובת זו קשורה לתוכן באתר האינטרנט של Huawei. אם תלחץ על הקישור, הלחיצה תתועד על-ידי Huaweiכדי לסייע בקבלת תמונה ברורה יותר של ההעדפות שלך בנוגע למוצרים ולשירותים שלנו, ובמטרה לשפר את שירות הלקוחות שלנו. משואת אינטרנט היא לרוב רכיב גרפי שקוף המוצב באתר או בתוך הודעת דוא"ל. תגיות פיקסלים מאפשרים לנו לשלוח הודעות דוא"ל בפורמט מיוחד המאפשר לנו לדעת אם ההודעה נפתחה. אם אינך מעוניין שטכנולוגיות אלה יערכו מעקב אחר פעולותיך, תוכל לבטל את מינוי הדוא"ל בכל עת.

3) איתותי "אל תעקוב"

דפדפני אינטרנט רבים כוללים פונקציית "אל תעקוב", השולחת איתותי "אל תעקוב" לאתרי האינטרנט שבהם מבקר המשתמש. נכון לעכשיו, אין הסכמה בין חברי הארגונים המובילים בתחום קביעת התקנים באינטרנט, לגבי האופן שבו על אתרי אינטרנט לנהוג כאשר הם מקבלים איתותים כאלה. אף על פי כן, אנו מכבדים את האפשרות"אל תעקוב" שאותה ניתן להפעיל בדפדפן שלך.

## 3. כיצד חושפת Huawei את הנתונים האישיים שלך

Huaweiאינה מוכרת את הנתונים האישיים שלך לגורמי צד שלישי. עם זאת, Huaweiעשויה לחשוף את הנתונים האישיים שלך במצבים הבאים:

1) חשיפה בכפוף להסכמה המפורשת שלך - לאחר קבלת הסכמתך, Huaweiעשויה לשתף את הנתונים האישיים שלך עם הגורמים עליהם הורית ובאופן שבו בחרת לעשות זאת.

2) חשיפה בפני גורמים המסונפים ל-Huawei - הנתונים האישיים שלך ישותפו בקרב הגורמים המסונפים של Huaweiוכחלק מהמדיניות, אנו לא נחשוף יותר מהמידע המינימלי הנחוץ לגורמים אלה.

3) חשיפה בפני שותפים מורשים ("השותפים שלנו") - ייתכן שיהיה על Huaweiלספק לך שירותים באמצעות השותפים שלנו. לפיכך, Huaweiעשויה לשתף חלק מהנתונים האישיים שלך עם השותפים שלנו כדי לספק לך שירותי לקוח טובים יותר ולשפר באופן כללי את חוויית השימוש שלך. לדוגמה, כאשר תחליט לבצע רכישה מקוונת של מוצרי Huawei, יהיה על Huaweiלהעביר את הנתונים האישיים שלך לספקי השירותים הלוגיסטיים המתאימים, כדי לאפשר להם למסור לך את המוצרים, או לאפשר לשותפים שלנו לספק לך שירותים. הנתונים האישיים שלך יעובדו אך ורק למטרות נקובות, מפורשות וחוקיות, וכמות הנתונים מוגבלת למינימום הדרוש כדי להשיג את המטרות האלה. כל הגורמים המסונפים ל-Huaweiאו השותפים שלנו אינם רשאים להשתמש בנתונים אישיים ששיתפנו איתם לכל מטרה אחרת.

4) חשיפת הנתונים האישיים שלך בכפוף לדרישות מחייבות של החוק או לפי דרישות סבירות אחרות: Huaweiעשויה לחשוף את הנתונים האישיים שלך כאשר הדבר נדרש מכוח החוק, בכפוף להליכים משפטיים, התדיינות משפטית או רשויות ציבוריות ממשלתיות. ברשויות מסוימות, הנתונים האישיים עשויים להיחשף לגורמים עסקיים בנסיבות שבהן Huaweiמעורבת, כגון ארגון מחדש, מיזוג או פירוק עקב חדלות פרעון. כמו כן, אנו עשויים לחשוף את המידע שלך במצבים בהם קיים צורך סביר, בין היתר על מנת לאכוף את התנאים וההתניות שלנו וכדי להגן על הלקוחות שלנו.

## 4. כיצד לגשת לנתונים האישיים, להחליף לשנות אותם

במסגרת התנאים וההתניות של Huawei, תוכל לנהל בכל עת את הנתונים האישיים שלך, כדוגמת מידע רישום החשבון האישי שלך. בהקשר זה, עליך לוודא שהנתונים האישיים שאתה מוסר לנו הם מדויקים. Huaweiמשקיעה מאמצים סבירים כדי להבטיח שהנתונים האישיים שלך, יהיו מדויקים, שלמים ומעודכנים.

הנך רשאי לגשת לנתונים האישיים שלך, מלבד במספר מקרים יוצאים מן הכלל בהתאם ללשון החוק. במצבים שבהן למדינות ולרשויות מסוימות יש זכויות ייחודיות בתחום הפרטיות והמידע, אנו נציית לזכויות אלה. אם ברצונך לממש את זכותך לקבלת גישה לנתונים, אנא שלח לנו דוא"ל לכתובת consumer_privacy@huawei.com. מטעמי בטיחות, ייתכן שתידרש להעלות את בקשתך על הכתב.

נוסף על כך, יש לך זכות למחוק או לתקן כל פריט מידע אודותיך שבו אנו מחזיקים. לאחר קבלת בקשתך, Huaweiתמחק או תתקן את המידע בהתאם להוראות. לשם כך, באפשרותך לפנות אלינו באמצעות הדוא"ל בכתובת consumer_privacy@huawei.com. עם זאת, אנו עשויים לסרב לטפל בבקשות אם יש לנו יסוד סביר להניח שהבקשות נעשו שלא בתום לב, אם הם בלתי מעשיות בצורה קיצונית או שעבורן אין החוק המקומי דורש אפשרות גישה.

## 5. כיצד מגינה Huawei על הנתונים האישיים שלך

Huaweiמתייחסת ברצינות לאבטחה של הנתונים האישיים שלך. אנו נוקטים שיטות פעולה מקובלות בתעשייה כדי להגן על הנתונים האישיים שלך מפני גישה בלתי מורשית, חשיפה, שימוש, שינוי, גרימת נזק או אובדן. אנו נוקטים את כל הפעולות המעשיות במידה סבירה כדי להגן על הנתונים האישיים שלך, לדוגמה: אנו משתמשים בהצפנה כדי להבטיח את חיסיון הנתונים; אנו משתמשים במנגנוני הגנה מהימנים כדי להגן על הנתונים מפני התקפות זדוניות; אנו מפעילים מנגנוני בקרת כניסה, המאפשרים אך ורק לחברי צוות מורשים לגשת לנתונים אישיים; אנו מוודאים שהעובדים מבינים את החשיבות שבשמירה על נתונים אישיים באמצעות פגישות הדרכה להעלאת המודעות בנושאי אבטחה והגנה על הפרטיות.

אנו נוקטים את כל הפעולות המעשיות במידה סבירה כדי להגביל את הנתונים האישיים שלך לנתונים הולמים ורלוונטיים. אנו מחזיקים בנתונים האישיים שלך רק למשך התקופה הדרושה כדי להשיג את המטרות המפורטות במדיניות זו, ואיננו מחזיקים בנתונים האישיים שלך למשך זמן ארוך מן הדרוש, אלא כאשר דורש או מתיר תקופת החזקה ארוכה יותר. אף על פי שאנחנו מקפידים להשקיע מאמצים רבים כדי להגן על הנתונים האישיים שלך, חשוב לזכור שאין שום אמצעי אבטחה שהוא בטוח ב-100% או בלתי חדיר.

## 6. כיצד Huawei מטפלת בנתונים האישיים של ילדים

המוצרים, אתרי האינטרנט והשירותים שלנו מכוונים ברובם למבוגרים. ילדים אינם מורשים ליצור חשבון משתמש משל עצמם ללא הסכמת הוריהם/האפוטרופוסים שלהם. כאשר מתבצע איסוף של נתונים אישיים של ילד בכפוף לדרישות החוק או בהסכמת הורים, אנו נעשה שימוש בנתונים אישיים אלה או נחשוף אותם אך ורק במידה המותרת בחוק, עם הסכמת ההורים בהתאם לתקנות המקומיות, או כדי להגן על הילד. על אף שההגדרה של ילד עשויה להשתנות בהתאם לחוקים החלים ולמנהגי התרבות המקומית, אנו מתייחסים לכל אדם שגילו קטן מ-13 שנים כילד.

אם יתברר ל-Huaweiשהיא אספה נתונים אישיים של ילד, מבלי לקבל לכך הסכמת הורים בצורה הניתנת לווידוי, היא תנקוט פעולות כדי למחוק את המידע בהקדם האפשרי.

## 7. ספקי צד שלישי והשירותים שלהם

כדי להבטיח שהביקור באתר יהיה יעיל ועל מנת לשפר את חוויית המשתמש, ייתכן שיוצגו בפניך תכנים וקישורי אינטרנט מגורמי צד שלישי חיצוניים ל-Huaweiולשותפים שלנו ("גורמי צד שלישי"). ל-Huaweiאין שליטה על גורמי הצד השלישי ובאפשרותך לבחור אם לבקר בקישורים או בתכנים, ואם להשתמש בשירותים ובמוצרים שהם מציעים.

ל-Huaweiאין כל שליטה על אמצעי השמירה על הפרטיות ועל הנתונים של גורמי צד שלישי אלה, והאמור במסמך מדיניות זה לא יחול עליהם. כאשר אתה מחליט מרצונך החופשי לספק מידע כלשהו לגורמי צד שלישי, אנא עיין במדיניות הגנת הפרטיות של גורמים אלה.

## 8. כיצד מועברים הנתונים האישיים שלך לארצות אחרות

המוצרים והשירותים של Huaweiמסופקים באמצעות משאבים ושרתים הממוקמים בארצות ואזורים שונים בכל רחבי העולם. לכן, ייתכן שהנתונים האישיים שלך יועברו ותהיה גישה אליהם מעבר לגבולות בינלאומיים, מחוץ למדינה שבה אתה משתמש במוצרים או בשירותים שלנו. במדינות אלה ייתכן שלא יהיו חוקים המעניקים הגנה ייחודית לנתונים אישיים, או שהוראות החוק והתקנות הישימות להגנת מידע יהיו שונות. במקרים כאלה, Huaweiתוודא שאותה רמת הגנה מוענקת לנתונים שלך ושניתנת הגנה נאותה לנתונים שלך באמצעות כל החוקים והתקנות החלים. לדוגמה, Huaweiעשויה להסתמך על הסכמתך להעביר נתונים למדינות אחרות, או ליישם אמצעי אבטחה כגון אנונימיזציה (הסרת פרטי מידע המאפשרים זיהוי אישי) לפני העברת הנתונים אל מעבר לגבול.

## 9. כיצד מתבצע העדכון של מדיניות זו

Huaweiשומרת לעצמה את הזכות לעדכן או לשנות מדיניות זו מעת לעת. Huaweiתיידע אותך על שינויים באמצעות ערוצים שונים. כאשר ייערך שינוי במדיניות הפרטיות שלנו, אנו נפרסם את מדיניות הפרטיות המעודכנת באתר האינטרנט שלנו (http://consumer.huawei.com) כמו כן, אנו עשויים לשלוח אליך התראה נפרדת (לדוגמה התראה אלקטרונית) ובה פרטים על השינויים במדיניות הפרטיות שלנו.

## 10. משתמשים בינלאומיים

שים לב לכך שמידע אישי במסגרת שירותי הענן של Huawei לצרכנים הנוגע לתושבי האיחוד הכלכלי האירופי (EEA) או שווייץ, אלבניה, אנדורה, בוסניה, איי פארו, גיברלטר, גרינלנד, מקדוניה, מולדובה, מונאקו, מונטנגרו, סן מרינו, סרביה, ותיקן, יפן, קוריאה, ארה"ב וקנדה נשלט על ידי Huawei Technologies Deutschland, GmbH. עם זאת, החנות המקוונת www.hihonor.com/us נשלטת על ידי .Huawei Device USA, Inc.

## 11. כיצד ליצור קשר עם Huawei

בכל שאלה, הערה או הצעה תוכל ליצור איתנו קשר באמצעות הדוא"ל בכתובת consumer_privacy@huawei.com. כמו כן, תוכל לשלוח את פנייתך אל אחד מסניפינו ברחבי העולם. לרשימה מלאה של כל משרדי החברה ברחבי העולם, אנא בקר באתר האינטרנט שלנו בכתובת:

http://www.huawei.com/en/contact-us

הודעה חשובה - גרסת השפה המקומית של מדיניות הפרטיות של Huaweiעשויה להיות שונה מגרסה זו בגלל ההבדלים בחוקים המקומיים ובכלל נוהגי השפה השונים. באשר להבדלים אלה, הגרסה בשפה המקומית תגבר.

עדכון אחרון: ספטמבר 2016

Copyright © Huawei Device Co., Ltd. 2016. כל הזכויות שמורות