Poštovani korisnici,

Huawei Device Co, Ltd. i njene korporativne podružnice u svijetu ("Huawei" ili "Mi/Naše/Nas") razumiju koliko vam je važna vaša privatnost i u potpunosti su posvećeni zaštiti vaše privatnosti. Nemojte slati ili davati lične podatke ili privatne podatke kompaniji Huawei prije nego što detaljno pročitate, proučite i pristanete na ovu Politiku privatnosti ("ova Politika").

Kreirali smo ovu Politiku kako bismo vam pojasnili:

1) Kako Huawei koristi vaše lične podatke

2) Kako Huawei koristi kolačiće i slične tehnologije

3) Kako Huawei otkriva vaše lične podatke

4) Kako pristupiti, dopuniti i promijeniti vaše lične podatke

5) Kako Huawei štiti vaše lične podatke

6) Kako Huawei obrađuje lične podatke o djeci

7) Ko su treće strane pružaoci usluga i koje su njihove usluge

8) Kako se vaši lični podaci prenose između zemalja

9) Kako se ova Politika ažurira

10) Internacionalni korisnici

11) Kako kontaktirati Huawei

Napominjemo da se ova Politika primjenjuje samo na korisničke elektronske proizvode kompanije Huawei, npr. bazične telefone, pametne telefone, tablete, kućne uređaje, podatkovne kartice, računarske aplikacije, alate, softver, web lokacije i usluge u kojima se ova Politika prikazuje ili se upućuje na nju.

Ova Politika opisuje kako Huawei obrađuje lične i privatne podatke i kako je Huawei posvećen zaštiti vaše privatnosti. Međutim, jedna politika neće biti dovoljno opsežna za rješavanje svih pitanja u vezi s obradom podataka. Stoga će kompanija Huawei pružiti dodatne informacije, specifične za proizvod ili uslugu kao dodatak ovoj Politici, kako bi vas informirala o drugim svrhama prikupljanja podataka. Preporučuje vam se da pročitate i ovu Politiku i dodatke kako biste bolje razumjeli našu politiku privatnosti u vezi sa određenim proizvodom ili uslugom.

## 1. Kako Huawei koristi vaše lične podatke

Lični podaci su informacije pomoću kojih se neka osoba može identificirati pojedinačno ili u kombinaciji sa drugim informacijama, koji se prikupljaju u toku korištenja naših proizvoda ili usluga, a među njima su i ime i prezime, datum rođenja, adresa, identifikacioni broj, broj telefona, broj računa, fotografija, te vrijeme i mjesto gdje osoba koristi navedene proizvode ili usluge. Huawei prikuplja i koristi vaše lične podatke isključivo u svrhe navedene u ovoj Politici. Primjeri vrsta ličnih podataka koje možemo prikupljati i kako ih možemo koristiti navedeni su u nastavku:

1) Koje lične podatke Huawei prikuplja

Možemo prikupiti razne lične podatke od vas, npr. vaše ime i prezime, profilnu sliku, broj telefona, adresu e-pošte, starosnu dob i detalje o lokaciji. U nastavku su navedeni neki primjeri vrsta ličnih podataka koje možemo prikupiti od vas.

a. Informacije koje vi direktno date - Veliki broj naših usluga dozvoljava vam kreiranje računa ili profila. Možemo od vas tražiti da date informacije potrebne za račun, kao što su vaša adresa e-pošte, adresa za dostavu, broj telefona, informacije o proizvodu, vrijeme kupovine i način plaćanja. Ako usluge kompanije Huawei koristite za dijeljenje sadržaja sa svojim prijateljima, možemo od vas tražiti da date kontakt informacije prijatelja, npr. njihovo ime i prezime, profilnu sliku, broj telefona i adresu e-pošte. Neke naše usluge omogućuju vam da komunicirate i dijelite informacije sa drugim ljudima. Takva komunikacija i podijeljene informacije će biti obrađeni na zaštićen i siguran način. Ako vaš uređaj ili aplikacija prijavi bilo kakve greške, možete odabrati da informacije o grešci pošaljete kompaniji Huawei.

b. Informacije o vašem korištenju naših usluga - Možemo prikupljati podatke o sistemu i aplikacijama s vaših uređaja, uključujući naziv uređaja, verzije sistema i aplikacije, regionalne i jezičke postavke, verzije uređaja, identifikacione brojeve uređaja (IMEI, ESN, MEID i SN), informacije o geografskoj lokaciji vašeg uređaja (kao što je ID područja gdje se vaš uređaj nalazi), ID mreže vašeg pružaoca usluga (PLMN), način na koji koristite svoje aplikacije, te IP adrese koje koristite za pristupanje Internetu. Možemo prikupljati i evidentirane informacije, kao što su vrijeme i trajanje vašeg korištenja naših usluga, riječi korištene za pretrage koje unesete kroz naše usluge, te sve informacije pohranjene u kolačićima koje smo postavili na vašim uređajima.

c. Informacije iz izvora trećih strana - Možemo dobiti informacije o vama iz javnih i komercijalno dostupnih izvora u skladu sa zakonom. Možemo dobiti informacije o vama i od društvenih mrežnih usluga trećih strana kada odaberete da se povežete na te usluge, kao na primjer kada odaberete da se prijavite na vaš račun na našim web lokacijama služeći se svojim Facebook ili Twitter računom.

2) Kako Huawei koristi vaše lične podatke

Možemo vaše lične podatke koristiti za sljedeće:

a. da realiziramo vaše narudžbenice, isporučimo vaše proizvode ili usluge, aktiviramo ili potvrdimo vaše proizvode ili usluge, izvršimo izmjene na vaš zahtjev, te da pružimo tehničku podršku;

b. da vas kontaktiramo, pošaljemo vam informacije o proizvodima i uslugama za koje ste možda zainteresirani, pozovemo vas na promocije kompanije Huawei i ispitivanja tržišta uz vašu saglasnost, ili da vam pružimo direktne marketinške informacije uz vaš izričit pristanak; ako ne želite da primate takve informacije, možete se isključiti u svakom trenutku;

c. da vas informiramo o dostupnim ažuriranjima za sistem ili aplikacije i da implementiramo takva ažuriranja;

d. da vam pružimo personalizirano korisničko iskustvo i prilagodimo sadržaj, te da aktiviramo vaše postprodajne usluge;

e. da izvršimo internu kontrolu, analizu podataka i istraživanje kako bismo unaprijedili naše proizvode i usluge;

f. da analiziramo efikasnost našeg poslovanja i naš tržišni udio;

g. da poboljšamo komunikaciju s kupcima i da osiguramo kvalitet i sigurnost usluge koju vam pružamo;

h. da provedemo usluge uklanjanja problema u slučaju da odaberete da nam pošaljete informacije o grešci;

i. da sinhroniziramo, dijelimo i pohranjujemo podatke koje prenesete na mrežu ili preuzmete s mreže, te podatke potrebne za realiziranje prenosa i preuzimanja; te

j. da poboljšamo naše programe za sprečavanje gubitaka i borbu protiv prevara.

3) Lokacijske usluge

Kada pristupite određenim lokacijskim uslugama, na primjer, kada tražite informacije, vršite navigaciju ili provjeravate vrijeme na određenim lokacijama, Huawei može prikupljati, koristiti i obrađivati informacije po preciznoj ili približnoj lokaciji vašeg uređaja. Ovo omogućava kompaniji Huawei da vam pruža prethodne usluge. Prikupljene informacije mogu uključivati identifikacioni broj vašeg uređaja (IMEI, ESN, MEID i SN), tip, model i informacije o lokaciji u realnom vremenu (uključujući i one koje se dobivaju preko GPS, Wi-Fi i ID mreže pružaoca usluga). Kompanija Huawei prikuplja informacije o lokaciji kako bi osigurala i poboljšala lokacijske proizvode i usluge.

Možemo vas pitati pojedinačno po uslugama da li želite da usluga utvrđivanja lokacije bude omogućena. Možete odabrati da ne dijelite informacije o lokaciji isključivanjem usluga utvrđivanja lokacije na vašim uređajima. Za detaljnije informacije o tome kako onemogućiti lokacijske usluge, kontaktirajte vašeg operatera ili pružaoca usluga.

4) Prikupljanje i upotreba ne-identifikacijskih informacija

"Ne-identifikacijske informacije" odnose se na informacije koje se ne mogu koristiti za identifikaciju određenog lica. Huawei može prikupljati zbirne statističke podatke, kao što je broj posjetilaca našoj web lokaciji. Huawei takve informacije prikuplja kako bi shvatio način na koji ljudi koriste našu web lokaciju, proizvode ili usluge. Na ovaj način, kompanija Huawei može poboljšati i usmjeriti naše usluge za bolje zadovoljenje potreba kupaca. Huawei može, po vlastitom nahođenju, prikupljati, koristiti, obrađivati, prenositi ili otkrivati ne-identifikacijske informacije i u druge svrhe.

Trudimo se da vaše lične podatke i ne-identifikacijske informacije držimo odvojene, i ove dvije vrste informacija koristimo nezavisno jedne od drugih. U slučaju da se lični podaci kombiniraju sa ne-identifikacijskim podacima, takva kombinacija će se tretirati kao lični podaci sve dok takva kombinacija ostane.

## 2. Kako Huawei koristi kolačiće i slične tehnologije

1) Kolačići

Kako bismo osigurali da naše web lokacije ispravno funkcionišu, ponekad na vašim računarima ili mobilnim uređajima ostavljamo malene podatkovne datoteke, poznate kao kolačići. Kolačić je jednostavna tekstualna datoteka koju na vašem računaru ili mobilnom uređaju pohranjuje server web lokacije i samo taj server može preuzeti i pročitati sadržaj datog kolačića. Svaki kolačić je jedinstven za vaš web preglednik ili mobilnu aplikaciju. On sadrži određene informacije, kao što su identifikator, naziv stranice, određene cifre i znakovi. Kolačići omogućuju da web lokacije zapamte informacije, kao što su preferencije ili ono što se nalazi u vašoj korpi za kupovinu.

Većina velikih web lokacija ili pružalaca internetskih usluga čine ovo kako bi poboljšali korisničko iskustvo omogućujući web lokacijama da vas "zapamte", bilo za vrijeme vaše pojedinačne posjete (koristeći "kolačić sesije") ili za ponovljene posjete (koristeći "trajni kolačić"). Kolačići pomažu web lokacijama da zapamte postavke – jezik, veličinu fonta i druge preferencije za to kako želite vidjeti web lokacije na vašim računarima ili mobilnim uređajima. Na ovaj način, ne morate ih ponovno unositi kad god nam se vratite. Ako web lokacija ne koristi kolačiće, ona će vas smatrati novim posjetiocem svaki put kada otvorite novu stranicu na web lokaciji. Na primjer, kada unesete detalje o prijavi i pređete na drugu stranicu, web lokacija vas neće prepoznati i neće biti u mogućnosti da vas drži prijavljenim.

Huawei ne koristi kolačiće u bilo kakve druge svrhe osim onih navedenih u ovom dokumentu. Možete kontrolirati ili brisati kolačiće po potrebi. Za detalje, pogledajte AboutCookies.org. Možete obrisati sve kolačiće koji se već nalaze na vašim računarima i podesiti većinu preglednika da blokiraju kolačiće. Međutim, ako to učinite, možda ćete morati ručno prilagoditi određene željene postavke prilikom svake posjete našim web lokacijama. Za detalje o tome kako promijeniti postavke vašeg preglednika, posjetite sljedeće hiperveze: <Internet Explorer>, <Google Chrome>,< Mozilla Firefox>, <Safari>, i <Opera>.

2) Web-oznake i piksel-oznake

Osim kolačića, web-oznake i piksel-oznake su slične tehnologije koje možemo koristiti. Obično poruka e-pošte koju vam pošalje Huawei sadrži "URL za posjetu klikom" koji vodi do sadržaja na web lokaciji kompanije Huawei. Ako kliknete na tu vezu, vašu posjetu klikom prati Huawei kako bismo saznali vaše preferencije u okviru naših proizvoda ili usluga i kako bismo poboljšali našu korisničku uslugu. Web-oznaka obično predstavlja prozirnu grafičku sliku koja je postavljena na neku stranicu ili u poruku e-pošte. Piksel-oznake nam omogućavaju da šaljemo poruke e-pošte u posebnom formatu koji nam pomaže da saznamo da li je poruka e-pošte otvorena. Ako ne želite da vas ove tehnologije prate, možete ukinuti pretplatu putem poruke e-pošte u bilo kojem trenutku.

3) Signali 'Ne prati'

Mnogi web preglednici imaju funkciju "Do-Not-Track" (Ne prati), koja šalje signale "Ne prati" web lokacijama koje korisnici otvaraju. U ovom trenutku nema konsenzusa među članicama u vodećoj organizaciji za postavljanje standarda na Internetu u vezi s tim šta web lokacije trebaju činiti kada prime takve signale. Međutim, mi poštujemo opciju "Do-Not-Track" koja se može postaviti unutar vašeg web preglednika.

## 3. Kako Huawei otkriva vaše lične podatke

Huawei ne prodaje vaše lične podatke trećim stranama. Međutim, Huawei može otkriti vaše lične podatke u sljedećim situacijama:

1) Otkrivanje uz vaš izričit pristanak - Nakon što dobije vaše odobrenje, Huawei može dijeliti vaše lične podatke sa stranama koje vi odredite i na način koji vi odaberete.

2) Otkrivanje podružnicama kompanije Huawei - Vaši lični podaci će se dijeliti između podružnica kompanije Huawei, a u skladu s našom politikom našim podružnicama nećemo otkrivati više od minimuma potrebnih informacija.

3) Otkrivanje ovlaštenim sarađujućim partnerima ("naši partneri") - Huawei će vam možda morati pružiti usluge preko naših partnera. Zbog toga će Huawei možda dijeliti neke vaše lične podatke sa našim partnerima kako bi vam pružio bolje korisničke usluge i poboljšao vaše ukupno iskustvo. Na primjer, kada se odlučite za kupovinu Huawei proizvoda na mreži, Huawei će morati dostaviti vaše lične podatke relevantnim pružateljima logističkih usluga koje im omogućavaju da vam dostave proizvode ili koje omogućavaju našim partnerima da vam pruže usluge. Vaši lični podaci mogu se obrađivati samo u navedene, izričite i legitimne svrhe, a količina obrađivanih podataka je ograničena na minimum neophodan da bi se postigle namjeravane svrhe. Sve podružnice kompanije Huawei ili naši partneri nemaju dozvolu da koriste dijeljene lične podatke u bilo koje druge svrhe.

4) Otkrivanje vaših ličnih podataka po sili zakona ili ako je to na neki drugi način osnovano potrebno: Huawei može otkriti vaše lične podatke kada to od njega zahtijeva zakon, sudski postupak, parnica, ili javni odnosno vladini organi. U nekim državama, vaši lični podaci takođe mogu biti otkriveni stranama u nekom pravnom poslu u okolnostima gdje je Huawei uključen u takav pravni posao kao što je reorganizacija, spajanje ili likvidacija zbog nesolventnosti. Vaše podatke možemo otkriti i u situacijama gdje je to osnovano potrebno, koje obuhvataju izvršavanje naših odredbi i uvjeta, kao i da bismo zaštitili naše kupce.

## 4. Kako pristupiti, dopuniti ili promijeniti vaše lične podatke

Prema odredbama i uvjetima kompanije Huawei, možete upravljati vašim ličnim podacima u bilo koje vrijeme, kao što su vaši lični podaci za registraciju računa. U tom pogledu trebate osigurati da lični podaci koje dostavite budu tačni. Huawei preduzima razumne napore da vaše lične podatke drži tačnim, potpunim i ažurnim.

Imate pravo na pristup svojim ličnim podacima, uz neke zakonom dozvoljene izuzetke. U zemljama u kojima su predviđena posebna prava u vezi sa čuvanjem privatnosti i pristupom informacijama, mi ćemo poštovati takva prava. Ako želite da iskoristite svoje pravo na pristup informacijama, recite nam to slanjem poruke e-pošte na consumer_privacy@huawei.com. Od vas se može tražiti da zahtjev dostavite pismenim putem iz sigurnosnih razloga.

Osim toga, imate pravo da izbrišete ili ispravite bilo kakve informacije o vama koje eventualno posjedujemo. Po vašem zahtjevu, Huawei će izbrisati ili ispraviti informacije u skladu sa vašim instrukcijama. Da biste to učinili, možete nas kontaktirati porukom e-pošte na consumer_privacy@huawei.com. Međutim, mi možemo odbiti obradu zahtjeva ako imamo osnov za sumnju da su zahtjevi dostavljeni u lošoj namjeri, da su izuzetno nepraktični, ili ako za njih pristup podacima inače nije propisan lokalnim zakonom.

## 5. Kako Huawei štiti vaše lične podatke

Huawei shvata sigurnost vaših ličnih podataka ozbiljno. Mi slijedimo standardne industrijske prakse za čuvanje vaših ličnih podataka od neovlaštenog pristupa, otkrivanja, korištenja, izmjene, oštećivanja ili gubitka. Mi preduzimamo sve razumno praktične mjere za zaštitu vaših ličnih podataka, kao na primjer: koristimo šifriranje kako bismo osigurali povjerljivost podataka; koristimo pouzdane mehanizme zaštite za zaštitu podataka od zlonamjernih napada; uspostavili smo mehanizme za kontrolu posjeta, koji dozvoljavaju pristup ličnim podacima samo ovlaštenom osoblju; osiguravamo da naši zaposleni razumiju važnost zaštite ličnih podataka pohađanjem obuke iz oblasti sigurnosti i svijesti o zaštiti privatnosti.

Preduzimamo sve razumno praktične mjere da vaše lične podatke ograničimo na one koji su adekvatni i relevantni. Vaše lične podatke zadržavamo samo onoliko vremena koliko je potrebno da se ispune svrhe opisane u ovoj Politici, te ih ne zadržavamo duže nego što je potrebno osim ako duže vrijeme zadržavanja podataka nije propisano ili dopušteno zakonom. Iako preduzimamo krajnju pažnju da zaštitimo vaše lične podatke, imajte na umu da ne postoji zaštita koja je 100% sigurna ili neprobojna.

## 6. Kako Huawei obrađuje lične podatke o djeci

Naši proizvodi, web lokacije i usluge su prvenstveno namijenjeni odraslima. Djeci nije dozvoljeno da kreiraju vlastite korisničke račune bez saglasnosti svojih roditelja/staratelja. Tamo gdje se prikupljanje ličnih podataka djeteta vrši u skladu sa zakonskim odredbama ili uz saglasnost roditelja, mi ćemo takve lične podatke koristiti ili otkrivati samo u mjeri u kojoj je to dopušteno zakonom, uz saglasnost roditelja u skladu sa lokalnim zakonima i propisima, odnosno da bismo zaštitili dijete. Iako se definicija djeteta može razlikovati u zavisnosti od važećih zakona i lokalnih kulturoloških običaja, mi smatramo da je dijete bilo koje lice mlađe od 13 godina.

Ako sazna da je prikupila lične podatke nekog djeteta, bez prethodne saglasnosti roditelja koja se može provjeriti, kompanija Huawei će preduzeti korake da te informacije što prije izbriše.

## 7. Ko su treće strane pružaoci usluga i koje su njihove usluge

Kako bi se osigurale efikasne posjete i poboljšalo korisničko iskustvo, možda će vam biti pruženi sadržaj ili Internet hiperveze trećih strana izvan kompanije Huawei i naših partnera ("treće strane"). Huawei nema kontrolu nad trećim stranama i možete birati da li ćete pristupiti njihovim hipervezama ili sadržaju, odnosno da li ćete koristiti njihove usluge ili proizvode.

Huawei ne može kontrolirati bilo kakve mjere zaštite privatnosti i podataka trećih strana, te za njih ova Politika neće biti mjerodavna. Kada odlučite da dobrovoljno date bilo kakve informacije trećim stranama, prvo pročitajte njihove politike zaštite privatnosti.

## 8. Kako se vaši lični podaci prenose između zemalja

Huawei proizvodi i usluge mogu se pružati uz korištenje resursa i servera koji se nalaze u različitim državama i regijama širom svijeta. Stoga se vaši lični podaci mogu prenijeti ili se njima može pristupiti preko međunarodnih granica izvan zemlje u kojoj koristite naše proizvode ili usluge. Te zemlje možda neće imati zakone koji pružaju posebnu zaštitu za lične podatke ili mogu imati različite zakonske propise o zaštiti podataka. U takvim slučajevima Huawei će osigurati da se za vaše podatke osigura isti nivo zaštite i da se vašim podacima pruži adekvatna zaštita u skladu sa svim važećim zakonima i propisima. Na primjer, Huawei se može osloniti na vašu saglasnost za prenos vaših podataka između zemalja, ili za implementaciju sigurnosnih mjera kao što su anonimizacija, prije prekograničnog prenosa podataka.

## 9. Kako se ova Politika ažurira

Huawei zadržava pravo na ažuriranje i izmjenu ove Politike s vremena na vrijeme. Huawei će vas obavijestiti o promjenama putem različitih kanala. Ukoliko se izvrši bilo kakva izmjena naše politike privatnosti, mi ćemo ažuriranu politiku privatnosti postaviti na našoj web lokaciji (http://consumer.huawei.com). Možemo vam dostaviti i posebno obavještenje (npr. elektronsko obavještenje) kojim vas informiramo o izmjeni naše politike privatnosti.

## 10. Internacionalni korisnici

Napominjemo da je za upravljanje ličnim informacijama obuhvaćenim Korisničkim uslugama u oblaku kompanije Huawei, a koje se odnose na osobe nastanjene u zemljama članicama Evropskog ekonomskog prostora (EEA), odnosno u Švicarskoj, Albaniji, Andori, Bosni i Hercegovini, Farskim ostrvima, Gibraltaru, Grenlandu, Makedoniji, Moldovi, Monaku, Crnoj Gori, San Marinu, Srbiji, Vatikanu, Japanu, Koreji, Sjedinjenim Američkim Državama i Kanadi, nadležna kompanija Huawei Technologies Deutschland, GmbH. Pri tome je, međutim, Huawei trgovina na mreži (http://www.hihonor.com/us) pod nadležnošću kompanije Huawei Device USA, Inc.

## 11. Kako kontaktirati Huawei

Ako imate nekih pitanja, komentara ili sugestija, kontaktirajte nas porukom e-pošte na consumer_privacy@huawei.com ili ih dostavite u jedan od naših globalnih terenskih ureda. Za potpuni spisak lokacija naših ureda, posjetite našu web lokaciju na:

http://www.huawei.com/en/contact-us

Važno obavještenje - Verzija Huawei Politike privatnosti na lokalnom jeziku može se razlikovati od ove verzije zbog lokalnih zakona i jezičkih običaja. U slučaju razlike, mjerodavna je verzija na lokalnom jeziku.

Posljednje ažuriranje: septembar 2016. godine

Autorska prava © Huawei Device Co., Ltd. 2016. Sva prava zadržana