Važno: Ovaj ugovor je Ugovor o licenciranju s krajnjim korisnikom koji je sklopljen između vas i kompanije Huawei Device Co. Ltd. (u nastavku „Huawei“) i koji definira upotrebu softvera HiSuite (ovaj „Softver“). Klik na INSTALIRAJ potvrđuje da ste pažljivo pročitali sadržaj ovoga Ugovora i da ste prihvatili sve ovdje navedene uslove.

1. Opseg primjene
Ovaj Ugovor se odnosi samo na softver HiSuite. Prava koje daje ovaj Ugovor ne odnose se ni na koji drugi softver.

2. Prava intelektualnog vlasništva
Sva prava intelektualnog vlasništva vezana uz ovaj Softver su vlasništvo kompanije Huawei i zaštićena su zakonima Narodne Republike Kine, međunarodnim sporazumima o autorskim pravima i drugim važećim zakonima i sporazumima koji se odnose na prava intelektualnog vlasništva.

3. Opseg licence
3.1 Ovaj Softver je besplatan. Ovaj Softver možete preuzeti, instalirati i koristiti na neograničenom broju uređaja za nekomercijalne potrebe.
3.2 Ovaj Softver možete kopirati, slati i distribuirati na neograničeni broj uređaja za nekomercijalne potrebe. Međutim, morate osigurati da su sve kopije ovoga Softvera, uključujući i one koje ste poslali ili distribuirali, potpune i da sadrže sve informacije uključene uz ovaj Softver, uključujući elektronsku dokumentaciju, obavještenja o autorskim pravima, trgovačke znakove i ovaj Ugovor.

4. Ograničenje upotrebe
4.1 Ne smijete vršiti obrnuti inženjering, obrnutu kompilaciju ili dekompilaciju ovoga Softvera. Dodatno, ne smijete mijenjati bilo koji resurs koji se nalazi u softverskim datotekama.
4.2 Ne smijete raščlanjivati ovaj Softver ili ga ugrađivati, bilo djelomično ili u cijelosti, u druge softverske sisteme.
4.3 Ne smijete brisati bilo koju izjavu ili obavještenje o autorskim pravima koje je sadržano u ovome Softveru.
4.4 Ne smijete upotrebljavati ovaj Softver za razvoj izvedenog softvera ili aplikacija.
4.5 Ne smijete upotrebljavati niti jednu funkciju ovoga Softvera u nezakonitim aktivnostima.
4.6 Huawei zadržava sva ostala prava koja nisu izričito ustupljena vama ovim Ugovorom.

5. Odricanje odgovornosti
5.1 Softver se pruža u stanju „kakav je“. Huawei ne daje garancije za pravovremenost i tačnost usluga koje pruža ovaj Softver.
5.2 Ovdje potvrđujete da primate na znanje da usluge koje pruža ovaj Softver možda neće raditi ispravno uslijed nekontroliranih okolnosti, kompjuterskih virusa, hakerskih napada, nekompatibilnosti sistema i drugih ovdje nenavedenih razloga. Huawei se neće smatrati odgovornim za gubitke koji se mogu javiti uslijed pogrešnih podataka ili gubitka podataka, a koji nisu greška tvrtke Huawei.

6. Podaci o korištenju
6.1 Funkcije u ovom Softveru zahtijevaju da je na telefonu instaliran softver HiSuite. Da bi Softver mogao da pruži usluge, može zahtijevati tokom svog rada neke dozvole telefona, uključujući dozvole za pokretanje telefonskih poziva, slanje poruka i pristup kontaktima.
6.2 Ovaj Softver je namijenjen samo za instalaciju na telefonima koje pokreće zvanični Huawei operativni sistem. Huawei ne daje nikakve garancije o kvalitetu usluga koje pruža ovaj Softver korisnicima koji instaliraju Softver na uređajima koje ne pokreće zvanični Huawei operativni sistem. 
6.3 Huawei može s vremena na vrijeme obezbijediti ažuriranja ovog Softvera. Kako bi se osigurao kontinuitet usluge, verzija ovoga Softvera mora odgovarati verziji softvera HiSuite koji je instaliran na telefonu.

7. Raskid ugovora
Huawei i/ili njeni davaoci licenci zadržavaju pravo raskida ovog Ugovora u bilo kom trenutku ako se ne pridržavate uslova i odredbi ovog Ugovora. Poslije raskida ovog Ugovora morate odmah prestati s upotrebom ovog Softvera i morate izbrisati sve podatke softvera i povezane podatke koje ste kopirali ili instalirali na svoj računar. 

8. Ograničena garancija
8.1 Osim garancija koje su izričito dane u ovom Ugovoru, Huawei ne daje nikakve druge garancije, bilo izrečene ili implicirane, uključujući bez ograničenja garancije na mogućnost prodaje na tržištu i prikladnost za određenu svrhu.
8.2 Huawei ne daje garancije povezane uz nekršenje trećih strana.

9. Ograničenje odgovornosti
9.1 Huawei se neće smatrati odgovornim i ne daje garancije za softverske probleme koji su nastali zbog nepredviđenih okolnosti, zloupotrebe, pogrešne upotrebe ili neovlaštene izmjene ovog Softvera. 
9.2 Huawei se neće smatrati odgovornim za bilo kakve slučajne, indirektne ili namjerne štete koje su nastale iz upotrebe ovog Softvera, uključujući bez ograničenja bilo koji gubitak poslovne dobiti, prekid poslovanja, gubitak informacija ili podataka. Huawei se neće smatrati odgovornim, čak i ako je savjetovan o mogućnosti postojanja takvih šteta. 

10. Ažuriranja verzije
10.1 Huawei zadržava pravo da odluči da li će biti novih ažuriranja verzije ovog Softvera u budućnosti.
10.2 Ukoliko nije izdana zamjena ugovora o licenci, ovaj Ugovor će se i dalje primjenjivati i na ažurirane verzije ovog Softvera.
10.3 Ako je ovaj Softver označen kao ažurirana verzija, morate raditi u skladu s ovim Ugovorom.

11. Pisana komunikacija
Svaka komunikacija povezana uz ovaj Ugovor mora biti u pisanom obliku.

12. Razno
12.1 Ako ste kupac iz Evropske Unije, ovaj Ugovor je sklopljen po zakonima Njemačke. Svaki spor između vas i kompanije Huawei u vezi s ovim Ugovorom će se rješavati sudskim putem u sudu s njemačkom jurisdikcijom. Ako ste kupac iz druge države ili regije, ovaj Ugovor je sklopljen po zakonima Narodne Republike Kine. Svaki spor u vezi s ovim Ugovorom rješavat će se prijateljskim dogovorom. U slučaju da se spor ne može riješiti prijateljskim dogovorom, spor će se rješavati sudskom parnicom na Narodnom sudu okruga Shenzhen Longgang.
12.2 Nisu napravljeni nikakvi verbalni dogovori.
12.3 U slučaju da je bilo koja odredba iz ovoga Ugovora neispravna ili neprimjenjiva, bilo samo dijelom ili u cijelosti, ili ako krši bilo koji važeći zakon, ta odredba se smatra izuzetom. Ostale odredbe ovog Ugovora ostaju na snazi i pravovaljane.
12.4 Huawei može s vremena na vrijeme ažurirati ili promijeniti ovaj Ugovor i poslati vam tu izmijenjenu verziju nekim od zakonom dopuštenih načina. Ako ne prihvatite izmijenjeni Ugovor kompanije Huawei, morate odmah prestati s upotrebom ovog Softvera. Ako nakon primanja ažurirane verzije Ugovora od kompanije Huawei nastavite s upotrebom ovog Softvera, potvrđujete da prihvaćate izmjene ovoga Ugovora od strane kompanije Huawei.

13. Potpuni dogovor
Ovaj Ugovor i njegovi dodaci predstavljaju potpuni dogovor između strana o ovdje navedenom predmetu Ugovora i on zamjenjuje svaku prethodnu bilo izrečenu ili impliciranu interpretaciju ugovora i/ili ugovor povezan uz predmet ovog Ugovora. Ovaj Ugovor definira sve obaveze kompanije Huawei povezane s ovim Softverom.
