Važno: Ovaj ugovor je Licencni ugovor s krajnjim korisnikom sklopljen između vas i tvrtke Huawei Device Co. Ltd. (u nastavku „Huawei“) za upravljanje aplikacijom HiSuite (ovaj „Softver“). Klikom na INSTALIRAJ potvrđujete da ste pažljivo pročitali sadržaj ovoga Ugovora i prihvatili ovdje navedene uvjete.

1. Primjena
Ovaj se Ugovor odnosi samo na aplikaciju HiSuite. Prava dopuštena ovim Ugovorom ne primjenjuju se na drugi softver.

2. Prava intelektualnog vlasništva
Sva prava intelektualnog vlasništva povezana uz ovaj Softver pripadaju tvrtki Huawei i zaštićena su zakonima Narodne Republike Kine, međunarodnim zakonima o autorskim pravima i drugim primjenjivim zakonima i sporazumima koji upravljaju pravima intelektualnog vlasništva.

3. Licenca
3.1 Softver se pruža besplatno. Možete ga preuzeti, instalirati i upotrebljavati na neograničenom broju uređaja u nekomercijalne svrhe.
3.2 Možete ga kopirati, slati i distribuirati na neograničenom broju uređaja u nekomercijalne svrhe. Međutim, morate osigurati da su sve kopije ovoga Softvera, uključujući sve kopije ovoga Softvera koje su poslane ili distribuirane, cjelokupne i da sadrže sve podatke uključene uz ovaj Softver, uključujući elektroničku dokumentaciju, napomene o autorskim pravima, zaštitne znakove i ovaj Ugovor.

4. Ograničenje upotrebe
4.1 Ne smijete vršiti obrnuti inženjering ili kompilaciju ili dekompilaciju ovoga Softvera. Nadalje, ne smijete uređivati resurse sadržane u softverskim datotekama.
4.2 Ne smijete rasklapati ovaj Softver ili uključivati ovaj Softver bilo jednim dijelom ili u potpunosti u druge softverske sustave.
4.3 Ne smijete brisati bilo koju izjavu ili obavijest o autorskim pravima sadržanu u ovome Softveru.
4.4 Ne smijete upotrebljavati ovaj Softver za razvoj izvedenog softvera ili aplikacija.
4.5 Ne smijete upotrebljavati niti jednu značajku ovoga Softvera u nezakonitim radnjama.
4.6 Huawei zadržava sva ostala prava koja nisu ovim Ugovorom izričito ustupljena vama.

5. Odricanje odgovornosti
5.1 Softver se pruža „kakav jeste“. Huawei ne daje nikakvo jamstvo u svezi s pravodobnošću ili točnošću usluga koje pruža ovaj Softver.
5.2 Ovim primate na znanje da usluge koje pruža ovaj Softver možda neće raditi ispravno uslijed nekontroliranih okolnosti, računalnih virusa, hakerskih napada, sustavne nekompatibilnosti i drugih nedefiniranih razloga. Huawei neće biti odgovoran za bilo kakve gubitke koje možete imati, a koji su nastali uslijed pogrešnih podataka ili gubitka podataka koji nisu greška tvrtke Huawei.

6. Podaci o korištenju
6.1 Značajke ovoga Softvera zahtijevaju da je aplikacija HiSuite instalirana na telefonu. Da bi pružio tražene usluge, ovaj Softver možda može tijekom rada zahtijevati pristup nekim dozvolama telefona, uključujući dozvole za pozivanje, slanje poruka i pristup kontaktima.
6.2 Ovaj Softver dizajniran je za instalaciju samo na telefonima na kojima radi službeni Huaweijev operacijski sustav. Huawei ne pruža jamstvo bilo koje vrste u svezi s kvalitetom usluge koju pruža ovaj Softver korisnicima koji instaliraju Softver na uređajima na kojima ne radi službeni Huaweijev operacijski sustav. 
6.3 Huawei s vremena na vrijeme može pružati ažuriranja tog Softvera. Kako bi se osiguralo neprekidno pružanje usluge, verzija ovoga Softvera mora odgovarati verziji aplikacije HiSuite instaliranoj na telefonu.

7. Prekid ugovora
Ako ne djelujete sukladno uvjetima i odredbama ovoga Ugovora, Huawei i/ili njeni davatelji licenci zadržavaju pravo prekida ovog Ugovora u bilo kom trenutku. Nakon prekida ovog Ugovora morate odmah prestati upotrebljavati ovaj Softver i izbrisati svaki softver i povezane podatke koji ste kopirali ili instalirali na svoje računalo. 

8. Ograničeno jamstvo
8.1 Osim jamstava koja su izričito dana ovim Ugovorom, Huawei ne pruža druga jamstva, bilo izričita ili podrazumijevana, uključujući bez ograničenja jamstva na utrživost i prikladnost određenoj namjeni.
8.2 Huawei ne daje jamstva u svezi s nekršenjem prava trećih strana.

9. Ograničenje odgovornosti
9.1 Tvrtka Huawei neće se smatrati odgovornom i ne daje jamstva za softverske probleme nastale uslijed nepredviđenih okolnosti, zlouporabe, pogrešne uporabe ili neovlaštene izmjene ovog Softvera. 
9.2 Tvrtka Huawei neće se smatrati odgovornom za bilo koja slučajna, neizravna ili namjerna oštećenja proistekla iz upotrebe ovog Softvera, uključujući bez ograničenja bilo koji gubitak poslovne dobiti, prekid poslovanja i gubitka podataka. Tvrtka Huawei neće se smatrati odgovornom, čak i ako je bila upozorena o mogućnosti takvih oštećenja. 

10. Ažuriranja verzije
10.1 Huawei zadržava pravo odluke o izdavanju budućih ažuriranja verzije ovog Softvera.
10.2 Sve do izdavanja zamjenskog ugovora o licenci ovaj se Ugovor primjenjuje i na ažurirane verzije ovog Softvera.
10.3 Ako je ovaj Softver označen kao ažurirana verzija, morate djelovati u skladu s ovim Ugovorom.

11. Pisana komunikacija
Svaka komunikacija u svezi s ovim Ugovorom mora biti u pisanom obliku.

12. Razno
12.1 Ako ste kupac koji je iz Europske Unije, ovim Ugovorom upravljaju zakoni Njemačke. Svako neslaganje između vas i tvrtke Huawei u svezi s ovim Ugovorom rješavat će se u parnici na sudu s nadležnošću njemačkog zakona. Ako ste kupac iz druge države ili regije, ovim Ugovorom upravljaju zakoni Narodne Republike Kine. Svako neslaganje u svezi s ovim Ugovorom rješavat će se prijateljskim dogovorom. U slučaju da se neslaganje ne može riješiti prijateljskim dogovorom, neslaganje će biti proslijeđeno na rješavanje u sudskom postupku Narodnom sudu okruga Shenzhen Longgang.
12.2 Ne postoje verbalni dogovori.
12.3 U slučaju da bilo koja odredba ovoga Ugovora postane nevaljana ili neutjeriva iz bilo kog razloga, u cijelosti ili njenim dijelom, ili ako krši bilo koji primjenjivi zakon, ta će se odredba smatrati izuzetom. Valjanost i utjerivost ostalih odredbi Ugovora ostaje bez promjena.
12.4 Huawei može s vremena na vrijeme ažurirati ili mijenjati ovaj Ugovor i poslati vam izmijenjenu verziju na zakonom dopušteni način. Ako ne prihvaćate Huaweijeve izmjene ovoga Ugovora, prestanite odmah upotrebljavati ovaj Softver. Ako nastavite upotrebljavati ovaj Softver nakon primitka Huaweijevog ažuriranja, time potvrđujete da prihvaćate Huaweijeve izmjene ovoga Ugovora.

13. Cjelokupan dogovor
Ovaj Ugovor i njegovi dodaci predstavljaju cjelokupan dogovor između strana o ovdje definiranom predmetu i zamjenjuje bilo koju prethodnu izrečenu ili podrazumijevanu reprezentaciju i/ili ugovore u svezi s predmetnim pitanjem. Ovaj Ugovor sadrži sve Huaweijeve obveze u svezi s ovim Softverom.
