Lugupeetud kasutajad,

Huawei Device Co., Ltd. koos oma ülemaailmsete sidusettevõtetega („Huawei” või „meie/me”) mõistab, kui oluline on teile privaatsus, ning on täielikult pühendunud teie privaatsuse kaitsmisele. Ärge esitage ega andke Huawei käsutusse ükskõik milliseid isiklikke andmeid või isikuandmed, enne kui olete käesoleva Privaatsuspoliitika („käesoleva Poliitika”) täielikult läbi lugenud, seda mõistnud ja sellega nõustunud.

Lõime käesoleva Poliitika, et aidata teil mõista:

1) Kuidas Huawei kasutab teie isikuandmeid

2) Kuidas Huawei kasutab küpsiseid ja sarnaseid tehnoloogiaid

3) Kuidas Huawei avaldab teie isikuandmeid

4) Kuidas saada juurdepääs teie isikuandmetele ja kuidas neid muuta

5) Kuidas Huawei kaitseb teie isikuandmeid

6) Kuidas Huawei käsitseb laste isikuandmeid

7) Kolmanda osapoole tarnijad ja nende teenused

8) Kuidas teie isikuandmeid rahvusvaheliselt edastatakse

9) Kuidas käesolevat Poliitikat värskendatakse

10) Rahvusvahelised kasutajad

11) Kuidas Huaweiga ühendust võtta

Pange tähele, et käesolev Poliitika kehtib ainult Huawei tarbeelektroonika toodetele, st tavamobiilidele, nutitelefonidele, tahvelarvutitele, koduseadmetele, andmekaartidele, arvutirakendustele, tööriistadele, tarkvarale, veebisaitidele ja teenustele, mis kuvavad käesolevat Poliitikat või on sellega lingitud.

Käesolev Poliitika kirjeldab, kuidas Huawei käsitseb isiklikke andmeid ja isikuandmeid ja ning kuidas Huawei tegeleb teie privaatsuse kaitsmisega. Kuid üks poliitika pole piisavalt laiahaardeline, et puudutada kõike andmetöötlusega seonduvat. Seetõttu annab Huawei lisateavet konkreetse toote või teenuse kohta täiendusena käesolevale Poliitikale, et hoida teid kursis muude andmekogumise eesmärkidega. Meie konkreetse toote või teenusega seotud privaatsuspoliitika paremaks mõistmiseks on soovitatav läbi lugeda nii käesolev Poliitika kui ka selle lisad.

## 1. Kuidas Huawei kasutab teie isikuandmeid

Isikuandmed on teave, mille abil saab isikut ainult nende andmete põhjal või koos teiste andmetega tuvastada, ning mida kogutakse meie toodete või teenuste kasutamise käigus, nagu nimi, sünniaeg, aadress, ID-number, telefoninumber, kontonumber, foto ning aeg ja koht, kus isik kasutab ülalmainitud tooteid või teenuseid. Huawei kogub ja kasutab teie isikuandmeid ainult käesolevas Poliitikas näidatud eesmärkidel. Isikuandmete liikide näited, mida me võime koguda, ja kuidas me neid võime kasutada, on järgmised:

1) Milliseid isikuandmeid Huawei kogub

Me võime teilt koguda erinevaid isikuandmeid, nt teie nimi, profiili pilt, telefoninumber, e-posti aadress, vanus ja asukoha üksikasjad. Allpool on toodud mõned näited isikuandmete liikidest, mida me võime teilt koguda.

a. Vahetult edastatav teave – paljud meie teenused võimaldavad teil luua kontosid või profiile. Võime teilt küsida vajalikku kontoteavet, nagu teie e-posti aadress, sihtaadress, telefoninumber, tooteteave, ostuaeg ja makseviis. Kui kasutate Huawei teenuseid sisu jagamiseks oma sõpradega, võib meil vaja minna teie sõprade kontaktteavet, nt nende nime, profiilipilti, telefoninumbrit ja e-posti aadressi. Mõned meie teenused võimaldavad teil teistega sidet pidada ja nendega teavet jagada. Sellist sidet ja jagatud teavet töödeldakse turvaliselt ja ohutult. Kui teie seadmes või rakenduses tekib viga, võite vea kohta käiva teabe saata Huaweile.

b. Teave meie teenuste teiepoolse kasutamise kohta – võime koguda teie seadme süsteemi- ja rakendusandmeid, k.a seadme nimi, süsteemi ja rakenduse versioonid, piirkonna- ja keelesätted, seadme versioonid, seadme ID-koodid (IMEI, ESN, MEID ja SN), teie seadme geograafilise asukoha teave (nt ala ID, kus teie seade asub), teie teenusepakkuja võrgu ID (PLMN), kuidas te rakendusi kasutate ja IP-aadress, mida kasutate internetti pääsemiseks. Võime koguda ka logiteavet, nagu meie teenuste kasutamise aeg ja kestus, teenuste kaudu teie poolt sisestatavad otsingupäringu terminid ja igasugune teave, mis on salvestatud küpsistesse, mis on meie poolt teie seadmesse saadetud.

c. Teave kolmanda osapoole allikatest – võime saada teavet teie kohta avalikest publikatsioonidest ja kommertsiaalselt saadaolevatest allikatest seaduse poolt lubatud viisil. Võime saada teie kohta teavet kolmanda osapoole sotsiaalvõrguteenustest, kui ühendate end nende teenustega ja valite nt oma kontole sisselogimiseks meie veebisaidil oma Facebooki või Twitteri konto.

2) Kuidas Huawei kasutab teie isikuandmeid

Me võime teie isikuandmeid kasutada järgmistel eesmärkidel:

a. teie ostutellimuste täitmiseks, meie toodete või teenuste tarnimiseks, meie toodete või teenuste aktiveerimiseks, muudatuste tegemiseks vastavalt teie soovile ja tehniliseks toeks;

b. teiega ühenduse võtmiseks, teabe saatmiseks toodete ja teenuste kohta, mis võivad teile huvi pakkuda, osavõtuks Huawei reklaamikampaaniatest ja küsitlustest pärast teie nõusolekut või teile otsese turundusteabe saatmiseks teie selgel nõusolekul; kui te ei taha sellist teavet saada, võite sellest alati keelduda;

c. teie teavitamiseks saadaolevatest süsteemi või rakenduste värskendusest ja kuidas selliseid värskendusi läbi viia;

d. teie varustamiseks isiksustatud kasutuskogemusega ning teabega sisu kohandamiseks ja teie müügijärgsete teenuste aktiveerimiseks;

e. siseaudite läbiviimiseks, andmete analüüsiks ja uuringuteks meie toodete ja teenuste parendamiseks;

f. meie äritegevuse ja turuosa jagamise tõhususe analüüsiks;

g. kliendisuhtluse parendamiseks ning meie poolt pakutavate teenuste kvaliteedi ja turvalisuse tagamiseks;

h. tõrkeotsinguteenuste läbiviimiseks juhul, kui otsustate meile saata veateavet;

i. sünkroonida, jagada ja salvestada teie poolt üles- või allalaaditavaid andmeid ja üles- või allalaadimiste tegemisteks vajalikke andmeid ja

j. meie kahjumi vältimise ja pettusevastaste programmide parendamiseks.

3) Asukohateenused

Kui pöördute teatud asukohateenuste poole, nt otsite teavet, navigeerite või vaatate ilmateadet kindla asukoha põhjal, võib Huawei koguda, kasutada ja töödelda teie seadme täpset või hägusat asukohateavet. See võimaldab Huaweil pakkuda teile eelnevalt taotletud teenuseid. Kogutud teave võib hõlmata teie seadme ID-koode (IMEI, ESN, MEID ja SN), tüübi-, mudeli- ja reaalajas asukohateavet (sh sellist, mis hangiti GPS-i, Wi-Fi ja teie teenusepakkuja võrgu-ID kaudu). Huawei kogub asukohateavet, et pakkuda ja täiustada asukohapõhiseid tooteid ja teenuseid.

Võime teie poole pöörduda teenusepõhiselt, sõltuvalt sellest, kas soovite asukoha määramise teenuseid lubada. Võite keelduda oma asukohateabe jagamisest, lülitades oma seadmetel asukoha määramise teenuse välja. Üksikasjaliku teabe saamiseks teenuspõhiste teenuste keelamiseks pöörduge oma operaatori või teenusepakkuja poole.

4) Mittetuvastatava teabe kogumine ja kasutamine

„Mittetuvastatav teave” tähendab teavet, mida ei saa kasutada konkreetse inimese identifitseerimiseks. Huawei võib koguda statistilisi koondandmeid, nagu meie veebisaidi külastajate arv. Huawei kogub sellist teavet, et saada aru, kuidas inimesed kasutavad meie veebisaiti, tooteid või teenuseid. Sel viisil saab Huawei täiustada ja tõhustada oma teenuseid, et klientide vajadusi paremini rahuldada. Huawei võib koguda, kasutada, töödelda, edastada või avaldada mittetuvastatavat teavet enda äranägemisel ka muudel eesmärkidel.

Me püüame teie isikuandmeid ja mittetuvastatavat teavet hoida eraldi ja kasutada iga teabeliiki teistest sõltumatult. Juhul, kui isikuandmed liidetakse mittetuvastatava teabega, käsitletakse saadud kombinatsiooni isikuandmetena niikaua, kuni need jäävad liidetuks.

## 2. Kuidas Huawei kasutab küpsiseid ja sarnaseid tehnoloogiaid

1) Küpsised

Veebisaidi nõuetekohase töö tagamiseks salvestame mõnikord teie arvutitesse või mobiilseadmetesse väikeseid andmefaile, mida kutsutakse küpsisteks. Küpsis on lihte tekstifail, mille salvestab teie arvutisse või mobiilseadmesse veebisaidi server, mis on ainsana võimeline selle küpsise sisu hankima ja lugema. Iga küpsis on teie veebibrauseri või mobiilirakenduse jaoks ainuline. See sisaldab mõningast teavet, nagu identifikaator, saidi nimi, mõned numbrid ja tärgid. Küpsised võimaldavad veebisaitidel jätta meelde teavet, nagu teie eelistused ja teie ostukorvi sisu.

Enamik suuri veebisaite või interneti teenusepakkujaid teeb seda, et parandada kasutuskogemust, võimaldades veebisaitidel teid „mäletada” kas ühekordsel külastusel („seansiküpsist” kasutades) või korduvatel külastustel („püsiküpsist” kasutades). Küpsised aitavad veebisaitidel mäletada teie sätteid – keelt, fondi suurust ja muid eelistusi, mida tahate kasutada veebisaitide kuvamisel oma arvutites või mobiilseadmetes. Sel viisil ei pea te neid andmeid alati uuesti sisestama, kui meid külastate. Kui veebisait ei kasuta küpsiseid, peab ta teid iga kord uueks külastajaks, kui avate veebisaidil uue lehe. Näiteks, kui sisestate oma sisselogimisandmed ja liigute uuele lehele, ei tunne veebisait teid ära ning ei saa hoida teid sisselogituna.

Huawei ei kasuta küpsiseid muudel eesmärkidel peale siintoodu. Saate soovi korral küpsiseid hallata ja kustutada. Üksikasju vt AboutCookies.org. Saate kustutada kõik küpsised, mis teil arvutites juba on, ja seadistada enamiku brausereid küpsiseid blokeerima. Sellisel juhul aga peate iga kord meie veebisaidi külastamisel mõningad oma eelistuste sätted käsitsi seadistama. Brauseri sätete muutmise üksikasjadeks külastage järgmisi hüperlinke:< Internet Explorer>, <Google Chrome>, <Mozilla Firefox>, <Safari>, ja <Opera>.

2) Veebimajakad ja pikslisildid

Lisaks küpsistele on veebimajakad ja pikslisildid esimestega sarnased tehnoloogiad, mida me kasutada võime. Tavaliselt on Huawei poolt teile saadetavas meilis „klõpsa läbi URL-i”, mis on lingitud Huawei veebisaidiga. Kui klõpsate linki, jälgib Huawei läbiklõpsamist, mis aitab meil tundma õppida teie eelistusi meie toodete või teenuste kasutamisel ja parendada meie klienditeenindust. Veebimajakas on tavaliselt saidil või meilil asuv läbipaistev graafiline pilt. Pikslisildid lubavad meil saata e-posti sõnumeid erivormingus, mis aitavad meil teada saada, kas meil avati. Kui te ei taha, et teid nende tehnoloogiate abil jälgitakse, siis saate meili tellimuse alati tühistada.

3) Signaalid Ära jälgi

Paljudel veebibrauseritel on funktsioon „Ära jälgi”, mis saadab kasutajate poolt avatud veebisaitidele signaale „Ära jälgi”. Praegu puudub üksmeel interneti standardeid määrava organisatsiooni juhtivate liikmete vahel, mida peavad veebisaidid tegema selliseid signaale saades. Sellest hoolimata respekteerime suvandit „Ära jälgi”, mille võite oma brauseris määrata.

## 3. Kuidas Huawei avaldab teie isikuandmeid

Huawei ei müü teie isikuandmeid kolmandatele osapooltele. Kuid Huawei võib avaldada teie isikuandmeid järgmistel juhtudel:

1) Avaldamine teie selgel nõusolekul. Pärast teiepoolse kinnituse saamist võib Huawei jagada teie isikuandmeid teile teada olevate pooltega ja teie poolt valitud viisil.

2) Avaldamine Huawei sidusettevõtetele. Teie isikuandmeid jagatakse Huawei sidusettevõtete vahel ja vastavalt kohaldatavale poliitikale, ei avalda me rohkem, kui see on vajalik meie sidusettevõtetele minimaalseks teabeks.

3) Avaldamine volitatud koostööpartneritele („meie Partnerid”). Huaweil võib osutuda vajalikuks varustada teid teenustega meie Partnerite kaudu. Seetõttu võib Huawei jagada mõningaid teie isikuandmeid oma Partneritega, et tagada teile paremad klienditeenused ja parendada teie üldist kogemust. Näiteks kui otsustate osta Huawei tooteid võrguühenduse kaudu, tuleb Huaweil esitada teie isikuandmed asjassepuutuvatele logistikateenuse pakkujatele, et võimaldada neil tooted teile kätte toimetada või võimaldada meie Partneritel teile teenuseid pakkuda. Teie isikuandmeid võib töödelda ainult määratletud, sõnaselgelt väljendatud ja seaduspärastel eesmärkidel ning andmete hulk on piiratud minimaalse antud eesmärgi jaoks vajaminevaga. Ühelgi Huawei sidusettevõttel või meie Partneril pole lubatud jagatud isikuandmeid kasutada ükskõik millisel muul eesmärgil.

4) Teie isikuandmete avaldamine kohustuslike õigusaktide tõttu või muul viisil põhjendatud vajaduse korral: Huawei võib avaldada teie isikuandmed juhul, kui seda nõuab seadus, kohtumenetlus, kohtuvaidlus või avalikud valitsusasutused. Mõne jurisdiktsiooni all võidakse teie isikuandmeid avaldada ka tehinguosalistele pooltele sellistel juhtudel, nagu Huawei saneerimine, liitmine või likvideerimine maksujõuetuse tõttu. Võime teie kohta käiva teabe avaldada ka põhjendatud vajalikes olukordades, mis hõlmavad meie tingimuste jõustamist ja meie klientide kaitsmist.

## 4. Kuidas saada juurdepääs teie isikuandmetele või kuidas neid muuta

Huawei tingimuste alusel saate oma isikuandmeid, nt oma isikliku konto registreerimisteavet, mis tahes ajal hallata. Sellisel juhul peate tagama, et teie poolt esitatavad isikuandmed on õiged. Huawei teeb mõistlikke jõupingutusi, et hoida teie isukandmed täpsed, täielikud ja ajakohased.

Teile on õigus juurdepääsuks oma isukandmetele, v.a mõnel seadusega lubatud erandjuhul. Nendes riikides või jurisdiktsioonides, kus kehtivad erilised privaatsust ja teavet puudutavad õigused, peame me neist kinni. Kui soovite kasutada oma õigust andmetele juurdepääsuks, siis teatage sellest meile e-posti teel aadressil consumer_privacy@huawei.com. Turvakaalutlustel võidakse teilt paluda oma nõude kirjalikku esitamist.

Lisaks on teil õigus kustutada või parandada ükskõik millist teavet enda kohta, mis võib meie käes olla. Pärast teie soovi kustutab või parandab Huawei teavet vastavalt teie juhistele. Selliseks toiminguks pöörduge meie poole e-posti aadressil consumer_privacy@huawei.com. Kuid me võime teie soovi täitmisest keelduda, kui meil on põhjendatud alus uskuda, et nõuded on tehtud pahasoovlikult, need on äärmiselt ebapraktilised või kui juurdepääs neile on lubatud ainult kohaliku seadusandluse järgi.

## 5. Kuidas Huawei kaitseb teie isikuandmeid

Huawei võtab teie isikuandmete turvalisuse kaitsmist tõsiselt. Järgime tööstusharu standarditele vastavat praktikat teie isikuandmete kaitsmiseks volitamata juurdepääsu, avaldamise, kasutamise, muutmise või kaotsimineku eest. Kasutame teie andmete kaitsmiseks kõiki mõistlikult praktilisi meetmed, nagu näiteks: kasutame krüpteerimist teie andmete konfidentsiaalsuse tagamiseks; kasutame usaldusväärseid kaitsemeetodeid teie andmete kaitseks pahatahtlike rünnete eest; oleme määranud külastuste kontrollimehhanismid, mis võimaldavad juurdepääsu isikuandmetele ainult volitatud personalil; tagame töötajate arusaamise isikuandmete kaitse tähtsusest koolituskursuste abil, kus tõstetakse teadlikkust turvalisuse ja eraelu puutumatuse suhtes.

Kasutame kõiki mõistlikult praktilisi meetmed, et piirata teie isikuandmeid ainult nendega, mis on piisavad ja asjakohased. Me säilitame teie isikuandmeid ainult sellise aja jooksul, mis on vajalik käesolevas Poliitikas toodud eesmärkidel, ja ei hoia teie isikuandmeid kauem kui vajalik, kui pikem säilitusaeg pole nõutud või lubatud seaduse järgi. Kuigi me kasutame ülimat hoolt teie isikuandmete kaitsmiseks, palume teil meeles pidada, et ükski turvameede ei ole 100% kindel või vääramatu.

## 6. Kuidas Huawei käsitseb laste isikuandmeid

Meie tooted, veebisaidid ja teenused on ette nähtud eelkõige täiskasvanutele. Lastel pole lubatud luua oma kasutajakontosid ilma nende vanemate/hooldajate nõusolekuta. Kui laste isikuandmete kogumine tehakse vastavalt seaduse nõuetele või vanemate loal, kasutame või avaldame ainult selliseid isikuandmeid, mis vastavad seadusega lubatud määrale, vanemate nõusolekule vastavalt kohalikule seadusandlusele ja regulatsioonidele või mis on vajalik lapse kaitsmiseks. Kuigi lapse määratlus võib sõltuda kohaldatavatest seadustest ja kohalikest kultuuritavadest, loeme kõik alla 13 aasta vanused isikud lasteks.

Kui Huawei tuvastab, et ta on kogunud lapse isikuandmeid enne lapsevanema kontrollitava nõusoleku saamist, võtab ta kasutusele meetmed, et kustutada selline teave nii kiiresti kui võimalik.

## 7. Kolmanda osapoole tarnijad ja nende teenused

Külastuse tõhususe tagamiseks ja kasutuskogemuse parendamiseks võidakse teile edastada sisu või interneti hüperlinke kolmandatelt osapooltelt, kes ei kuulu Huawei ja meie Partnerite hulka („Kolmandad osapooled”). Huaweil pole kontrolli Kolmandate osapoolte üle ja te võite valida, kas pöörduda nende hüperlinkide või sisu poole või kasutada nende teenuseid või tooteid.

Huawei ei saa kontrollida Kolmandate osapoolte privaatsuse ja andmekaitsemeetmeid ning sellised meetmed ei kuulu ka käesoleva Poliitika reguleerimise alla. Kui otsustate vabatahtlikult Kolmandatele osapooltele edastada ükskõik millist teavet, siis vaadake nende privaatsuskaitse poliitikaid.

## 8. Kuidas teie isikuandmeid rahvusvaheliselt edastatakse

Huawei tooteid ja teenuseid võidakse pakkuda maailma erinevates riikides ja regioonides asuvate ressursside ja serverite vahendusel. Seetõttu võivad teie isikuandmed kanduda üle rahvusvaheliste piiride välja riigist või olla kättesaadavad väljaspool riiki, kus meie tooteid või teenuseid kasutate. Neis riikides ei pruugi olla isikuandmeid kaitsvaid spetsiaalseid seadusi või neil kohalduvad andmekaitsele teistsugused õigusaktid. Sellisel juhul tagab Huawei, et teie andmetele rakendatakse samasuguse tasemega kaitset ja teie andmetele tagatakse asjakohane kaitse, nagu seda nõuavad kohalduvad seadused ja regulatsioonid. Näiteks võib Huawei lähtuda teie nõusolekust teie andmete rahvusvaheliseks edastamiseks või rakendada enne piiriüleseid andmeedastusi turvameetmeid, nagu anonüümseks muutmine.

## 9. Kuidas käesolevat Poliitikat värskendatakse

Huawei jätab endale õiguse käesolevat poliitikat aeg-ajalt värskendada või muuta. Huawei teavitab teid muudatustest erinevate kanalite kaudu. Ükskõik millise meie privaatsuspoliitika muudatuse korral paneme värskendatud privaatsuspoliitika üles meie veebisaidile (http://consumer.huawei.com). Võime teile saata ka eraldi teate (nt elektroonilise teavituse), kus teavitatakse teid kõigist muudatustest meie privaatsuspoliitikas.

## 10. Rahvusvahelised kasutajad

Võtke arvesse, et Huawei tarbijatele mõeldud pilveteenuste reguleerimisalasse kuuluvaid isiklikke andmeid, mis puudutavad inimesi, kes elavad Euroopa Majanduspiirkonna (EMP) liikmesriikides või Šveitsis, Albaanias, Andorras, Bosnias, Fääri saartel, Gibraltaris, Gröönimaal, Makedoonias, Moldovas, Monacos, Montenegros, San Marinos, Serbias, Vatikanis, Jaapanis, Koreas, USA-s, Kanadas, reguleerib Huawei Technologies Deutschland, GmbH. Kuid Huawei veebipoodi www.hihonor.com/us reguleerib Huawei Device USA, Inc.

## 11. Kuidas Huaweiga ühendust võtta

Kui teil on küsimusi, kommentaare või ettepanekuid, palume teil meiega ühendust võtta e-posti teel aadressil consumer_privacy@huawei.com või esitada need ühte meie ülemaailmse võrgu kohalikest kontoritest. Meie kohalike kontorite täieliku loendi saamiseks külastage meie veebisaiti:

http://www.huawei.com/en/contact-us

Oluline teade: Huawei privaatsuspoliitika kohalikus keeles versioon võib erineda käesolevast versioonist kohalike seaduste ja keeletavade tõttu. Erinevuste korral on ülimuslik kohalikus keeles versioon.

Viimati värskendatud: september, 2016

Autoriõigus © Huawei Device Co., Ltd. 2016. Kõik õigused on kaitstud