Poštovani korisnici,

Huawei Device Co., Ltd. i njegove međunarodne podružnice ("Huawei" ili "Mi/Naše/Nama") shvaćaju koliko vam je važna vaša privatnost, te smo u potpunosti predani zaštiti vaše privatnosti. Ne šaljite i ne pružajte tvrtki Huawei nikakve osobne ili privatne podatke prije nego u potpunosti pročitate, shvatite i prihvatite ovu Odredbu o privatnosti ("ova Odredba").

Ova smo pravila izradili kako bismo vam pomogli razumjeti:

1) Kako Huawei koristi vaše osobne podatke

2) Kako Huawei koristi kolačiće i slične tehnologije

3) Kako Huawei otkriva vaše osobne podatke

4) Kako pristupiti svojim osobnim podacima i promijeniti ih

5) Kako Huawei štiti vaše osobne podatke

6) Kako Huawei rukuje osobnim podacima djece

7) Vanjski pružatelji usluga i njihove usluge

8) Kako se vaši podaci prenose u druge države

9) Kako se ova Odredba ažurira

10) Međunarodni korisnici

11) Kako kontaktirati tvrtku Huawei

Imajte na umu kako se ova Odredba odnosi isključivo na proizvode tvrtke Huawei na potrošačkoj razini, npr. telefone, pametne telefone, tablete, kućne uređaje, podatkovne kartice, računalne aplikacije, alate, softver, internetske stranice i usluge koje prikazuju ili vode na ovu Odredbu.

Ova Odredba opisuje način na koji Huawei rukuje osobnim i privatnim podacima, te našu predanost zaštiti vaše privatnosti. No samo jedna odredba neće moći pokriti sva pitanja obrade podataka. Tako će tvrtka Huawei dati dodatne informacije koje su specifične za proizvod ili uslugu kao dodatak ovoj Odredbi, kako biste i dalje bili informirani o drugim svrhama prikupljanja podataka. Preporučamo da pročitate i ovu Odredbu i njezine dodatke kako biste bolje razumjeli naše odredbe o privatnosti glede specifičnih proizvoda ili usluga.

## 1. Kako Huawei koristi vaše osobne podatke

Osobni podaci su informacije koje mogu identificirati osobu pojedinačno ili u kombinaciji s drugim informacijama i koje se prikupljaju tijekom uporabe naših proizvoda ili usluga, poput imena, datuma rođenja, adrese, identifikacijskog broja, telefonskog broja, broja računa, slike, te vremena i mjesta na kojem osoba koristi gore navedene proizvode i usluge. Huawei prikuplja i koristi vaše osobne podatke isključivo za potrebe navedene u ovoj Odredbi. Primjeri vrsta osobnih podataka koje možemo prikupljati i načina na koje ih možemo koristiti su kako slijedi:

1) Koje osobne podatke Huawei prikuplja

Od vas možemo prikupljati razne vrste osobnih podataka, npr. vaše ime, profilnu sliku, telefonski broj, adresu e-pošte, dob i pojedinosti o lokaciji. Dolje su neki primjeri vrsta osobnih podataka koje od vas možemo prikupljati.

a. Informacije koje vi izravno date - Brojne naše usluge omogućavaju nam da izradite korisničke račune ili profile. Možda ćemo zatražiti da nam date potrebne podatke o korisničkom računu, poput adrese e-pošte, adrese za isporuku, telefonskog broja, informacija o proizvodu, vremena kupnje i načina plaćanja. Ako koristite usluge tvrtke Huawei za dijeljenje sadržaja sa svojim prijateljima, možda ćete nam morati dati i njihove informacije za kontakt, npr. ime, profilnu sliku, telefonski broj i adresu e-pošte. Neke od naših usluga vam omogućavaju da komunicirate i dijelite informacije s drugim ljudima. Ta komunikacija i dijeljene informacije će se obrađivati na siguran način. Ako vaš uređaj ili aplikacija imaju nekih grešaka, možete odlučiti poslati podatke o grešci tvrtki Huawei.

b. Informacije o vašem korištenju naših usluga - Možemo prikupljati informacije o sustavu i aplikacijama s vaših uređaja, uključujući naziv uređaja, verzije sustava i aplikacija, postavke za jezik i regiju, verzije uređaja, identifikacijske brojeve uređaja (IMEI, ESN, MEID i SN), informacije o geografskoj lokaciji vašeg uređaja (npr. ID područja u kojem se vaš uređaj nalazi), ID (PLMN) vašeg pružatelja mreže, način na koji koristite svoje aplikacije i IP adresu koju koristite za pristup Internetu. Također možemo prikupljati informacije iz zapisnika, poput vremena i trajanja vaše uporabe naših usluga, poput pojmova za pretragu koje unosite kroz naše usluge, kao i informacija pohranjenih u kolačićima koje smo postavili na vaše uređaje.

c. Informacije od trećih strana - Možda ćemo primiti informacije o vama iz javno i komercijalno dostupnih izvora, kako to dopušta zakon. Također možemo primiti informacije o vama iz usluga društvenih mreža trećih strana kad se odlučite povezati s takvim uslugama, primjerice kad se odlučite prijaviti u svoj korisnički račun na našoj stranici koristeći račun za Facebook ili Twitter.

2) Kako Huawei koristi vaše osobne podatke

Vaše osobne podatke možemo koristiti kako bismo:

a. implementirali vaše naloge za kupnju, isporučili proizvode ili usluge, aktivirali ili potvrdili vaše proizvode ili usluge, načinili izmjene na vaš zahtjev i pružili tehničku podršku;

b. kontaktirali vas, poslali vam informacije o proizvodima ili uslugama koje bi vas mogle zanimati, pozvali vas na promocije ili marketinške ankete tvrtke Huawei uz vaš pristanak ili vam pružili izravne marketinške informacije uz vaš eksplicitni pristanak; ako ne želite primati takve informacije, možete se isključiti u svakom trenutku;

c. obavijestili vas o dostupnim ažuriranjima sustava ili aplikacija i implementirali ta ažuriranja;

d. ponudili vam korisničko iskustvo prilagođeno vama i prilagodili sadržaj, te aktivirali vaše usluge nakon kupnje;

e. proveli naš interni nadzor, analizu podataka i istraživanje radi poboljšanja naših proizvoda ili usluga;

f. analizirali učinkovitost naših poslovnih operacija i naš udio na tržištu;

g. poboljšali komunikaciju s kupcima i osigurali kvalitetu i sigurnost usluga koje vam pružamo;

h. obavili usluge otklanjanja problema u slučaju da nam odlučite poslati informacije o vašoj grešci;

i. sinkronizirali, dijelili i pohranjivali podatke koje učitate ili preuzmete, kao i podatke potrebne za primjenu učitavanja i preuzimanja; i

j. poboljšali naše programe za sprječavanje gubitka i borbu protiv prijevare.

3) Usluge utemeljene na lokaciji

Kad pristupate određenim uslugama koje se temelje na lokaciji, primjerice kad tražite informacije, pretražujete ili provjeravate vrijeme za određenu lokaciju, Huawei može prikupljati, koristiti i obrađivati informacije o preciznoj ili približnoj lokaciji vašeg uređaja. To tvrtki Huawei omogućava da vam osigura gore navedene usluge. Prikupljene informacije mogu uključivati identifikacijske brojeve vašeg uređaja (IMEI, ESN, MEID i SN), vrstu, model i informacije o lokaciji u stvarnom vremenu (uključujući one dobivene putem GPS-a, Wi-Fi-ja i ID-a vašeg pružatelja mreže). Huawei prikuplja lokacijske podatke kako bi ponudio proizvode i usluge utemeljene na lokaciji.

Na osnovi usluge vas možemo pitati želite li omogućiti lokacijske usluge. Možete odlučiti da ne želite dijeliti informacije o lokaciji isključivši lokacijske usluge na svojim uređajima. Za detaljne informacije o tome kako onemogućiti usluge utemeljene na lokaciji obratite se svom operateru ili pružatelju mreže.

4) Prikupljanje i upotreba podataka koji ne mogu identificirati

"Informacije koje ne mogu identificirati" odnose se na informacije koje se ne mogu koristiti za identifikaciju određene osobe. Huawei može prikupljati skupne statističke informacije poput broja posjetitelja naše web stranice. Huawei te informacije prikuplja kako bi razumio način na koji ljudi koriste našu web stranicu, proizvode i usluge. Na ovaj način Huawei može poboljšati i usmjeriti naše proizvode kako bi bolje razumio potrebe korisnika. Huawei može po svom nahođenju prikupljati, rabiti, obrađivati, prenositi ili otkrivati podatke koji ne mogu identificirati za bilo koje druge svrhe.

Nastojimo čuvati vaše osobne podatke odvojeno od podatak koji ne mogu identificirati, te koristiti svaku vrstu podataka neovisno. U slučaju da se osobni podaci kombiniraju s podacima koji ne mogu identificirati, takva će se kombinacija tretirati kao osobni podaci dok god su u takvoj kombinaciji.

## 2. Kako Huawei koristi kolačiće i slične tehnologije

1) Kolačići

Kako bismo osigurali pravilno funkcioniranje naših web mjesta, ponekad postavljamo male podatkovne datoteke na vaša računala ili mobilne uređaje, poznate kao kolačići. Kolačić je jednostavna tekstualna datoteka koju poslužitelj web stranice sprema na vaše računalo ili mobilni uređaj i samo će taj poslužitelj moći pristupiti ili pročitati sadržaj tog kolačića. Svaki je kolačić jedinstven za vaš preglednik ili mobilnu aplikaciju. On sadrži određene informacije, poput jedinstvenog identifikatora, naziva mjesta, nekih znamenki i znakova. Kolačići omogućavaju web mjestima pamćenje informacija, poput vaših osobnih postavki ili sadržaja vaše košarice za kupnju.

Većina velikih web stranica i pružatelja internetske usluge to čine kako bi poboljšali korisničko iskustvo omogućavajući web stranicama da vas "upamte", bilo tijekom jednog posjeta (koristeći "sesijski kolačić") ili kroz više posjeta (koristeći "trajni kolačić"). Kolačići pomažu web stranicama da upamte vaše postavke - jezik, veličinu slova i druge osobne postavke za način pregleda web stranica na vašim računalima ili mobilnim uređajima. Na taj ih način ne morate unositi svaki put kad nam se vratite. Ako web stranica ne koristi kolačiće, pri svakom otvaranju nove stranice na web stranici će vas procijeniti kao novog posjetitelja. Primjerice, kad unesete podatke za prijavu i odete na drugu stranicu, web stranica vas neće prepoznati i nećete moći ostati prijavljeni.

Huawei ne koristi kolačiće ni za kakvu drugu namjenu osim za onu navedenu ovdje. Kolačiće možete brisati i kontrolirati kako želite. Za pojedinosti pogledajte AboutCookies.org. Možete izbrisati sve kolačiće koji već postoje na vašim računalima i podesiti većinu preglednika tako da blokiraju kolačiće. No ako to učinite, možda ćete morati ručno unositi određene osobne postavke prilikom svake vaše posjete našoj web stranici. Za pojedinosti o tome kako promijeniti postavke vašeg preglednika posjetite sljedeće poveznice: <Internet Explorer>, <Google Chrome>,< Mozilla Firefox>, <Safari>, i <Opera>.

2) Web mamci i oznake piksela

Osim kolačića, web mamci i oznake piksela slične su tehnologije koje možemo koristiti. Obično bi se u poruci e-pošte koju vam pošalje Huawei nalazio "URL za klik" povezan na sadržaj stranice tvrtke Huawei. Ako kliknete na poveznicu, Huawei prati klik kako bismo bolje razumjeli vaše sklonosti prema našim proizvodima ili uslugama i poboljšali našu službu za korisnike. Web mamac je obično prozirna grafička slika koja se postavlja na stranicu ili u poruku e-pošte. Oznaka piksela nam omogućava da šaljemo poruke e-pošte u posebnom formatu koji nam pomaže da znamo ako je poruka otvorena. Ako ne želite da vas se prati pomoću ovih tehnologija, možete odjaviti svoju e-poštu u svakom trenutku.

3) Signal Ne prati

Brojni internetski preglednici imaju funkciju "Ne prati", koja šalje signale "Ne prati" stranicama koje korisnici otvaraju. Trenutno nema konsenzusa među sudionicima u vodećim organizacijama koje postavljaju internetske standarde glede toga što bi web stranice trebale učiniti kad prime takav signal. Mi ipak poštujemo opciju "Ne prati" koju možete podesiti u svom pregledniku.

## 3. Kako Huawei otkriva vaše osobne podatke

Huawei ne prodaje vaše podatke trećim stranama. No Huawei može otkriti vaše osobne podatke u sljedećim situacijama:

1) Otkrivanje uz vaš eksplicitni pristanak - Nakon pribavljanja vašeg odobrenja, Huawei može podijeliti vaše osobne podatke sa stranama koje odobrite i to na način koji odaberete.

2) Otkrivanje podružnicama tvrtke Huawei - Vaši će se osobni podaci dijeliti među podružnicama tvrtke Huawei, no prema odredbi nećemo otkrivati više od potrebnog minimuma našim podružnicama.

3) Otkrivanje ovlaštenim partnerima suradnicima ("naši Partneri") - Huawei će vam možda morati pružiti usluge putem naših Partnera. Tako Huawei može podijeliti neke od vaših osobnih podataka s našim Partnerima kako bi vam ponudio bolju uslugu za korisnike i poboljšao vaše sveukupno iskustvo. Primjerice, ako odlučite mrežnim putem kupiti Huawei proizvode, Huawei će morati predati neke vaše osobne podatke relevantnim pružateljima logističkih usluga kako bi vam oni mogli isporučiti proizvod ili kako bi vam naši Partneri mogli pružiti usluge. Vaši se osobni podaci mogu obrađivati samo za navedene, eksplicitne i utemeljene namjene, a količina podataka je ograničena na minimum potreban za postizanje ciljane namjene. Podružnicama tvrtke Huawei i našim Partnerima nije dopušteno koristiti dijeljene osobne podatke za bilo koju drugu namjenu.

4) Otkriti vaše osobne podatke prema važećim zakonskim zahtjevima ili kad je to osnovano potrebno: Huawei može otkriti vaše osobne podatke kad to traži zakon, pravni postupci, parnice ili javna državna tijela. U nekim je nadležnostima vaše osobne podatke moguće otkriti i stranama koje sudjeluju u transakcijama ako je Huawei uključen u postupak reorganizacije, spajanja ili nelikvidnosti. Vaše informacije možemo otkriti i u situacijama kad postoji osnovana potreba, što uključuje provedbu naših uvjeta korištenja, te zaštitu naših klijenata.

## 4. Kako pristupiti svojim osobnim podacima ili ih promijeniti

Prema uvjetima tvrtke Huawei, možete u svakom trenutku upravljati svojim osobnim podacima poput osobnih informacija vezanih za registraciju korisničkog računa. Imajući to na umu, trebate osigurati da su podaci koje predate točni. Huawei ulaže značajne napore kako bi vaše osobne podatke održao točnima, potpunima i ažurnima.

Imate pravo pristupiti svojim osobnim podacima, uz određene iznimke koje dopušta zakon. U zemljama i nadležnostima koje imaju specifična prava na privatnost i informacije, mi ćemo ih poštovati. Ako želite iskoristiti svoje pravo na pristup svojim podacima, obratite nam se putem e-pošte na consumer_privacy@huawei.com. Iz sigurnosnih se razloga od vas može tražiti da svoj zahtjev podnesete pismenim putem.

Štoviše, imate pravo izbrisati i ispraviti sve informacije koje o vama imamo. Na vaš će zahtjev Huawei izbrisati ili ispraviti informacije u skladu s vašim uputama. Kako biste to učinili, obratite nam se putem e-pošte na consumer_privacy@huawei.com. No, možemo odbiti obraditi zahtjeve ako osnovano smatramo kako su podneseni s lošom namjerom, kako su ekstremno nepraktični ili za koje lokalni zakon ne zahtijeva pristup.

## 5. Kako Huawei štiti vaše osobne podatke

Huawei ozbiljno shvaća sigurnost vaših osobnih podataka. Slijedimo prakse koje su standard u industriji kako bismo zaštitili vaše osobne podatke od neovlaštenog pristupa, otkrivanja, uporabe, promjene, oštećenja ili gubitka. Poduzimamo sve provedive korake kako bismo zaštitili vaše osobne podatke, primjerice: koristimo šifriranje kako bismo osigurali povjerljivost podataka; koristimo pouzdane zaštitne mehanizme kako bismo podatke zaštitili od zlonamjernih napada; uveli smo mehanizme za kontrolu posjećivanja omogućavajući samo ovlaštenom osoblju pristup osobnim podacima; pazimo da osoblje razumije važnost zaštite osobnih podataka kroz obuku o svijesti glede zaštite sigurnosti i privatnosti.

Poduzimamo sve razumno izvedive korake kako bismo ograničili vaše osobne podatke na one koji su prikladni i relevantni. Vaše ćemo osobne podatke zadržati samo tijekom razdoblja potrebnog za ostvarenje namjena navedenih u ovoj Odredbi i ne dulje nego je to potrebno, osim ako zakon traži ili dopušta dulje razdoblje čuvanja. Iako jako pazimo na zaštitu vaših osobnih podataka, imajte na umu da niti jedna sigurnosna mjera nije 100% savršena i neprobojna.

## 6. Kako Huawei rukuje osobnim podacima djece

Naši proizvodi, web stranice i usluge su primarno namijenjeni odraslim osobama. Djeci nije dopušteno izradili vlastiti korisnički račun bez pristanka njihovih roditelja/skrbnika. Kad se prikupljaju osobni podaci o djetetu u skladu sa zakonskim zahtjevima ili uz roditeljski pristanak, takve ćemo osobne podatke koristiti ili otkrivati isključivo do mjere koju dopušta zakon, uz pristanak roditelja u skladu s lokalnim zakonima i odredbama ili kako bismo zaštitili dijete. Iako se definicija djeteta može razlikovati ovisno o relevantnim zakonima i lokalnim kulturnim običajima, mi smatramo kako je svaka osoba mlađa od 13 godina dijete.

Ako Huawei dozna kako su prikupljeni osobni podaci djeteta bez prethodnog roditeljskog pristanka kojeg se može provjeriti, poduzet će korake kako bi se ti podaci što prije izbrisali.

## 7. Vanjski pružatelji usluga i njihove usluge

Kako bismo osigurali učinkovit posjet i poboljšali korisničko iskustvo, možda ćete primiti sadržaj ili internetske poveznice od trećih stana izvan tvrtke Huawei i naših Partnera ("Treće strane"). Huawei nema kontrolu nad Trećim stranama i možete odlučiti hoćete li pristupati njihovim poveznicama ili sadržaju, odnosno hoćete li koristiti njihove usluge ili proizvode.

Huawei ne može kontrolirati mjere za privatnost i zaštitu podataka Trećih strana, pa takve mjere nisu ni pokrivene ovom Odredbom. Kad odlučite dobrovoljno dati bilo kakve informacije Trećim stranama, pogledajte njihove odredbe o zaštiti podataka.

## 8. Kako se vaši podaci prenose u druge države

Proizvodi i usluge tvrtke Huawei mogu se pružati uz pomoć resursa i poslužitelja u različitim državama i regijama diljem svijeta. Tako se vaši osobne podaci mogu prenositi preko međunarodnih granica ili se njima može pristupiti izvan zemlje u kojoj koristite naše usluge. Te zemlje možda nemaju zakone koji osiguravaju specifičnu zaštitu za osobne podatke ili možda imaju drugačije zakonske odredbe o zaštiti podataka. U takvim će slučajevima Huawei osigurati primjenu iste razine zaštite na vaše podatke, odnosno da se na vaše podatke primjenjuje odgovarajuća zaštita u skladu sa svim relevantnim zakonima i odredbama. Primjerice, Huawei se može osloniti na vaš pristanak za međunarodni prijenos podataka ili primijeniti sigurnosne mjere poput anonimiziranja prije prijenosa podataka preko granice.

## 9. Kako se ova Odredba ažurira

Huawei zadržava pravo povremeno ažurirati ili dopuniti ovu Odredbu. Huawei će vas obavijestiti o takvim promjenama putem različitih kanala. Ako dođe do promjena u našoj odredbi o privatnosti, ažuriranu odredbu ćemo objaviti na našoj web stranici (http://consumer.huawei.com). Također ćemo vam dati i zasebnu obavijest (npr. elektronsku) kojom ćemo vas obavijestiti o svim promjenama u našoj odredbi o privatnosti.

## 10. Međunarodni korisnici

Imajte na umu da su osobne informacije u opsegu ugovora za Huawei korisničke usluge na oblaku koje se odnose na pojedince koji žive u zemljama članicama Europskog gospodarskog prostora (EEA) ili Švicarske, Albanije, Andore, Bosne, Faraonskih otoka,Gibraltara, Grenlanda, Makedonije, Moldavije, Monaka, Crne Gore, San Marina, Srbije, Vatikana, Japana, Koreje, SAD-a, Kanade pod kontrolom tvrtke Huawei Technologies Deutschland, GmbH. No, Huawei trgovina na internetu www.hihonor.com/us pod kontrolom je tvrtke Huawei Device USA, Inc.

## 11. Kako kontaktirati tvrtku Huawei

Ako imate bilo kakvih pitanja, komentara ili prijedloga, obratite nam se putem e-pošte na consumer_privacy@huawei.com ili ih predajte u jednom od naših globalnih terenskih ureda. Za puni popis lokacija naših ureda posjetite našu web stranicu na:

http://www.huawei.com/en/contact-us

Važna obavijest - Verzija Odredbe o privatnosti tvrtke Huawei na lokalnom jeziku može se razlikovati zbog lokalnih zakona ili jezičnih navika. S obzirom na te razlike, jača je verzija na lokalnom jeziku.

Zadnje ažurirano: Rujan 2016.

Autorsko pravo © Huawei Device Co., Ltd. 2016. Sva prava pridržana